
A  fordítás  joga  fen  vau  tartva. 


FRANKLIN-TÁRSULM  NVOMOÁJA. 


MIDŐN  ez  örökre  emlékezetes  napon,  a  melyen  egy  év  előtt 
leghűbb  és  legnagyobb  fiát  vesztette  el  nemzetünk,  e  nagy 
ferfiiínak  emlékezetét  a  M.  T.  Akadémia  rendeletéből  felújí- 
tom :  ne  várjon  tőlem  a  tisztelt  közönség  se  történetírást,  se 
életrajzot.  A  tudományos  testűlet,  mely  ez  ünnepet  üli,  hogyan 
bízhatna  meg  bárkit  ilyen  alkalomra  ilyen  rendkívüli  föladat- 
tal ;  s  én,  a  ki  megmértem  azt  az  egész  tért,  a  melyet  Deák 
Ferencz  nagy  egyénisége  betöltött,  hogyan  vállalkozhatnám 
gyönge  erővel,  hogy  meg  is  kísértsem,  egy  rövid  óra  alatt  egy 
emlékbeszéd  szűk  keretébe  szorítni  egy  félszázadnak  annyira 
változatos  és  oly  eseménydús  történeteit  ?  Már  pedig  e  töiiénetek 
ezernyi  szálakkal  állanak  kapcsolatban  Deák  Ferencz  életével. 
Egyike  volt  ö  azon  nagy  férfiaknak,  a  kik  elhatároz ólag  folynak 
be  nemzetök  sorsára,  a  kik  nagy  részben  alkotói  azok  történe- 
tének. Ilyen  férfiú  életrajzának  csak  a  történelem  kellő  kerete ; 
hosszú,  eseménydús  életpályája  összes  részletei  értethetik  meg 
csupán  azt  az  egyszerű  nagyságot,  mely  e  kiváló  férfiút  jel- 
lemzi, a  midőn  a  történelemben  vele  élvén  mintegy,  a  köz-  és 
magán  élet  minden  viszonyai  között,  nyomról  nyomra  kísérjük 
áldásos  működésében. 

A  koporsón,  a  melyet  egy  év  előtt  nem  csak  a  fejedelmi 
család  és  a  magyar  nemzet,  de  mondhatni,  a  mívelt  emberiség 
közrészvéte  kísér  vala  sírba,  a  köz  és  magán  hála,  köz  és  ma- 
gán tisztelet  annyi  emlékfüzére  között,  mely  azt  borította, 
egyetlen  koszorú  hiányzott,  tisztelt  közönség,  —  az,  a  melyet 
e  tudományos  testűlet  van  hívatva  tenni  síi-jára  a  magyar  nyelv 
és  nemzetiség  ügye  egyik  legfőbb  bajnokának,  a  nemzet  legna- 
gyobb  publicistájának,  jog-  és    államtudósának,    codificatorá- 


nak,  s  a  nem  kevésbbé  nagy  szónoknak,  mint  írónak,  a  kinél, 
előadása  egyéb  jelességeiröl  most  nem  is  szólván,  se  több  erő- 
vel, se  több  méltósággal  és  sikerrel  nem  tolmácsolta  soha  senki 
e  nemzet  érzelmeit  és  kivánatait.  E  nagy  egyéniség,  e  nem 
kevésbbé  nagy  író  és  tudós,  mint  államférfiú  emléke  iránt  e 
tudományos  intézet  részéről  is  leróni  a  hála  és  kegyelet  ezen 
adóját ;  egy  hervatag  füzért  akadémiánk  részéről  is  tenni  a 
hervadhatatlan  érdemű  férfiú  sírjára,  a  kit  ez  intézet  is  0I3' 
büszkén  vallott  magáénak :  ez  föladata  az  ünnepélynek,  melyet 
ma  ülünk ;  ez  az,  a  mivel  e  tudós  testület  részéről,  annyi  jeles 
között,  a  kik  a  szónoklat  és  költészet  virágaival  is  rendelkez- 
nek, én,  a  rideg  publicista  bízattam  meg,  valószínűleg  azon 
barátságnál  fogva,  mely  életem  egyik  legnagyobb  kincse  volt, 
fájdalom  immár  csak  egyik  legszebb  emléke. 

Minél  közelebb  állottam  közpályája  legnagyobb,  legfonto- 
sabb szakában  az  elhunythoz,  minél  közelebbről  és  minél  hosz- 
szasabban  volt  alkalmam  figyelemmel  kísérni  egyaránt  nagy 
szelleme  és  jelleme  működését :  annál  nagyobbnak  tűnik  föl 
szükségkép  a  föladat,  mely  előttem  áll,  annjdval  inkább  vészen 
erőt  rajtam  a  gyöngeség  érzete,  a  kétely,  vajon  sikerűl-e  csak 
általános  körvonalokban,  csak  legfőbb  vonásokban  is  előidéz- 
nem a  tisztelt  közönség  elé  e  férfiú  alakját,  a  mint  közöttünk 
annyi  éven  át  élt  és  működött,  a  mint  nekünk,  a  kiknek  annyi 
időt  adatott  élnünk  körében,  lelki  szemeink  előtt  áll  folyvást, 
feledhetetlenűl. 

Igen,  folyvást  és  feledhetetlenűl.  Mert  míg  a  jövő  kor  csak 
büszkeség  érzetével  említi  nagy  nevét :  kortársai  a  nagy  el- 
hunytnak, folyvást  érezzük  a  fájdalmat  távozása  fölött ;  nem 
tudunk  megválni  annyira  szeretett,  mint  tisztelt  egyéniségétől ; 
egyre  látjuk  őt  társaskörünkben,  környezve  a  pártok,  a  nemzet 
köztiszteletétől;  s  mint  Mirabeau  halála  után  több  ideig  a 
franczia  nemzetgyűlésben,  valahányszor  nehéz  kérdések  for- 
dultak elő,  minden  szem  gépiesen  fordult  a  hely  felé,  hol  Mira- 
beau ült :  úgy  fordulnak  a  mi  szemeink  is  nemzetgyűlésünkben 


nem  egy  alkalommal  önkéntelenül  azon  hely  felé,  a  hol  Deák 
Ferencz  ül  vala  nem  rég. 

Az  volt  e  hely  nekünk  hosszú  éveken  át,  a  mi  egykor  a 
hellén  népnek  a  jósszék,  a  melyhez  mentek  fontos  ügyeikben 
tanácsot  kérni  fejedelem  és  nép ;  az  volt  nem  egyszer,  a  mi 
a  hajósnak,  zivataros  éjjelen,  a  kikötő  világitó  tornya. 

Vezéri  tekintély ,  melyet  kiváló  szónoki  és  államférfiúi 
tehetségei  csakhamar  megszereztek,  s  a  köz -elismerés,  mely 
minden  vetélkedést,  féltékenységet  avagy  irigységet  kizárt, 
■csakhamar  biztosított  részére,  a  mint  megjelent  a  nemzet  gyű- 
lésében. 

1833-ban  Zalamegye  követe.  Deák  Antal,  betegsége  miatt 
odahagyja  Pozsonyt  és  a  követi  széket,  a  melyben  megyéjét, 
több  országgyűlésen  képviselte  ;  s  a  «a  próbát  állott  charakterü 
férfiú»,  mint  Kölcsey  mondja  róla,  azzal  vigasztalja  távozása 
miatt  aggódó  barátait,  hogy  különb  embert  küld  maga  helyett. 
S  alig  jelenik  meg  Pozsonyban,  alig  szólal  meg  az  új  küldött, 
és  az  erős  hangú,  lelkes  érzelmű,  nem  közönséges  ékesszólásu 
férfiú,  mint  Kölcsey  jellemzi  az  ifjú  Deák  FERENCz-et,  azonnal 
u  nemzet  szóvivőinek  vezéri  karában  foglal  helyet. 

E  vezéri  kar  nagynevű  férfiakból,  megyei,  sőt  országos 
tekintélyekből,  kipróbált  jellemű  hazafiakból  állott,  a  kik  az 
alkotmány  védelmében  őszültek  meg,  s  a  kik  közöl  nem  egynek 
fejét  környezték  a  közelebbi  országgyűlések  alatt  szerzett  érdem- 
koszorúk. Olyan  tekintélyt  azonban,  a  ki  előtt  a  többiek  mind- 
nyájan meghajoltak  volna ,  a  ki  állandóan  döntő  befolyást  gya- 
korolt volna  a  tanácskozások  folyamában  a  közügyek  intézé- 
sére, hasztalan  keresünk  akkor  e  nagynevű  férfiak  között. 

Kölcsey  csak  alig  jelent  meg,  mint  valamely  túlvilági 
szellem,  a  magyar  közélet  terén,  s  csakhamar  ismét  elszólította 
őt  onnan  küldőinek  szava.  Egyénisége  különben  sem  volt  alkal- 
mas vezéri  szerepre.  Minden  lapon  mutatja  naplója,  mi  roszúl 
esett  költői  kedélyének  az  érintkezés  a  rideg  közélettel,  mint 
Tágyott  vissza  az  eszmék  embere  a  közpálya  örömtelen  teréről 


könyvei  közé.  Ö  megelőzte  korát.  Eszményisége,  mely  a  refor- 
mok felé  vonzotta,  éles  ellentétben  állt  a  kiválólag  ellenzéki 
férfiak  nézeteivel,  a  kik  még  többnyire  a  kormánynyal  való 
ellenkezésben  találták  a  hazafiságot,  az  örökös  gáncsban  keres- 
tek minden  dicsőséget. 

Múltjánál  és  fényes  tehetségeinél  fogva,  Nagy  Pál,  lett 
volna  leginkább  hívatva  ez  országgyűlésen  vezéri  szerepre :  de 
(")  iránta  már  meg  volt  ingatva  a  közbizalom.  Voltak,  a  kik  azt 
hittek  felöle,  mint  Kölcsey  írja,  hogy  a  szegénységet  Epami- 
nondas  és  Phocionként  méltósággal  tümi  nem  tanulta ;  voltak, 
a  kik  nem  hitték  e  vádat,  de  Borsiczkyval  úgy  vélekedtek, 
hogy  e  híres  embernek  egész  életében  szokása  volt  huszonnégy 
óráig  nem  lenni  ugyanazon  vélemény  híve,  hogy  szeret  játszani 
a  véleményekkel  és  az  alsóház  dolgai  közé  zavart  hozni  be. 

Az  egykorúak  gyanúsítása  ellenében  a  történetírás  bizo- 
nyára kiszolgáltatja  az  igazságot  e  nagy  férfiúnak,  a  ki  Szé- 
chenyiként nemzetiségünk,  és  —  hozzátehetjük  —  alkotmá- 
nyunk megmentésében  első  bajnoka  volt  hazánknak  évtizedeken 
át.  Megszűntetve  a  kiáltóbb  visszaéléseket,  s  megadva  a  népnek, 
a  mit  a  rendi  alkotmány  korlátai  között  megadni  lehetséges, 
föntarthatni  vélte  ö  az  annyira  féltett  s  oly  lelkesen  védett  ősi 
alkotmánj-t,  a  nélkül,  hogy  átalakíttassék.  De  míg  e  nagy  szel- 
lem, az  1825-ki  országgyűlés  babérain  nyugodva,  a  porták 
összeíi'ásával  töltötte  idejét :  mások  az  úgynevezett  rendszeres 
munkálatok  kidolgozásával  foglalkoztak.  E  rendszeres  dolgoza- 
tok, a  mint  nevezték,  tartalmukat  tekintve,  nem  nagy  tényezők 
fejlődésünk  történetében :  de  az  összes  magyar,  köz-  és  magán- 
jogi viszonyok  beható  vitatása  szükségkép  felköltötte  a  javítási 
vágyat,  a  reform  szellemét.  Nagy  Pált  készületlenül  lepte  meg 
ez  él)redés.  Aggódva  kérdezte  magában :  meg  fog-e  állhatni  a 
régi  magyar  alkotmány,  ha  e  mozgalom  tovább  terjed  ?  S  midőn 
a  júliusi  forradalom,  Európaszerte  mutatkozó  eredményeivel^ 
liözbejött :  ugyanazon  visszaható  szellem  vőn  erőt  még  inkább 
lelkén,  mely  Anglia  nem  eg}*  nagy  államférfia,  egy  Bürke  és 


Pitt  szellemét  is  megragadta  a  múlt  század  végén  a  nagy  fran- 
czia  forradalom  idején.  Nem  egyedül  vele  történt  e  változás. 
Ebben  találjuk  egyik  fö  okát,  reformok  tekintetében,  az  1830-ki 
országgyűlés  meddőségének.  Midőn  kérdezték  ez  országgyűlésen : 
miért  kívántatik  annyi  újoncz  :  nem  elég  ok-e,  jegyzék  meg 
többen,  a  democratia  terjedése  ?  « Hajdani  barbarus  ellenségeink 
—  mondának,  —  rablásaik  után  visszatértek  lakó  földeikre : 
most  veszedelmesebb  ellenség  támadt  föl,  a  közvélemény,  mely 
democratiai  elvekkel  fegyverkezve  jő  ellenünk*). 

Innen  a  visszahatás,  mely  az  ősi  alkotmány  védői,  az  ellen- 
zék férfiai  közöl  is  nem  egyet  hajtott  a  kormány  karjaiba. 
S  innen  a  meghasonlás  azok  között  is,  a  kiket  független  jelle- 
mök  megóvott  e  szövetségtől.  Egy  sorban  látjuk  küzdeni  ez 
utóbbiakat,  valahányszor  a  nemzet  jogai  sérelméről  foly  a 
tanácskozás :  míg  reformügyekben  azonnal  szerte-ágaznak. 
Az  ellenzék  csak  most  kezd,  de  már  kezd  egyszersmind  reform- 
párttá alakulni. 

Elénk  színekkel  festi  Kölcsey  naplója  több  helyén  ez  ala- 
kulás küzdelmeit,  nehézségeit.  Mindenütt  csak  vitatás,  úgy- 
mond, széjjelmenés ;  fejlés  és  pont  felé  indulás  sehol.  Semmi  egj'et- 
éi'tés,  semmi  pontravonulás,  semmi  egyeztetése  a  különbözések- 
nek. Már  foly  a  pör  aristocratia  és  democratia  fölött,  írja  továbbá  : 
de  a  sokaság  egyiket  sem  látszik  érteni.  És  Siskovics  lassan 
súgja  Kölcseynek :  szegény  haza,  mi  hátra  vagy  !  Annyira  hátra, 
kiált  fel  Kölcsey,  hogy  a  jót  a  fölötte  rosztól  sem  tudjuk  megvá- 
lasztani. Csak  sokaság  vagyunk  !  Mi  tarthat  bennünket  együvé, 
mi  vezethet  bennünket  egyfelé !  Nincsen  elismert  vezéri  tekintéh-, 
a  ki  után  nyugton  indulhatna  az  egész  párt.  Ma  egyik,  holnap 
egy  másik  egyéniség  körül  gyülekeznek,  a  mint  egyes  kérdé- 
sekben egyik  vagy  másik  egyén  körül  csoportosulnak  inkább  a 
vélemények.  Az  értekezleteken  gyakran  találkozunk  itt  és  amott 
Wesselényivel  és  Széchenyivel  is :  de  ők  nem  voltak  az  alsó- 
ház tagjai ;  s  bár  közös  czél  után  indultak,  már  ez  időben  élesen 
tűnt  fel  közöttük  is  az  ellentét,  modor,  taktika,  politikai  eljárás 

tekintetében.  Aztán  Verliöczy  nemzete  előtt,  mely  egy  Nagy 
Pál  fllen  is  iszonyú  zajban  tört  ki  még  ez  országgyűlésen,  ba 
a  nemesség  valamely  bibáját  fölfedezte,  lelietett-e  népszerű  a 
Hitel,  Világ  és  Stádium  írója,  ki  az  izgatás  éles  hangján,  a 
kezdeményező  gyökeres  reformer  egész  szenvedélyességével 
támadta  meg  e  nemzet  tespedését,  előítéleteit,  százados  szoká- 
sait és  kiváltságait ;  hadat  izent  a  középkor  összes  birtokrend- 
szerének, a  történelmi  magánjognak,  sőt  e  jog  történelmi  és 
fokozatos  reformjának  is;  s  ellentétben  az  ellenzékkel,  mely 
egyedül  a  kormányban  kereste  hátramaradásunk  okát,  oly  téren 
kívánta  megindítani  a  nemzet  fejlődését,  hol  az  eszmék  moz- 
galma, mint  remélte,  nem  találkozik  tüstént  a  kormánj^  félté- 
kenységével, nem  ütközik  össze  oly  erős  érdekekkel,  a  melj'ek 
által,  úg}'  hitte,  már  kezdetben  okvetetlenül  el  fog  n3-omatni '? 
Csuda-e,  ha  a  kiváltságos  nép  képviselői  között  is  részint  aggo- 
dalommal, részint  gyanúsításokkal  találkozott  e  programm,  a 
melynek  a  birtokjogi  kérdések  természetes  összefüggésénél 
fogva  szükségkép  a  régi  alkotmány,  azon  alkotmány  átalakítá- 
sára kellett  vezetnie,  a  melyet  csak  nem  rég  sikerült,  erős  küz- 
delmek után,  újra  megmenteni  és,  úgj^  hivék,  biztosítani? 
Átkozták  a  Hitel  íróját,  mint  Kölcsey  írja.  S  mikor  magánérte- 
kezésben sok  szépet  mondott  a  tulajdon  jó  következményeiről 
és  az  alkotmányi  jogoknak  az  egész  népre  kiterjesztéséről:  az 
emberek  nem  is  látszottak  őt  érteni.  Tudnunk  kell  pedig,  hogy 
ezen  emberek  az  ország  képviselői  voltak. 

Lehetett-e  másképen  ?  Hiszen  e  kéj^viselök  legnagyobb 
részének  egész  államférfiúi  készültsége  a  Corpus  Jurison  és  a 
magyar  országgyűlési  iratok  olvasásán  épült.  Eendkívüli  dolog- 
ként jegyzi  fel  Kölcsey,  hogy  Borsiczky  könyves  szekrényén  kül- 
földi államtudományi  munkákat  is  látott.  Széchenyiről  ellenben 
jól  jegyezte  meg  már  Kemény  Zsigmond,  hogy  egy  müveit  külföldi 
elfogulatlanságával  találkozunk  müveiben  és  beszédeiben,  elfo- 
gulatlansággal, mely  olyan  egyéntől,  a  ki  csupán  magyar  köz- 
és  magánjogi  tanulmányokat  tett,  nem  volt  várható. 

Nem  Spencer  állította  föl,   de  közelebb  ö  vitatta  legalapo- 
sabban, bogy  a  nagy  emberek  minden  népnél  csak  előzményeik 
szülöttei,  hogy  a  társadalom,  melynek  létöket  köszönik,  képezi 
<5ket,  mielőtt  ők  e  társadalmat  tovább  fejlesztenék.  Széchenyi 
Istvám'ól    csak    félig   igaz    ezen   állítás.  Mint    egy    óriás,    ki 
két  világrész  földén  foglal  ^Hást,  csak  egyik  lábával  áll  e  nagy 
kezdeményező    magyar    előzmények    talaján.    A    legnagyobb 
magyar,  az  író,  a  nyelv  és  nemzetiség  apostola,  akadémiánk 
alapítója  egy  Eévayban,  egy  Kazinczyban  találja  elődeit.   Szé- 
<íhenyinek,  a  politikai  reformernek,  hasztalan  keressük  előzőit 
Magyarország  államférfiaiban  és  publicistáiban.    Már   Kemény 
kimutatta,  hogy  se  az    1790-ki,  se  a  1825-ki  országgyűlések 
rendszeres   munkálataiban  nem  találhatjuk  föl  a  szálakat,    a 
melyekhez  füzhetnők  a  Hitel,  Világ  és  Stádium  reformterveit. 
Intézményeinket  bírálván,  magyar  államférfiak  idézése  helyett, 
■egy   hollandi   bankárt   beszéltet    Széchenyi,    egy  józan   eszű, 
mívelt  külföldit,  a  ki  viszonyainkat  jól  ismeri,  a  nélkül  hogy 
előítéleteinkben  osztoznék.  Merőben  idegen  világnézlet,  szembe 
állítva  az  összes  régi  magyar  felfogással,  világnézlettel.  S  ha 
egj'es  reformeszmék  is  nagy  ellenzésre  találnak  bármely  népnél, 
a  midőn  ellentétes  felfogásba,  érdekekbe  ütköznek :  bámúlhat- 
juk-e  az  egykorúak  meglepetését,  sőt  megütközését  és  izgatott- 
ságát a  programmal  szemközt,  a  melyben  az  újabb  kor  eme 
szent  Istvánja  az   összes  viszonyokra   kiható   átalakítás,    egy 
merőben  új  magyar  állam  tervét  tárta  föl  ? 

Valóban  alig  képzelhetni  nagyobb  ellentétet,  mint  a  mely 
a  legnagyobb  magyar  reformert  a  kornak,  a  melyben  föllépett, 
államférfiaitól  elválasztotta.  Egy  új  világnézlet,  mint  mondám, 
a  mely  ama  kornak  nemcsak  eszméivel,  hanem  érzelmeivel  is 
szakított.  Visszaadván  az  eszmék  kezdeményezését  eszmélni 
kezdő  nemzetének :  tiltakozik  egyszersmind  a  lélek  ruganyos- 
ságát megtörő  merengés  ellen,  a  mely  a  nemzet  költőivel  a 
múltban  keresi  a  magyar  dicsőségét,  s  mint  szellemdús  élet- 
ii'ója  mondja,  megkicsinyiti  a  históriát,  hogy  a  múltból  elvett 

súlyt  a  jövöro  vesse,  hoí^y  a  tettek  nyomozásáról  a  tettek  vég- 
reliajtására  fordítsa  a  közfigyelmet.  S  a  mily  erős  kézzel  rázza 
föl  a  merész  kezdeményező  alvó  nemzetét :  szintoly  kevés  kímé- 
letet tanúsít  egyesek,  bármily  nagy  nevek  irányában,  a  kik 
nézeteit  ellenzik  vagy  épen  megtámadják.  A  nagy  kezdeménye- 
zők természetes  türelmetlensége,  szenvedélyessége.  Talán  szük- 
séges is  az  eredményhez,  főleg  nemzetnél,  melyet  az  enyészet 
széléről  kell  visszarántani,  mint  az  erős  szerek  használása 
nagy  betegeknél.  De  e  körülményben  is  kereshetjük  egyszer- 
smind okát,  hogy  a  kezdeményezők  kezéből  oly  gyakran  veszik 
át  más  kezek  a  végrehajtást.  Széchenyinek  e  fölött,  inkább  sze- 
mélyes, mint  pártpolitikát  követvén,  pártja  főbb  egyéniségeitől 
a  miként,  a  modor,  taktika  és  politikai  eljárás  körül  is  eltérő 
nézetei  voltak,  a  mint  érintem,  már  azon  időben.  S  míg  nagy 
conceptiója  hozta  úgy  magával,  hog}-  sokat  érintsen,  részletek- 
ben semmit  ki  ne  fejtsen,  épen  az  a  körülmény,  a  melynek 
köszönhetjük  átalakulásunk  oly  merész,  oly  nagyszerű  pro- 
gramját, hogy  nem  volt  eléggé  a  hazai  előzménj-ek  embere, 
okozta  részben,  hogy  nem  lehetett  vezér  az  alkalmazásban. 

E  nehéz  szerepre,  mondhatni  a  gondviselés  jelölte  ki  nem- 
zetünknek alkalmas  időben  Deák  FEKENCz-et. 

Zalamegye  új  követe  a  harminczas  évek  kezdetén  egyike 
volt  azon  kiváló  férfiaknak,  a  kik  egész  lélekkel  magokévá  tet- 
ték a  programmot,  a  melyet  gróf  Széchenyi  nemzetünk  rege- 
neratiójára  nézve  szintoly  merész,  mint  szerencsés  kezdemé- 
nyezéssel felállított.  Azt  a  tekintélyt,  melyet  akkor  a  születés 
adott,  azzal  a  politikai  belátással  egyesítvén,  a  mely  a  nemesi 
osztály  érdekein  túlemelkedett  s  az  összes  hazát  szeretettel 
ölelte  magához  —  készséggel  fogadta  el  Deák  a  nagy  reformer 
teiTeit,  a  nélkül,  hogy  osztozott  volna  nagy  reményeiben.  Való- 
ban a  magyar  közélet  nem  is  sok  vigasztalót  mutatott  ezen 
időben.  Kölcsey  fájdalomtelt  kebellel,  remény  és  vígasz  nélkül 
távozott  az  1832 — 6-ki  országgyűlésről.  Mert  tudnotok  kell,  úgy 
mond,  hogy  a  mi  kinézéseink  el  vágynak  homályosítva,  a  mi 

reménj'eink  feldúlva,  s  kehleinkben  minden  gond,  minden  aggo- 
dalom az  ország  jövendője  miatt  felriasztva.  De  ö  költő  vala 
egyszersmind.  S  maga  mondja,  hogy  költőinknek  legalább  az  a 
boldogság  jutott  osztályrészül :  epedni  a  múlt  után.  Deák,  az 
államférfiú,  történeteink  alapos  ismerője,  nem  osztozott  költő 
barátai  merengésében  ;  ő  nem  csüggött  a  múlt  nagyságán;  mély 
fájdalommal  töltötte  el  a  jelén ;  s  nem  táplált  oly  vérmes  reménye- 
ket nemzete  egykori  nagyságáról,  mint  prófétai  ihlettségében 
Széchen}'!.  « A  magyarnak  honszeretetét,  monda  Deák  egyik  szép 
beszédében,  se  a  múltak  lelkesítő  emlékezete,  se  a  hiúság,  se  az 
önzés  nem  támogatják  annyira,  mint  más  nemzetekét.  A  hatal- 
mas Eómának,  s  a  szabad  Görögországnak  szabad  polgárai 
lelkesedést  meríthettek  hazájuk  történeteiből ;  büszkék  valának 
nemzetök  nagj^ságában  és  dicsőségében,  s  érezték,  hogy  az  ő 
hazájuk  a  legjobb,  a  legboldogabb.  A  franczia,  az  angol  szintén 
lelkesedve  tekintenek  vissza  történetükre,  szintén  erezik,  hogy 
Európában  nincs  haza,  mely  annyi  biztosságot  nyújtana,  mint 
az  övék.  A  lánglelkü  olaszt,  feldúlt  szabadsága  romjai  közt, 
a  classícaí  hajdankor  tüze  lelkesíti ;  az  oroszt  legalább  hazájá- 
nak óriási  nagysága  emeli.  De  a  magyarnak  mindezekből  igen 
kevés  jutott.  Történeteink  csak  átokszülte  viszálkodásokra,  csak 
életért  és  megmaradásért  vívott  véres  harczokra  mutatnak. 
Kevés  azokban  a  polgári  erények  tiszta  példája,  kevés  a  fény- 
pont, mely  forró  önérzettel  keblünket  emelje.  Hiúság  nem 
kecsegtethet  bennünket.  Hisz  Európa  alig  tudja  létünket,  s 
Afrikának  számos  coloniája  tán  ismeretesebb  más  nemzetek 
előtt,  mint  hazánk,  melyet  Ausztria  termékeny,  de  míveletlen 
gyarmatának  tekint  a  külföld.  Jelenünk  nem  fényes,  s  nem 
annyira  boldogító,  hog}'  e  részben  más  nemzetekkel  vetélked- 
hetnénk. Jövendőnk  isten  kezében  vagyon,  de  hogy  igen  fényes 
kilátásokat  Ígérne,  azt  elhinni  csakugyan  optimismus  kell, 
ámbár  a  jelennél  jobbat  nem  reméllenünk  lehetetlen.))  Méltán 
kérdhetjük,  honnan  merített  tehát  erőt  az  államférfiú,  a  pálya 
küzdelmeihez,  a  melven  megindulandó  volt,  ilyen  nézettel  a 

múltról  és  jelenről,  ily  kilátásokkal  a  jövőre  ?  <«  Van  az  ember- 
nek keblében,  válaszol  ö  maga  ugyanazon  beszéde  folyamán^ 
egy  tiszta  forró  érzés,  mely  mindazon  segítségek  nélkül  buzgón 
ragaszkodik  a  hazához  ;  s  nem  tartom  jó  embernek,  nem  tar- 
tom magyarnak,  ki  e  szegény,  ki  e  szenvedő  hazát  jobban  nem 
szeretné,  mint  akármely  fényes  országát  Európának  !»  Tehát  az 
önzetlen  szeretet,  mely  annál  inkább  ragaszkodik  hónához, 
minél  inkább  elhagyatottnak  látja,  s  a  honpolgárnak  e  szenve- 
délyből fakadó  kötelességérzete :  az  egyedüli  vezércsillag,  a 
mely  öt  a  közpályára,  s  a  mely  öt  e  közjDályán  mindvégig 
vezeti.  Áldozatkészség  minden  ábránd  nélkül ! 

A  honszeretet  legtisztább  cultusa  azonban  oly  készültség- 
gel párosult  DEÁK-ban,  mely  kora  míveltségének  teljesen  szín- 
vonalán állott.  Nem  csupán  a  magyar  közjogi  míveltséget 
értem. 

Már  fentebb  érintem,  hogy  a  magyar  államférfiak  mívelt- 
sége  azon  korban  leginkább  a  Corpus  Jurison  és  a  magyar 
történeti,  főleg  országgyűlési  előzmények  ismeretén  alapúit. 

A  múlt  század  egyik  legnagyobb  szónoka,  Bm'ke,  egyik 
nagy  beszédében  azon  okokról  szólván,  a  melyek  Amerikában  a 
függetlenségi  háború  előtt  főforrásai  voltak  az  ellenzés  szelle- 
mének, említi  többek  közt,  hogy  alig  van  ország,  a  melyben  a 
jogot  oly  általánosan  tanulnák.  A  törvénytudók,  úgymond,  itt 
nagy  számmal  vannak  és  nagy  hatalmat  gyakorolnak.  A  tar- 
tományok legnagyobb  részében  ők  vezetik  a  közvéleményt.  A 
jogi  tanulmányok  éles  eszet,  előrelátást,  ügj'ességet  kölcsönöz- 
nek a  telepítvén^-eseknek,  a  kik  ennélfogva  gyorsak  a  támadás- 
ban, mindig  készen  állanak  a  védelemre  s  bővében  vannak  a 
segédforrásoknak.  Mintha  csak  a  mi  viszonyainkról,  a  forrada- 
lom előtt  szólana  a  nagy  angol  szónok.  Prókátor  nemzet  va- 
lánk :  mint  mondák  rólunk.  S  e  sajátságunk  szintén  sajátságos 
municipális  rendszerünkkel,  a  mely  a  törvényhozás  és  kor- 
mány szabályozása  nélkül,  úgyszólván  magától  alakúit  a  nem- 
zet szükségei  szerint  önvédelemre,  nem  csekély  tényezője  volt 

azon  ellenzési  szellemnek,  a  melynek  köszönhetjük,  hogy  foly- 
tonos erős  támadások  ellenében  alkotmányos  önállóságunkat 
legalább  részben  sikerült  föntartanunk.  A  nép,  a  melyet  tör- 
vénytudók vezetnek,  mint  Angliáról  és  Amerikáról  írja  közelebb 
is  egy  franczia  író,  oly  kitartással,  oly  makacsul  vitáz,  mely 
végre  is  meghódítja  a  közvéleményt  és  kifárasztja  a  hatalmat. 
Cseppenként  alakúi  az  erkölcsi  erőnek  az  a  tökéje,  hogy  egy 
nagy  jogtudós  szavaival  éljek,  a  melyre  az  államnak  szüksége 
van.  A  magánjog  a  közjog  iskolája.  Ha  akarod  tudni,  mond  az 
idéztem  jogtudós,  hogyan  védi  egy  nép  politikai  jogait,  nézd 
hog3'an  védik  polgárai  a  magánéletben  jogaikat.  Láttuk,  hogy 
ügyvédek  szították  és  tai-tották  folytonos  izgatással  ébren  a 
töltényes  ellenállást  Amerikában,  s  egy  fiatal  ügyvéd  volt,  a  ki 
JeíYerson  szavai  szerint,  első  lőtte  ki  a  forradalom  golyóját.  De 
szükség-e  mondanom,  hogy  mint  minden  egyoldalúságnak,  ez 
egyoldalú  ügyvédi  míveltségnek  is  megvannak  hátrányai ; 
hívatkozzam-e  épen  Amerikára,  a  hol  egy  Washington  láng- 
esze s  nag}"  katonai  és  államférfiúi  tehetségei  voltak  csak  képe- 
sek szerencsésen  befejezni,  a  mit  az  ügj'védek  megindítottak  ? 
Törvényhozásunk  története  is  tanúsítja,  hogy  az  az  ügyvédi 
szellem,  mely  g}-akorlati  képességével  és  szívósságával  nem 
csekély  szolgálatot  tett  az  önvédelemre  kényszerített  nemzet- 
nek, gyakran  kicsinyesen  kötekedőnek  s  az  alkotásban  több- 
nyire meddőnek  mutatkozott.  A  magánjogi  törvényhozás  terén 
is  egy  Széchenyinek,  a  ki  nem  volt  jogász,  kellett  előállani, 
hogy  kimutassa  a  prókátor  nemzet  előtt  a  feudális  birtokjog- 
nak, mely  a  tulajdon  valóságos  eszméjével  ellenkezett,  s  adós- 
sági törvényeinknek  és  pörrendszerünknek,  a  melyek  minden 
köz-  és  magánhitelt  semmivé  tettek,  közgazdasági  ártalmait ;  s 
a  magyar  magánjog  egész  rendszerének  gyökeres  reformját 
hirdesse.  Halomra  nőtt  polgári  törvényeink,  —  mint  Deák 
Ferexcz  még  1834-ben  megjegyezte  —  a  nemzeti  törvényhozás 
hosszú  során  keresztül  minden  rendszer  nélkül  egyes  panaszok 
következtében,  egyes  esetek  körülményeihez  alkalmazva  hozat- 

tak.  Verböczy  volt  az  első,  a  ki  ezen  casuisticus  zavart  némi, 
l)ár  hiányos  rendszerbe  foglalta.  A  véges  emberi  elme  azonban 
minden  lehető  esetet  nem  menthetvén  ki,  szükségkép  újal)l) 
meg  újabb  esetek  adták  elő  magokat,  a  melyek  a  casuisticus 
törvényekben  még  nem  voltak  ellátva.  A  törvények  ezen 
hiányait  az  Ítélőszékek  voltak  kénytelenek  pótolni.  Innen  aztán 
önkény,  bizonytalanság  és  a  törvények  homályos  értelme  ere- 
dett.  S  hogy  véltek  segítni  e  bajon  az  országos  rendszeres  mun- 
kálatok készítői?  Egyes  esetekre,  a  melyek  törvények  által 
nem  voltak  elintézve,  a  curia  döntvényeiből  merítettek  jogsza- 
bályokat. S  egyidőben  Széchenyivel  egy  DsÁK-nak  kellett  előál- 
lani,  hogy  a  rendszeres  munkálatok  készítőit,  kik  a  casuistica 
tengerét  szintén  nem  meríthetvén  ki,  ismét  a  bírói  önkényt 
teszik  vala  törvényhozóvá,  a  franczia,  bajor,  porosz,  sőt  a  hoz- 
zánk oly  közel  levő  és  több  tekintetben  szintén  jeles  osztrák 
polgári  törvénykönyv  létezésére  figyelmeztesse,  s  már  azon  idő- 
ben, a  mivel  fájdalom  máig  sem  bírunk,  rendszeres  polgári 
törvénykönyv  készítését  hozza  szóba. 

Ügyvédi  casuistica  és  codificatio.  Idézhetnék-e  kiáltóbb 
példát  azon  ellentétnél,  amelye  két  szóban  fekszik,  DeákFerencz 
magasabb  jogtudományi  képzettsége  jellemzésére  '?  Mily  beható, 
alapos  és  nagy  terjedelmű  volt  e  műveltség :  számos  jelét  adta 
utóbb,  egyebet  mellőzve  a  büntető  törvénykönyv  szerkesztésé- 
nél, mely  az  országos  bizottság  által  az  ö  vezetése  alatt  készült. 
Azt  az  erélyt,  a  melylyel  a  magyar  nemzet  jogaihoz  ragaszko- 
dott, a  jognak  magasabb,  bölcsészeti  felfogásával  látjuk  páro- 
sulva DEÁK-ban.  Nemcsak  nemzetünk,  hanem  általában  korunk 
legkitűnőbb  jogphilosophjai  közé  emelte  őt  e  míveltsége :  míg 
positiv  jogi  tanulmányai,  a  forrásoki-a  visszamenő  jártassága 
történelmünkl)en,  a  magyar  köz-  és  magánjog  terén,  s  az  orszá- 
gos gyakorlat  és  országgyűlési  előzmények  alapos  ismerete  min- 
den kérdésben  az  országgyűlés  legrégibb,  legnagyobb  tekinté- 
lyééit is  meglepték,  a  kiknek  főleg  ez  ismeretekben  állott  minden 
bölcsesége.  Oly  tulajdonok,  a  melyek  együtt  véve  képessé  tették 

Zalamegye  új  követét,  hogy  az  általános  elveknél  egyebet  nem 
látó  elmélet  embere  és  az  egyes  fenforgó  esetnél  egyebet  nem 
tekintő  merő  gyakorlat  embere  közt,  közepett,  a  törvényhozó 
valódi  álláspontján  foglaljon  helyet. 

Míveltségének  e  többoldalúsága  magasan  felülemelte 
])EÁK-ot  az  ellenzék  akkori  vezérein  ;  s  fensöséget  biztosított 
számára  a  törvényhozásban  Széchenyi  fölött  is,  a  ki  viszont  a 
kezdeményezés  merészségében  múlta  öt  felül.  E  nagy  publi- 
cistának sikerült  egy  éles  eszű  reformer  biztos  tapintatával 
jelölni  meg  a  bajokat,  a  hiányokat  és  az  irányt,  a  mely  felé  e 
bajok  és  hiányok  orvoslásában  törekedni  kell :  de,  a  mint  érin- 
tem, conceptiojának  nagysága  és  a  közszellem  akkori  állapota, 
a  melyet  a  reformok  szükségéről  kellett  mindenekelőtt  meg- 
győzni, egyaránt  úgy  hozta  magával,  hogy  kevésbbé  törődjék  az 
alkalmazással,  a  létesítés  módjaival. 

A  törvényhozó  ezen  feladataira  képesebbé  tették  Deák 
FERENCz-et,  nagyobb  jártassága  mellett  köz-  és  magánjogunk 
terén,  intézményeink  rendszerének  és  természetének  mélyebb 
és  tárgyilagosabb  felfogása  is,  mely  elavult,  sőt  káros  intézke- 
dések mellett,  megőrzésre  méltó  hagyományokat  is  látott  Cor- 
pus  Jurisunkban,  a  melyet  Széchenyi  a  gyökeres  reformer  egy- 
oldalúságával általában  «avas  obscuritasnak »  bélyegzett.  ]\Iagya- 
rabb  álláspont,  mint  a  melyet  Széchenyi  elfoglalt,  a  kit  pedig 
mind  fajának  forró  szeretete,  mind  erős  nemzetiségi  érzése 
miatt  oly  méltán  illetett  meg  a  legnagyobb  magyar  név.  Míg  e 
nagy  reformert  főleg  a  czélszerűség  és  hasznosság  szempontjai 
vezették :  Deák  érveléseiben,  e  tekintetek  mellett,  mindenkor 
kiemelkednek  kezdettől  fogva  a  jogi  szempontok.  Beszédeiben 
már  az  1832— 6-ki  országgyűlésen,  egyaránt  meglepnek  elméleti 
és  jogtörténeti  fejtegetései  akár  köz-,  akár  magánjogi  kérdések 
vannak  szőnyegen.  Egyaránt  szükséges  tájékozottság  a  törvény- 
hozóban, hogy  megtalálja  a  szálakat,  a  melyek  a  történeti 
jogot  az  újabb  eszmékkel  fűzik  egybe,  s  rázkódás  nélkül  vezesse 
át  nemzetét  a  hídon,  a  mely  a  múltat  a  jövővel  köti  össze. 

Széclifiivibi-ii  az  érzéket  a  történeti  jo;^  iránt  kevesl)lje  talál- 
juk kifejlődve  ;  egész  tekintete  a  jövő  felé  van  irányozva,  a 
melyben  a  magyar  nemzet  lesz.  Innen  kevés  hajlama  az  ellen- 
zéki politika  iránt  is  :  míg  Deák  FEREXcz-et  erős  jogérzete 
készti  vala,  hogy  a  sérelmek  orvoslásáért  nem  kevesebb  hévvel 
és  kitartással  küzdjön,  mint  a  reformokért. 

Nemcsak  a  nemzet,  hanem  egyes  polgárok,  hatóságok  vagy 
felekezetek  jogainak  sérelmében  is  a  nemzet  közügyét  látja  ő. 
Mert  hiszen,  ügymond,  törvény  és  szabadság  vannak  sértve, 
törvény  és  szabadság  pedig  az  egész  nemzet  köztulajdona. 
('Törvény  szab  korlátokat  a  hatalomnak,  monda  többek  közt,  s 
önkény  ellen  a  törvény  erejében  keresnek  ótalmat  a  hon  pol- 
gárai. De  magát  a  törvényt  s  annak  (jtalmazó  erejét  önkény 
ellen  csak  a  nemzet  morális  ereje  biztosítja,  s  a  mely  nemzet 
morális  erő  hiányában  nem  képes  törvén3'einek  szentségét  tisz- 
teletben tartani,  s  azoknak  tiszteletet  szerezni,  annak  független 
önállása  csak  a  véletlen  esetek  játéka  lesz,  azt  ujabb  meg  újabb 
törvények  sem  mentik  meg  a  végsülyedéstöl.  Ha  fel  nem  szólal 
a  nemzet,  midőn  törvényei  sértetnek,  hanem  sérelmét  elhall- 
gatva, minden  sértett  törvény  helyett  újakat  alkot,  önmaga 
csökkenti  törvényeinek  tekintetét,  mert  hallgatása  annyi, 
mintha  helj-benhagyná  a  történteket,  vagy  azokat  a  törvények 
kétes  értelmével  mentegetné.  Ha  fel  nem  szólal  a  nemzet,  midőn 
a  hatalom  túllépett  a  törvények  határán,  ki  fogja  figyelmeztetni 
a  kormányt  elkövetett  hibájára  ?  s  mi  fogja  rábírni,  hogy  a  tör- 
vények ösvényére  ismét  visszatérjen  ?  Sértett  törvények  mel- 
lett komoly  méltósággal  felszólalni  több  tiszteletet  mutat  a 
fejedelem  iránt  is,  mint  a  gyáva  hallgatás ;  mert  amaz  férfias 
bizodalom,  ez  pedig  félénk  kétkedés  a  fejedelem  igazságában,  s 
azon  nemzet,  mely  törvényeinek,  .  polgári  jogainak  sérelmét 
gyáván  hallgatva  tűri  el,  gyáván  hagyná  el  fejedelmét  is  a 
veszélyek  óráiban.  Gyáva  népnek  fejedelmek  se  örüljenek,  mert 
félelem  és  bizodalom,  hűség  és  gyávaság  nemzeteknél  együtt 
soha  nem  léteznek. »   Sok  ilyen  szép  helyet  idézhetnék  Deák 


19 


beszédeiből,  a  melyek  mutatják,  milyen  súlyt  helyezett  ő 
országgyűléseink  azon  egyik  fofeladatára,  hogy  a  törvényeken 
ejtett  sérelmek  orvoslását,  a  törvények  megingatott  tekintélyé- 
nek visszaállítását  követelje.  Egyes  mondatai  csaknem  köz- 
mondásokká váltak,  mint  Mirabeau  szavai  egykor,  a  melyeket 
maiglan  idéznek.  Hányszor  isrnételtek  s  ismétlik  máig,  hogy  a 
mely  nemzet  önmagát  elhagyja,  sorsát  megérdemli ;  hogy  a  mit 
a  hatalom  ront  meg,  ismét  föléledhet,  de  a  mit  a  nemzet  köny- 
nyelmüsége  önként  oda  vet,  vagy  gyávasága  elhanyagol,  ritkán 
lehet  visszaszerezni ! 

Tudjuk,  mennyi  vita  folyt  azon  időkben  a  fölött,  vajon  a 
sérelmek  tárgyaltassanak-e  először  az  országgyűlésen,  vagy  a 
királyi  előadások,  a  melyek  immár  némi  reformokat  is  helyez- 
tek kilátásba.  Deák  egyenlő  súlyt  helyezett  a  magyar  ország- 
gyűlés e  kettős  feladatára :  de  nagy  erélylyel  küzdött  azon  irány 
ellen,  mely  az  előadások  előleges  tárgyalásával  akarta  mellőzni 
a  sérelmeket ;  s  az  adók,  újonczok  megajánlását  is  a  sérelmek 
orvoslásától  kívánta  nem  egyszer  függővé  tenni.  Nem  érezhette 
biztosnak  a  talajt  lábai  alatt,  míg  a  jogrend  általában  meg  volt 
ingatva.  Nem  hitte,  hogy  a  fájdalom  és  ingerültség  növekedő 
keserűségei  között,  a  melyeket  a  nemzet  és  egyes  polgárok 
jogain  ejtett  sérelmek  folyton  tápláltak,  azzal  a  nyugalommal 
tanácskozhassék  az  országgyűlés,  amelyet  a  törvény-hozás  nagy 
munkája  megkíván.  Honnan  a  biztosíték  az  alkotandó  törvé- 
nyek megtartása  iránt  is,  midőn  a  régiek  nem  tartatnak  meg? 
Ugyanaz  az  irány,  ugyanaz  az  ép  és  erős  jogérzet,  mely 
az  1861  és  65-iki  föliratokban  nyilatkozik;  mely  a  jogot  az 
erkölcsi  lét  szükséges  föltételének,  a  jog  védelmét  az  erkölcsi 
önfentartás  kötelességének  tekinti.  Tiszta  jogérzet,  a  jog  szol- 
gálata önmagáért  a  jogért,  minden  érdek  nélkül,  erkölcsi  köte- 
lességből. Látni  fogjuk,  hogy  a  midőn  nagy  események  e  nem- 
zetben, vagy  egyes  osztályaiban  megingatják  a  jogérzetet : 
hasonló  erélylyel  lép  föl  a  jogeszme  védelmére  saját  honfitársai 
ellenében  is,  koczkára  vetve  azt  a  népszerűséget,  a  melyet  epén 

a  jojíok  védőimében  szerzett.  Tiszta  jop;érzete  a  jopf  ezen  valódi 
bajnokát  soha  sem  hagyja  el.  A  lovagiasság  eszményi  magas- 
sága, melyet  minden  jogsértés  egyaránt  bánt ;  mindenki  jogá- 
ban magát  a  jogot  védi ;  s  a  jognralom  fentartását  az  erkölcsi 
világrend  érdekében  nélkülözlietlennek  tartja. 

Küzdés  a  jogért :  képezi  azt  az  arany  szálat,  a  mely  Deák 
Ferencz  államférfiúi  pályáján  végig  vonul,  egy  egészszé  ftizve 
annak  különlxizT)  korszakait.  Ez  képezi  egyszersmind  azt  az 
erős  kapcsot,  mely  az  ellenzéket  s  annak  összes  töredékeit  184& 
előtt  az  ö  nevéhez  fűzte,  e  névhez,  a  mel}'  körül,  mint  egy 
zászló  körül,  seregei  vala  utóbb  az  egész  nemzet. 

Küzdés  a  jogért :  képezi  e  nemzet  háromszázados  történe- 
tét. S  Deák  Ferencz  alakja  magasan  emelkedik  ki  mindazon 
egyéniségek  fölött,  a  kik  e  küzdelemben  vezérei  voltak  e 
nemzetnek. 

1848  előtt  kettős  irányban  folyt  e  küzdelem. 

Egy  felöl  a  nemzet  alkotmánj^os  jogaiért  s  újabb  biztosíté- 
kokért e  jogok  védelmére ;  más  részről  a  nép  azon  osztályai 
érdekében,  a  kik,  mint  mondani  szokták,  az  alkotmány  sánczai- 
ból  ki  voltak  zárva. 

Azon  küzdelem  alatt,  a  melyet  e  nemzet  alkotmányos 
jogaiért,  önállóságáért,  három  századon  át  változó  szerencsével 
folytatott,  politikai  viszonyaink  elmélete  és  gyakorlata  közt  oly 
ellentét  jött  létre,  a  mely  szükségkép  folytonos  viszálkodásnak 
volt  forrása.  Alkotmányos  jogai  fentartásának  kikötése  mellett 
adta  át  a  magyar  nemzet  koronáját  három  század  előtt  a  Habs- 
burgháznak ;  s  koronázási  diplomák,  békekötések,  mert  olykor 
fegyverre  is  keriilt  a  dolog,  ünnepéh'es,  két  oldalú  szerződések 
és  szentesített  törvények  biztosították  koronként  ezen  alkotmá- 
nyos önállóságot.  De  épen  az  a  körülmény,  hogy  annyiszor  volt 
szükség  újabb  meg  újabb  biztosításokra,  mutatja  legkiáltóbl)an 
a  tényleges  állapotot.  Magyarország  közjogával  merőben  ellen- 
kező politikai  áramlat  fejlett  ki  azon  központi  kormányha- 
tóságokban, a  melyek  az  országon  kívül,  az  uralkodó    szék- 

helyén,  az  uralkodó  mellett,  a  kormányzás  némely  iöhh  á;^'aira 
nézve,  I.  Ferdinánd  ideje  óta,  alakíttattak.  Megszüntetni  azt  a 
különbséget,  mely  Magyarországot  a  közös  uralkodó  többi 
országaitól  és  tartományaitól  elválasztotta,  egységes  államot 
képezni  a  heterogén  államokból :  lön  az  állandó  törekvés ;  és 
minthogy  e  nagy  terv,  mely  eleinte  közvédelmi,  majd  diploma- 
tiai  és  kormányzati  szempontokra  hivatkozott  a  történeti  jogok, 
hazánk  törvényes  jogai  ellenében,  ezen  jogokban,  Magyarország 
alkotmányában  találta  legfőbb  akadályát :  ezen  alkotmány  meg- 
semmisítése volt  állandó  iránya  az  osztrák  államférfiaknak,  a 
kik  időnként  az  érintett  központi  kormányhatóságok  élén  állot- 
tak. Bármily  erélyesen  küzdött  Magyarország  folyvást  ez  idegen 
központi  hatóságok  törvénytelen  és  alkotmányellenes  beavatko- 
zása ellen  :  nem  csak  nem  szűnt  meg,  sőt  tényleg  egész  1848-ig 
folyvást  ránehezült  e  beavatkozás  az  összes  magyar  viszonyokra. 
■<(Mag5'arország  szabad  ország  s  egész  országlati  formájára  nézve 
független  és  semmi  más  országnak  vagy  népnek  lekötve  nincs, 
hanem  saját  önállással  és  alkotmánynyal  bír,  s  abban  a  király 
csak  az  országnak  saját  törvényei  szerint,  nem  pedig  a  tö])l)i 
tartományok  módjára  országolhat  és  kormánj'^ozhat  »> :  mondja  a 
törvényhozás,  mely  11.  József  absolut  uralkodása  után  vissza- 
állította és  újólag  biztosíthatni  vélte  hazánk  alkotmányát. 
S  minő  volt  a  tényleges  állapot  e  törvényes  elmélettel  szemben? 
Nemcsak  a  fejedelemnek  fentartott  fontos  jogok  intéztettek,  a 
magyar  kormányférfiak  mellőzésével  és  a  magyar  országgyűlés 
ellenőrzésének  kizárásával,  ez  érintett  nem  magyar  központi 
közegek  által;  hanem  nagy  részben  a  magyar  államból  befolyó 
jövedelmek  is.  A  magyar  kormány  tényleg  belkormányzati 
ügyekben  is  e  központi  közegek  befohása  alatt  állott.  Az  ország- 
gyűlés legfontosabb  jogai  gyakorlásában,  még  olyan  ügyben  is, 
mint  a  kereskedés,  a  sajtó  és  közoktatás  ügye,  sőt  nem  egyszer 
a  nemzet  sérelmei  és  kívánatai  fölterjesztésében  is  akadályoz- 
tatott. A  tényleges  viszom'ok  egész  sorozata  állott  elő,  a  melyek 
•ellentétben  állottak  közjogunkkal ;  s  a  magyar  közjog  elmélete 

sokkul  inkább  volt  tanulmányozliiitó  a  nemzet  sérelmeibcl,  mint 
alkotmányos  életünk  tényleges  folyamának  szemléletéből. 

l)c'  bármiként  alakultak  is  a  törvényes  elmélettel  szemben 
tcnvK'g  közviszonyaink :  az  alkotmányos  formákból  és  jogokból 
sikerült  a  nemzetnek,  nehéz  küzdelmek  között,  tényleg  is  leg- 
alább annyit  megtartani,  a  mennyi  elég  volt  megakadályozni  a 
beolvasztást,  a  központosítást ;  s  ha  teljes  épségben  tényleg  nem 
lehetett,  folytonos  óvásokkal  legalább  eszmében  tartani  fen 
egy  jobb  jövő  számára  egyes  jogokat,  megőrizni,  az  absohitis- 
mus  törekvései  ellenében,  magát  az  alkotmányosságot. 

Kell-e  mondanunk,  hogy  az  ellentét,  mely  politikai  viszo- 
nyaink elmélete  és  gyakorlata  között  ekkép  kifejlett,  szükség- 
kép annál  élesebbé  vált,  minél  inkább  kedvezett  az  eszmék 
európai  áramlata  az  alkotmányosság  elméletének  ? 

Napóleon  óriási  hatalmával  végső  viadalra  kelvén,  magok 
a  szövetséges  fejedelmek  hirdették,  hogy  Európa  szabadságáért 
szállanak  sikra.  Mint  Deák  Ferencz  egyik  szép  beszédében 
kiemelte,  mindenik  katona,  a  ki  a  lipcsei  véres  ütközetben 
jelen  volt,  mellén  viselte  utóbb  a  szövetségesek  dicső  Ígéretének 
hitlevelét,  ama  kis  érczkeresztben,  melynek  fölirata  :  « Európa 
libertati  asserta»  ;  s  midőn  az  ellenség  roppant  ereje  meg  volt 
törve,  a  népek  között,  a  melyek  az  Ígéretet  bírták,  mind  általá- 
nosabbá vált  a  követelés,  hogy  a  szép  remények,  melyeket  ama 
három  szó  szülvala  keblökben,  váltassanak  be.  Az  erős  visszaha- 
tás, mely  az  ígéret  beváltása  helyett  Európaszerte  bekövetkezett, 
sem  volt  képes  gátolni  az  eszmék  fejlődését,  s  az  alkotmányos 
törekvéseket  kiirtani.  Tudjuk,  hogy  még  hazánkban,  meg  a  mi 
viszonyaink  közt  sem  arathatott  sikert  az  absolutismus ;  hogy 
atyáinknak  sikerült  ismét  megmenteni  s  fejedelmi  szóval  és 
törvénynyel  ujabban  is  biztosítani  az  annyiszor  megmentett, 
annyiszor  biztosított  alkotmányt.  Európa  szívében,  magában 
Francziaországban  folyt  leghevesebben  a  küzdelem  a  reactió 
ellen.  A  parlament  szószékéről,  ez  emelkedett  helyről,  fejte- 
gették, hirdették,   a  népek  okulására,  egy  Benjámin  Constant 

eg}^  Pioyer  Collard  az  alkotmányosság  elméletét ;  s  ha  más  nem, 
a  mi  kérlelhetetlen  ellenségünk,  a  jó  « Aiigsburger  Allgemeine 
Zeitung))  hazánkba  is  meghozta  időnként  a  tanokat,  a  melyek- 
nek hazai  nyelven  terjesztését  oly  hathatósan  akadályozta  a 
censura.  A  küzdelmet  a  nép  diadala  követte.  A  júliusi  forra- 
dalom, mint  akkor  általánosan  hitték,  végkép  megdöntötte  a 
visszahatást,  lendületet  adván  egész  szárazunkon  a  szabadság 
ügyének. 

A  doctrinairek  forradalma,  az  1789-ki  eszmék  s  az  alkot- 
mányos monarchia  érdekében,  a  nagy  forradalom  kicsapongá- 
sai nélkül. 

A  kik  előtt  a  forradalom  eszméjével  válhatlan  kapcso- 
latban állott  e  kicsapongások  emlékezete,  a  júliusi  najDok  hírére 
kezdetben  természetesen  el  voltak  rémülve.  E  benyomás  alatt 
állottak,  mint  fenébb  érintem,  az  1830-ki  országgyűlés  vezér- 
férfiai,  s  az  1832 — G-ki  országgyűlésen  is  a  régi  magyar  megyei 
és  országos  tekintélyek  legnagyobb  száma. 

Már  fenébb  érintem,  hogy  féltették  az  új  eszméktől  a  ma- 
gyar alkotmányt.  S  vajon  ok  nélkül-e  ? 

A  mi  szabadság  volt  hazánkban  akkor,  csak  kiváltság 
volt ;  kevesek  kiváltsága.  A  nép  nagy  részének  nem  volt  helye 
a  társadalom  hierarchiájában,  a  melyet  a  három  rend  képezett. 
E  három  rend  közöl  is  az,  a  mely  más  nemzeteknél  egyik  főté- 
nyezője  volt  a  polgárisodásnak,  a  polgári  rend  nálunk  elvesz- 
tette autonómiája  függetlenségét  s  azzal  együtt  jelentőségét 
a  törvényhozásban.  S  az  ország  lakói  terheken  és  jogokon 
akkép  osztoztak,  hogy  a  jogokat  kivétel  nélkül  a  nemesség 
vette  magának  és  a  terhek  kivétel  nélkül  a  népre  hárultak.  így 
volt  ez  1789  előtt  egész  szárazunkon.  A  89-ki  eszmék  azonban 
hirdetve  a  nyugoti  népek  szó-  és  tanszékein,  s  mindinkább  ura- 
lomra jutva,  mindenütt  hadat  izentek  ez  állapotoknak.  S  az 
átalakulás,  a  melyet  ez  új  eszmék  vontak  magok  után,  a  régi 
formákat  is  mindenütt  szükségkép  módosította.  A  rendi  szer- 
kezet népképviseleti  rendszerré  fejlett.    Az  alkotmányos  mon- 

archia  új  elmélete  a  törvényhozás  és  végrehajtás  viszonyaiban 
is  lényeges  változást  idézett  elö. 

Ez  új  eszmék,  melyek  félszázad  alatt  merőben  átalakí- 
tották Európát,  Széchenyi  irataiban  találtak  először  nálunk 
rendszeres  kifejezésre.  Egész  reformtervét  áthatották  azok. 
Hisz  maga  l)evallotta,  —  habár  politikai  tekintetekből  nem 
állította  előtérbe  —  hogy  birtokrendszerünk,  történelmi  magán- 
jogunk gj'ökeres  átalakításával  nem  kisebb  dolgot  tervez,  mint 
az  ((elkopott,  féligmeddig  feudális,  féligmeddig  alkotmányos 
szövevényből  hazánkat,  mint  hitte,  ingadozás  nélkül  varázsolni 
át  emberhez  illő,  minden  álfénytől  kitisztult  képviseleti  rend- 
szerre)). 

Deák  Feeencz  az  új  nemzedék  azon  részéhez  tartozott,  a 
kik  nem  Széchenyi  irataiból  tanulták  először  ismerni  az  új 
eszméket.  Olvasta  ö  a  német  irodalom  kiválóbb  termékeit  a 
történeti,  jogi  és  államtudományok  terén;  ismerte  ezen  szakok- 
ban, a  német  irodalom  közvetítése  útján,  fordításokban  a  jele- 
sebb angol  és  franczia  írókat  is.  Külföldi  utazásai  alatt  utóbb 
személyesen  is  megismerkedett  a  német  irodalom  több  kitűnő- 
ségével, különösen  Eotteckkel  és  AVelckerrel,  Schlosserrel  és 
Mittermayerrel ,  a  kik  közöl  az  utóbljival  mondhatni  baráti 
viszonyban  állott.  Eeá  nézve  azonban  a  német  irodalom  csak 
azon  közeg  volt,  a  melyen  át  a  kor  újabb  eszméivel  megismer- 
kedett. Nem  szegődött  a  híres  tanárok  tanítványává,  nem  eskü- 
dött szavaiki'a.  Se  rendszeröket,  se  módszeröket  nem  sajátí- 
totta el.  Nézeteiket  sem  idézi  soha.  Csak  látköre  tágult ; 
maradván  egyébként  testestül  lelkestől  gyakorlati  magj'ar 
államférfiú,  a  ki  azonban  a  hazai  viszonyok  alapos  ismeretét  a 
kor  míveltségének  megfelelő  államtudományi  képzettséggel,  a 
kühászonyok  helj'es  felfogásával  s  a  polgárisodás  problémái 
iránt,  vonatkozásukban  az  államra  és  társadalomra,  kellő  tájé- 
kozottsággal egyesítette. 

Az  irány,  mint  láttuk,  a  mely  felé  haladni  kell,  ki  volt 
jelölve.  Most  sem  lehetett  az  más,  mint  a  melyben  Európa  más 

alkotmányos  nemzetei  baladtak;  a  mint  követte  nemzetünk, 
Sz.  István  ideje  óta  folyvást  az  államalakulásban  is  időről 
időre  a  nyugoti  polgárisodás  általános  irányát. 

De  viszonyaink  közt,  a  melyek  a  reformeszmékre  még 
nem  voltak  megérve,  s  a  midőn  a  baladásnak  oly  rendkívüli 
akadályai  voltak  kormányban  és  törvénybozásban,  mikép  tör- 
ténjék az  első  lépés '? 

Az  új  eszméknek  csak  igen  kevés  követője  volt  még  magá- 
ban az  ellenzék  kebelében  is.  Az  1832— 6-ki  országgyűlésen 
két  táborra  szakadt  ez  a  párt  is,  mibelyt  arról  vala  szó,  meh' 
kérdésnek  adjanak  elsőséget  a  tárgyalásban.  Egy  rész  a  keres- 
kedelmi rendszeres  munkálat,  a  másik,  kezdetben  kisebb  töredék, 
az  úrbéri  viszonyok  rendezésének  elsőbbségét  vitatta.  Senki 
sem  tagadbatta  a  kereskedés  ügye  fontosságát.  Nem  csekély 
anyagi  basznot  belyzett  kilátásba  az  üg}'  rendezése,  kivétel  nél- 
kül az  ország  összes  lakosaira,  míg  a  másik  kérdésnél  csak  az 
adózó  nép  érdekét  látták  fenforogni.  De  lehetett-e  remény  az 
akkori  viszonyok  között  a  kereskedési  ügyek  rendezésére,  azon 
•érdekekkel  szemközt,  a  melyeknek  fel  voltak  áldozva  a  magyar 
érdekek?  Annál  hálásabb  ügy  az  ellenzéknek,  tapsokat  és  szó- 
noki babérokat  aratni !  Szerencsére  a  kormány  jött  segítségére 
a  valódi  reformpártnak,  a  királyi  előadások  közt  első  helyre  téve 
az  úi'bért. 

Azonban  az  úrbér  pártolói  közt  sem  volt  egyetértés. 

A  reform  hívei  urbárium  által  nemzetet  akartak :  míg  a 
kormány  és  pártja,  sőt  az  ellenzék  egy  része  is,  mint  Kölcsey 
monda,  urbárium  által  csak  urbáriumot  akart.  Xem  is  szólok 
azokról,  a  kik  az  úrbéri  tanácskozások  alatt  nem  egyszer  föl- 
riadtak, hogy  mit  ér  nekik  a  szabadság,  ha  más  is  szabad  lesz, 
a  kik  előtt,  mint  bevallották,  csak  azért  kedves  a  szabadság, 
mivelhogy  kiváltság,  mely  őket  a  sokaság  fölött  megkülönböz- 
teti; és  a  kik  valahányszor  a  jobbágyok  személyes  szabadsága 
és  vagyona  biztosításáról  vala  szó,  mindig  az  alkotmány  vesztét 
hirdették :  még  a  régi  gárdának  olyan  rokonszenves  alakja  is,  a 

\ú  minden  alknlommal  lovagias  nagylelkűséggel  szállt  sorom- 
póba a  nep  védelmére,  a  ki  már  e  század  kezdetén  felszólalt  ez 
ügyben,  még  Nagy  Pál  is  elegendőnek  látta  dconstitutiónk  töké- 
letes bátorságára,  hogy  a  polgári  társaság  tagjai  annak  javaiban 
proportioiiált  mértékben  részesüljenek,  elegendőnek  az  adózó 
nep  érdekében,  ha  vagj^ona  és  személye  nayijobb  törvényes 
bátorságba  helyeztetik ».  Milyen  volt  az  a  jjroportionált  mérték, 
az  a  inKjtiohl)  bátorság:  szomorúan  mutatták  a  viták.  S  a  kivált- 
ságok szűkkeblű  védői  ha  leküzdettek  is  egy  és  más  kérdésben 
az  alsó  táblánál,  legyőzhetetlen  szövetségesre  találtak  a  főrendi- 
ház ellenállásában  és  a  kormányban,  a  melynek  féltékenységét 
szintén  fölriasztotta  az  eszmék  fejlése  és  újabb  áramlata. 

Csuda-e,  ha  ilyen  viszonyok  közt,  az  urbáriumból  akkor 
csak  urbárium  lett? 

A  történetet  hamisítja  meg,  a  ki  ez  eredmény  csekély  voltát, 
mint  csak  nem  rég  is  hallottuk,  a  reformpárt  azon  töredékének 
veti  szemére,  a  melynek  sorában,  a  melynek  elén  Deák  Ferencz 
küzdött;  s  a  nép  felszabadításának  minden  érdemét  e  hazában 
eg3'edűl  azoknak  tulajdonítja,  a  kiknek  az  érett  gyümölcs  utóbb, 
világrendítő  zivatar  közepett,  az  ölébe  hullott. 

Örök  hála  a  merész  kezeknek,  a  meh'ek  az  alkalom  kedve- 
zését,  a  minő  a  nemzetek  életében  oly  ritkán  fordul  elő,  fel- 
használni siettek,  hogy  a  súlyos  idők,  a  melyek  következtek, 
érdekben  egybeforrva  találják  a  nemzet  minden  osztályát ! 
De  hála  és  elismerés  azon  férfiaknak  is,  a  kik  előkészítették  az 
eszme  diadalát ! 

Senkinek  sincs  e  részben  töl}b  érdeme,  mint  Deák  Fe- 
rencz-nek. 

A  beszédek,  a  melyeket  e  nemes  lelkű  emberbarát  és  állam- 
férfiú az  1832 — 6-ki  és  az  1840-ki  országgyűléseken  a  szegény 
adózó  nép  ügyében  mondott,  teljes  erejében  mutatják  föl  szó- 
noklatát. Egyetlen  alkalmat  sem  mulasztott  el,  hogy  föl  ne 
szólaljon  e  tárgyban ;  s  minden  érvet  kimerít,  a  szónoklat  min- 
den fegyverét  felhasználja.    Alapos  jogtörténeti  fejtegetésekkel 

ostromolja  a  visszaélést ;  s  ha  a  Cori^us  Jiiris  elhagyja,  vagy 
épen  ellene  fordul :  arra  a  törvényre  hivatkozik,  a  mely  —  hogy 
saját  szavaival  éljek,  —  minden  jijolgári  törvény  fölött  örök  és 
változhatatlan,  a  melyet  a  világ  kezdetétől  annyi  századokon 
keresztül  semmi  álokoskodás  sarkaiból  ki  nem  forgatott,  semmi 
hatalom  és  erőszak  el  nem  nyomhatott,  arra  a  törvényre,  a 
melynek  legkisebb  sértését  keserű  bosszúállás  követte  minden- 
kor, a  melyet  az  alkotó  minden  jobb  embernek  szívébe  vésett,  a, 
mely  nélkül  írott  törvény  igazságos  és  boldogító  nem  lehet,  — 
tudniillik  a  természet  szeghetlen  szent  törvényére !  Minden 
okot  felhoz,  a  melylyel  a  magánérdeket  meggyőzhetni  véli  ; 
magyarázza,  hogy  ez  és  ama  reform,  mely  a  népnek  sorsát 
javítja,  mint  a  bírhatási  jognak  megadása,  a  nemességnek  is 
érdekében  van ;  hogy  a  szabadság,  többekkel  megosztva,  becsé- 
ben nem  veszt,  sőt  erejében  nyer,  biztosságában  növekedik  ; 
hogy  csak  ott  erős  a  polgári  szabadság,  a  hol  minden  polgár 
védi  azt,  mint  köztulajdonát.  És  ha  a  magánérdekek,  akiváltsá- 
gok védőit  ekkép  igyekezett  megnyugtatni :  törvényekkel  és  tör- 
téneti adatokkal  igazolja,  hogy  őseink  soha  sem  késtek  a  tulaj- 
don korlátlan  használásának  gátot  vetni ,  valamikor  azt  a 
szegény  adózónak  sorsával  szorosan  összenőtt  nemzeti  közbol- 
dogság szükségessé  tette ;  s  az  állam  magasabb  érdekére  hivat- 
kozik, az  államéra,  mely  csak  tulajdonnal  bíró  szabad  polgárok 
által  válik  erőssé.  «A  szorgalomnak,  úgymond,  két  hatalmas 
rugója  van  :  szabadság  és  tulajdon.  Két  hatalmas  ösztön  ad  a 
polgárnak  erőt  és  lelkesedést  a  honvédelmében  ;  s  e  két  ösztön: 
szabadság  és  tulajdon.  Csak  két  erő  köti  biztosan  a  népet  hon- 
hoz és  törvém^hez  ,  s  e  két  varázserő  :  szabadság  és  tulajdon*). 
Az  észt ,  az  értelmet  igyekszik  megnj'erni  mindenekelőtt :  de 
aztán  a  szívhez  is  fordul.  Egy  néptribun,  egy  Gracchus  élénk 
színeivel,  kiáltó  vonásaival  festi  a  szegény  nép  szenvedéseit. 
A  katonaszállásolás  nagy  terheiről  szólván  :  « A  vadnak,  mondja 
többek  között,  barlangja  s  a  madárnak  fészke  van,  a  melytől 
erővel  is  távoztat  minden  idegen  tolakodást,  de  a  magyar  adózó 

nem  ura  nióp;  öusajútjának  se,  liáziiban  nem  ö  rendelkezik,  mert 
az  állam,  melynek  minden  terheit  viseli,  még  házi  nyugalmát 
sem  hagyja  háboritlanúl,  s  oly  vendéget  szállitott  hozzá,  kit 
tíinii  kénytelen,  olyan  vendéget,  ki  gyakran  idegen  földnek 
gyermeke,  s  a  kihez  még  az  édes  honi  nyelvnek  megszokott 
hangjai  s  a  közös  haza  közös  szeretetének  érzelmei  sem  kap- 
csolják ».  Áthatva  az  igazság  érzetétől,  türelmetlenül  sürgeti  a 
reformot,  mert  a  Imzának  elvesztett  ideje  minden  perez,  a  mely- 
ben a  hasznos  igazságot  kimondani  késünk  :  de  ha  eredmény 
nem  kiséri  is  rögtön  törekvését,  nem  csügged  azért,  hasonló 
hévvel,  buzgalommal  küzd  lépésről-lépésre,  minden  alkalom- 
mal. Az  úrbéri  legelő  elkülönítéséről  és  kiosztásáról  levén  szó, 
miután  igazságra,  méltányosságra  s  fontos  politikai  tekintetekre 
hivatkozott,  legalább,  úgymond,  legalább  azt,  a  mi  fentartására, 
a  mi  a  megélhetésre  szükséges,  ne  tagadják  meg  a  jobbágyságtól, 
mely  a  közös  haza  birtokából  és  a  polgári  jogok  jóvoltából  ki 
van  tagadva.  ((Ereztük  mi,  monda  folytatólag,  mélyen  éreztük 
e  kitagadás  méltatlanságát ;  és  mondók,  adjunk  a  népnek  tulaj- 
don birtokot,  vonjuk  ez  által  hozzánk  közelebb,  s  eg}'  édes 
kapocscsal  kössük  őt  e  hazához,  a  melyet  ö  táplál,  ő  védelmez 
leginkább,  —  igen,  adjunk  a  népnek  tulajdont !  Nem,  feleié  a 
többség  ;  mert  omnis  terrae  proprietas  ad  dominum  sjDectat ;  a 
tulajdon  pedig  szent  és  sérthetetlen.  Jól  van,  viszonzók,  engedjük 
meg  tehát  legalább,  hogy  ez  úrtól ,  ad  quem  omnis  terrae 
proprietas  spectat ,  szabad  alku  szerint  vehessen  a  nép 
magának  fekvő  vagyont.  Isten  őrizz  !  válaszolt  a  többség;  con- 
stitutiónkba  ütközik  !  így  szorongatva  végre  azt  kértük :  vált- 
hassa meg  legalább  szolgálatait  s  fordíthassa  magának  és  a  ha- 
zának javára  azt  az  időt  jól,  a  melyet  most  földesurának  boszú- 
sággal,  roszúl  dolgozva  veszteget.  Még  ekkor  is  azt  felelték : 
erről  majd  máskor  tanácskozunk,  mert  ez  is  az  alkotmányba 
vág!  No  most  már  az  utolsó  pontján  vagyunk  megtagadott 
rimánkodásinknak ;  most  csak  azt  kérjük :  élelméről  gondos- 
kodjanak, ne  foszszák  meg  betevő  falatjától  azt  a  népet,   a 

melj^  az  ország'  terheit  vállán  hordozza.  Ezt  már  csak  nem 
lehet  halogatni !  Ez  már  talán  csak  nem  ellenkezik  a  constitu- 
tióval!  Mert  nyomorult  constitutió  volna  az,  a  melylyel  ellen- 
keznék töhb  millió  leghasznosabb  polgártársaink  élelméről 
gondoskodni ;  szerencsétlen  haza  volna,  a  melynek  intézmé- 
nyei azt  kivannak,  hogy  azon  millióktól,  a  kiktől  minden  jogo- 
kat megtagadtunk,  most  még  az  élelmet  is  elvegyük ;  azoknak 
vegyük  el  élelmöket,  a  kiknek  mindenök,  a  mire  még  számot 
tarthatnak,  úgyis  csak  az,  hogy  élhessenek  ezen  hazában,  a 
melynek  terheit  viselik,  de  birtokából  kitagadtattak ! »  így  kér, 
így  esdekel  Deák  a  nép  nevében:  olykor  azonban,  a  midőn 
még  áldozatról  sem  lehet  szó,  csak  az  kívántatik,  hogy  a  tör- 
vényes ótalom  a  jobbágy  személyére  és  vagyonára  is  kiterjesz- 
tessék, követelöleg  emeli  föl  szavát,  kijelentvén,  hogy  nem 
kegyelmet  vagy  ajándékot  kér,  hanem  igazságot  követel ,  a 
melyet  az  emberiség  jogának  sértése  nélkül  nem  tagadhatni 
meg ;  nem  új  engedményt  Idván,  hanem  csak  azt  a  jogot,  a 
mely  a  természet  törvénye  szerint  a  jobbágyokat  is  illeti,  s  a 
melyet  a  földes  urak  gyakran  visszaélésekkel  súlyosbítva  bito- 
roltak,  kívánja  visszaállíttatni.  «Nyolczszázados  alkotmá- 
nyunknak nyolczszázados  igazságtalanságát  kívánom ,  úgy- 
mond, jóvátenni!  A  haza  ügyének  nevében  óhajtom  ezeket, 
mert  a  közboldogság  nem  lehet  általános,  a  nemzet  virágzása 
nem  képzelhető,  a  hol  még  a  személybeli  bátorság  is  csak 
kiváltság,  a  hol  azt  csak  a  kisebb  rész  gyakorolja  kizárólag  ! » 
Most  igazságérzetére,  majd  egy  szép  beszédben  hazaszerete- 
tére hivatkozik  a  főrendeknek.  A  szónoki  pathosz  megindító 
szép  példányai.  S  ha  mindezeknek  sem  volt  kellő  eredménye  : 
csodálhatjuk-e,  ha  olykor  humora  kiömlését  sem  tudta  vissza- 
tartóztatni. Mikor  ismételve  hirdették,  hogy  e  hazában  minden 
birtok  a  földesurat  illeti :  megjegyzé  Deák,  hogy  Görögország 
számos  istenei  több  mérséklettel  és  szerénységgel  bírtak  a  ma- 
gyar nemességnél,  mert  azok  az  erdők,  vizek,  rétek  birtoka 
fölött  osztozkodtak,  míg  a  magyar  nemes  mindennek  korlátlan 

urii.    És  mikor  a  főrendek  a  természet  törvényében  gyökerezö- 
nek  mondották  a  földesurak  büntető  hatóságát,  mondván,  hogy 
az  az  atyai  és  más  ehhez  hasonló  Jiatalniak  példája  szerint 
minden  más  nemzeteknél  is  fenáll :  kegyetlen  iróniával  taglalja 
Deák  ez  állításokat,  s  kimutatván  a  l)üntető  hatalom  eredetét 
az  államban,  és  kifejtvén  mennyire  képtelen  és  veszélyes  dolog 
ezt  a  hatalmat  egy  osztályra  s  annak  boldog  és  boldogtalan, 
eszes  és  eszelős,  tudós  és  tudatlan,   szelid  és  dühös,   heves  és 
hidegvérű,  élő  és  isten  kegyelméből  születendő  tagjaira  ruházni, 
gúnyosan  kérdezi  a  főrendektől  :  mely  kiadását  bírják  a  termé- 
szetjognak? Ugyanezt  kérdi  az  atyai  hatalmat,  és  más  nemze- 
tek példáit  illetőleg  a  statistikáról.    Folytassam-e  a  szemelvé- 
nyeket ,   a  melyeknek  mindenike  új  meg  új  vonást   nyújt   az 
ember  és  a  polgár,  a  szónok  és  az  államférfiú,  e  nagy  szellem 
és  nemes  lélek  jellemzéséhez  ?   Említsem-e,  mily  ügyességgel 
ragad  meg  minden   közelítést,    mint   használja   föl  a  királyi 
leirat  minden  szavát  az  általa  oly  lelkesen  védett  ügy  érdeké- 
ben? Hogy  az  adózó  nép  terheinek  könnyítésére  akkor  csak 
annyi  is  történt,  a  mennyi  történt,  nagy  részben  Deák  müve ; 
s  hogy  csak  annyi  történt,  senki  sem   fájlalta  inkább,    mint 
épen  ő.  «Mi  több  kedvezést,  több  biztosságot  óhajtottunk  volna, 
monda  többek  között  követi  jelentésében,  de  sok  egyes  érdek 
összesített  ereje  gátolta  küzdésünk  sikerét ».    Vérző  szívvel  szól 
különösen  azon  törvényjavaslatokról,  a  melyek  a  népnek  morá- 
lis emelkedését  valának  eszközlendők.    <(Ez  volt,  mond  többek 
közt,  legszebb,  legnemesebb  feladata  a  törvényhozásnak,  s  fáj- 
dalom épen  ebben  történt  majdnem  legkevesebb,    mert    épen 
ebben  találtunk  mind  a  kormánynál,  mind  a  főrendeknél  leg- 
több ellenszegülésre.))    Egyik  lépés  azonban  szükségkép  maga 
után  vonja  a  másikat.  Meg  van  győződve,  hogy  «idő  és  közvéle- 
mény ki  fogják  fejteni,  a   mi    még  hátra  van,    az    osztályok 
érdekei  egy  magasabb  közös  érdekben  fognak  egyesíttetni,  s 
egyesűit  erejében  függetlenségére    nézve  is   biztosabb   lesz  a 
nemzet)). 


:!l 


Minden  pessimismusa  mc41ett,  már  Kölcsey  megjegyezte, 
liogy  az  eszmék  röpkédnek  itt  és  amott  és  meg  is  ragadnak. 
Mi  lehetne  belőlünk,  úgymond,  lia  a  jobb  fejek  gondolataikat 
sajtó  útján  szabadon  közölhetnék  !  Deák  szintén  meg  volt  győ- 
ződve, hogy  a  szóból  előbb-utóbb  vélemény  leszen  és  a  véle- 
ményből egykor  cselekedet.  Hogy  csüggedéstől  megóvja  a  haladás 
barátait,  ligyelmeztette  is  őket  erre  nem  egyszer.  flHazáukl)an, 
monda  többek  között,  hol  a  sajtó  nem  szabad,  a  nyilvánosság- 
nak legbiztosabb,  sőt  csaknem  egyetlen  eszköze  az  országgyűlési 
tanácskozás.  Az  így  világosságra  hozott  igazság  elterjed  az  or- 
szág minden  részében,  s  a  tapasztalás  bizon3'ítja,  hogy  a  mire 
a  többség  egyik  országgyűlésen  nem  volt  elliatározva,  azt  a 
másik  országgyűlés  csaknem  közakarattal  állapította  meg.  Sőt 
nem  egy  példát  hozhatni  föl,  hogy  a  kerületi  tanácskozásokban 
előhozott  okok  országos  ülésig  sok  megye  vélekedését  jobbra 
változtatták.))  Nagy  súlyt  fektetett  azért  arra  Deák,  hogy  fontos 
tárgy  vitatás  nélkül  ne  döntessék  el;  nagy  súlyt  fektetett  rá, 
hogy  fontos  kérdések,  a  közel  eldöntés  reménye  nélkül  is,  sző- 
nyegre hozassanak  és  megvitattassanak.  S  ő  maga  épen  ilyen 
kérdések  megvitatásában  szerezte  gyakran  legszebb  szónoki 
babérait.  Említsem-e  csak  az  ősiség  és  hitbizományok  eltörlése 
mellett  s  a  vallásszabadság  ügyében  mondott  nagy  beszédeit ; 
említsem-e  többszöri  felszólalását  a  törvénykezés  javítása,  a 
sajtószabadság  és  a  népnevelés  ügyében?  Míg  az  ország,  a  nem- 
zet, az  országgyűlés,  az  alsóház,  a  törvényhatóságok  és  azok 
képviselői,  sőt  egyes  felekezetek  és  polgárok  jogait  is  féltékenyen 
őrzi  és  védi  minden  alkalommal :  hasonló  buzgalommal  törek- 
szik létesíteni,  s  ha  nem  lehet,  legalább  előkészíteni  a  reformo- 
kat minden  téren.  Nem  szereti  ugyan  az  egyszer  fölvett  tárgyat 
abbahagyni,  mert  az  közönségesen  csüggedésre,  a  csüggedés 
pedig  erőtlenségre  mutat ;  s  gúnyosan  mondhatják,  mint  tréfá- 
san megjegyezte,  hogy  az  oroszlány  rettenetesen  feltátotta  szá- 
ját, de  —  csak  ásított :  mindazonáltal  inkább  leteszi  a  veszélye- 
zett  ügyet,  hogysem  idő  előtt  eldöntésre  vivén,  elveket  adna  föl, 

félszeg  intézkedéseket  engedne  létre  jTmi,  rósz  törvényeket,  a 
Muhck  ck^^iilftlenséget  szülnek  s  a  jövendő  reményeit  is  elölik. 
Tudja,  hogy  az  idö  lelkével  haladó  luívelödés,  mely  se  vissza- 
lépni, se  megállani  töhhé  nem  képes,  kivívja  elöbb-utúbb,  a  mit 
ma  nem  lehet ;  s  a  földmíves  biztos  reményével  készíti  elö  a 
földit,  liinti  v\  a  termő  magokat. 

Íme,  uraim,  a  szempontok,  a  melyekből  az  1832 — G-ki 
országgyűlés  megítélendő. 

Nem  nagy  eredmények,  ha  csupán  a  törvénytár  száraz 
adatait  tekintjük.  Nem  nagy  lépések  a  reformok  terén,  de  meg- 
indulás több  irányban.  Parányi  alkotások :  de  nem  ismeri  fejlő- 
désünk történeteit  és  igazságtalan  azon  idők  államférfiai  iránt, 
a  ki  nem  látja  a  nag}^  akadályokat,  a  melyekkel  akkor  küzdeni 
kellett ;  nem  látja,  e  nagy  akadályok  daczára,  egyes  kis  alkotá- 
sokl)an  is  a  nagy  elveket,  s  e  kis  alkotások  mellett  annyi  nagy 
eszme  kezdeményezését.  Sokat  megvédett  ez  országgyűlés,  s  ha 
keveset  alkotott,  nagy  dolgokat  készített  elő.  Talán  a  parliamenti 
kormányrendszer  kivételével,  mely  a  negyvenes  évek  kezdemé- 
nyezése hazánkban,  az  183:2 — 6-ki  országgyűlésen  találjuk 
elhintve  magvait  majdnem  mindannak,  a  mit  a  kedvező  időjá- 
rás az  1848-ik  év  tavaszán  megérlelt. 

Az  1832 — 6-ki  országgyűlésen  folyvást  növekedett  Deák 
nagy  szellemének  intéző  befolyása. 

Az  1840-ik  országgyűlésen  pedig  már  úgy  jelent  meg,  mint 
pártjának  senki  által  kétségbe  nem  vont,  mindenkitől  készség- 
gel elismert  feje.  Maga  az  ellenfél,  a  kormánypárt  is  kijelen- 
tette, hogy  az  ellenzék  vezetése  DEÁK-nál  van  legjobb  kezekben. 
Alig  lépett  föl  a  közpálj-ára,  azonnal  föltűnt  mindenki  előtt  a 
különbség,  a  mely  e  férfiút  a  régi  ellenzék  sok  híi-es  emberétől 
megkülönböztette.  Kölcsey,  mint  tudjuk,  maga  is  az  ellenzék 
egyik  vezértagja,  erős  színekkel  jellemzi  e  férfiak  eljárását. 
«Mi  a  patriotismus  •?  írja  Naplójában.  Felelet:  az  oppositio.  És 
mi  az  oppositio  '?  Felelet :  tagadása  annak,  a  mit  az  udvar  állít 
és  a  personális.i)  S  aztán  idézi  az  öreg  Balogh  János  példáját, 

íi  ki,  úgymond,  —  az  isten  nyugtassa,  —  29  napig  vitatott 
valamit  tűzzel  és  vassal,  és  mikor  a  30-ik  napon  a  personális 
végre  elfogadta,  ö  rögtön  az  ellenkezőbe  rohant  által.  Hosszas 
idők  szomorú  tapasztalásai,  sajnos  viszonyok  vitték  a  dolgot 
annyira  e  hazában,  hogy  a  hazafiság  azonos  fogalomnak  tar- 
tatott a  kormánynyal  való  ellenkezéssel.  DEÁK-nak  soha  sem 
telt  öröme  az  ellenzésben ;  sőt  fájt  neki  a  kormány  megtáma- 
dása :  mert  a  törvénytelenség  nem  csak  jogérzetét  sértette, 
hanem  azt  a  tiszteletet  is,  a  melylyel  nézete  szerint,  a  nem- 
zetnek a  végrehajtó  hatalom  iránt  kellene  viseltetnie.  Csak  úgy 
derülhet  szebb  jövő  a  hazára,  monda  többek  közt,  ha  a  nemzet 
és  kormány  a  törvény  és  igazság  ösvényén  egyesitik  erejöket, 
a  helyett,  hogy  e  két  erő  kétes  küzdésben  egymást  emészti  föl, 
könnyen  veszélybe  döntvén  fejedelmet  és  hazát.  Mennyire  szük- 
ségesnek tartotta  ő  nemzet  és  kormány  közt  az  egyetértést,  a 
kölcsönös  bizalmat,  mutatja  gyakori  felszólalása,  a  melyben  az 
-egyetértés  és  bizalom  fontosságát  annyiszor  kiemelte.  S  hogy 
mindezek  nem  üres  phrázisok  voltak  DsÁK-nál :  mutatja  folyto- 
nos, őszinte  és  sikeres  törekvése  ,  helyreállítani  kormány  és 
nemzet  között  a  bizodalmat.  Tiszteletet  követelt  ö  a  kormány- 
tól a  nemzet  jogai  iránt :  de  viszont  elismerte  és  tisztelte  a 
kormány  törvényes  jogait,  úgy  vélekedvén,  hogy  a  szabadság 
nem  egyéb  a  jogok  ezen  kölcsönös  tiszteleténél ;  s  míg  a  kor- 
mány, mely  a  jogot  sérti,  nem  egyéb  erőnél,  az  a  kormány, 
mely  a  jogot  tiszteli,  maga  az  élő  törvény.  A  jog  önzetlen  és 
részrehajlatlan  védelmében  hazafiúi  kötelességet  látott,  amely- 
nek teljesítésében  se  a  hatalmasok  komor  tekintete,  se  polgár- 
társainak heve  nem  tántorította  el.  Mint  az  alkotmányos 
monarchia  őszinte  híve,  hódoló  tisztelettel  viseltetett  a  fejede- 
lem személye  iránt :  de  többször  kijelentette,  hogy  önállásáról 
annyira  nem  feledkezhetik  meg,  törvényhozói  kötelességét  any- 
nyira  nem  mellőzheti,  hogy  a  mire  okok  nem  vezérelhették,  a 
fejedelmi  név  méltósága  által  engedje  magát  vezéreltetni.  A  tör- 
vényhozás  méltóságával   nem   tartotta   megegyezőnek,    hogy 

egyedül  a  fejedelmi  névvel  kiadott  leirat  mozditsa  el  a  képvi- 
selőket előbbi  vélekedésétől.  Ez,  úgymond,  nem  volna  bizony- 
sága az  erkölcsi  erőnek,  a  mely  nélkül  jiedig  nincsen  nemzeti 
erő.  Minél  nagyol)!)  tisztelettel  viseltetik  a  fejedelem  iránt  : 
annál  őszintébb  nyíltságra  véli  magát  kötelezettnek  irányában. 
Fel  nem  szólalni  a  sértett  jogok  mellett,  már  fentebb  idézett 
szavai  szerint,  kétkedés  a  fejedelem  igazságszeretetében.  S  mi- 
kor egy  alkalommal  megütközésre  talált  megjegyzése,  hogy  a 
fényes  nádori  hivatal  korlátlan  hatalma  ellen  is  az  egyéniségen 
túl  fekvő  biztosítékot  kell  keresni :  válaszúi  adta  a  megütközők- 
nek,  hogy  a  nádor  személyét  is  kevesbbé  tisztelik,  ha  betegek 
iránt  gyakorolni  szokott  kímélő  hallgatással  mellőzik  a  sérelem 
megemlítését.  De  a  midőn  egy  alkalmat  sem  mulasztott  el  szót 
emelni  a  jog,  a  törvény  sértése  ellen :  azzal  a  méltósággal  tette 
azt  mindannyiszor,  a  melytől  távol  volt  minden  ellenzéki  visz- 
keteg  ;  oly  hangon  tette,  a  melynek  nem  kevesbbé  fájt  a  jogta- 
lanság, mint  a  hatalom  tekintélyének  sülyedése ;  és  azzal  az 
őszinte  törekvéssel  tette,  hogy  a  felbomlott  jogrenddel  együtt 
egyszersmmd  a  megingatott  bizodalmat  is  helyreállítsa.  Maga 
és  i)olgártársai  részére  teljes  szólásszabadságot  követelt  a  kor- 
mánytól és  i^ártjától :  de  biztosítani  kívánta  azt  ellenfelei 
részére  is  polgártársai  türelmetlensége  ellenében.  « Tisztelem 
én,  monda  nem  egyszer,  tisztelem  a  vélekedések  szabadságát ; 
nem  is  utalok  a  mívelt  világ  ítéletére  egyes  emberek  tetteire 
nézve,  mert  úgy  hiszem,  minden  ember  kebelében  hordozza 
tetteinek  legigazabb  bíráját,  a  lelkiismeretet.  Csak  az  előttem 
a  nyomorult,  a  ki  tetteiért  önkebelében  nem  találja  meg  a 
megnyugtatást.))  A  milyen  rendkívüli  buzgalommal  védte  éve- 
ken át  a  kormány  ellen  a  szólás  szabadságát :  nem  kevesebb 
erélylyel  szólalt  föl  nem  egyszer  a  közönség,  az  országgyűlési 
ifjúság  tüntetése  ellen,  mely  a  kormánypárt  egyes  népszerűtle- 
nebb egyénei  ellen  gyaki-an  kikitört.  Mikor  egy  ízben  Szathmár 
megye  egyik  követét  az  alsóházban  megjelenésekor  szűnni  nem 
akaró  piszszegéssel  fogadták :  Deák  kígyó-sziszegesnek  bélye- 

gezte  a  piszszegést,  kijelentvén,  liogy  a  haza  szent  ügye,  a 
melyért  küzd,  nem  szorult  ilyen  gyáva  fegyverre ;  s  a  kik  a 
tanácskozások  folyamát  ekkép  zavarják,  inkábL  ártanak  az  ügy- 
nek, mert  azt  méltóságából  a  porba  alacsonyítják,  s  a  türel- 
metlenség reactiót  szül.  Nézetéket,  elveket  és  politikai  eljárást 
mindig  keményen  megtámadott  Deák  ;  volt  szava,  ba  kellett, 
a  politikai  alávalóság  megbélyegzésére  is  :  de  mindenkor  kímé- 
letes volt  ellenfeleinek  személye  iránt.  A  különben  kedélyes 
ember,  komoly  ügyekben  tréfát  nem  értett.  A  természettől  szen- 
vedélyes mérsékletü  férfiú,  köztanácskozásokban,  a  melyeknek 
méltóságát  mindig  megőrizte,  bámulatos  erővel  tudott  magán 
és  szenvedélyein  uralkodni.  Bármilyen  gazdag  ere  a  humor- 
nak állott  rendelkezésére :  beszédeiben  személyek  ellen  ritkán 
élt  azzal.  A  polémia  élesebb  fegj'vereit,  a  melyek  folyvást 
sajgó,  fájós  sebeket  ütnek,  óvatosan  kerülte.  <i  Őrizkedjél  a  gúny 
és  elmésség  kétélű  fegyverével  érzékenyen  sérteni  másokat, 
írja  egy  barátja  fiához  :  a  biztató  kaczagás,  mely  elmésségedet 
kíséri,  csakhamar  elhangzik,  de  az  érzékenyen  sértettnek  kebe- 
lében visszamarad  a  keserűség,  s  hiúságod  i^illanatnyi  diadalát 
másnak  fájdalmán  s  elvesztett  szeretet  árán  vásárolhatod  meg. » 
Deák  nem  igyekezett  ellenfelét  se  gyűlöltté  tenni,  se  nevetsé- 
gessé. S  ha  ellenfele  mégis  sértve  érezte  magát  személyében, 
mint  egy  alkalommal  az  1832 — 6-ki  országgyűlésen  Trencsin 
követe:  Deák  lovagias  készséggel  sietett  megjegyezni,  hogy 
nem  volt  szándéka  sérteni,  kijelentvén,  hogy  ha  mindamellett 
is  sértettnek  érzi  magát  Trencsin  követe,  mind  a  becsület  sza- 
bályainál, mind  állásánál  fogva  kötelességének  tartjíi  tőle  bocsá- 
natot kérni. 

Ha  megemlítjük  még,  hogy  ellenfeleinek  érveit  czáfolás 
közben  mindenkor  hűven  idézte ;  szavaikat  soha  nem  ferdítette 
el ;  és  hogy  a  politikai  vitatást  velők  a  nyilvános  küzdtérre 
szorítván,  a  magánéletben  a  társalgásra  egészen  közönyös  tért 
keresett :  könnj'ű  megértenünk  azt  a  közbecsülést,  a  mely- 
ben Deák  az  ellenpái-t  emberei  előtt  is  állott.  Míg  általában 

mindenki  meghajolt  nagy  esze  előtt :  igazságszeretete,  mely  a 
midőn  valamely  ügyet  védett  is,  Ítéletet  látszott  mondani,  mér- 
séklete, lovagiassága,  s  jellemének  egyenessége  és  önzetlensége, 
a  melvben  senki  sem  kétkedett,  pártkülönbség  nélkül  vonzotta 
hozzá  a  közpálya  embereit. 

Mennyivel  szorosabbnak  kellett  lennie  a  kapocsnak,  a 
melyet  egyszersmind  a  vélemények  rokonsága,  s  a  vonzerőn 
kívül,  melyet  személyes  tulajdonai  gyakoroltak,  az  államférfiúi 
képességében  vetett  föltétlen  bizalom  képezett.  Ez  a  kapocs 
fűzte  hozzá  pártját,  minden  viszonyok  között,  egész  politikai 
pályáján  keresztül;  ez  fűzte  hozzá  élete  végső  szakaszában  azt 
a  nagy  történeti  pártot  is,  mely  1848  előtt  szemközt  állt  vele. 

Államférfiúi  képessége  iránt  olyan  nagy,  olyan  általános 
volt  a  vélemény,  a  minővel  a  párt  egy  államférfia  sem  dicsek- 
hetett  népszerűsége  tetőpontján  se.  A  népszerűség,  melyet  nem 
keresett,  válságos  perczekben  őt  kereste  fel  mindannyiszor. 
Gyakran  előidézte  őt  a  közbizalom  félrevonult ságából  is,  mert 
bármennyire  szerette,  sőt  korán  mutatkozó  szívbaja  miatt  sze- 
rette is  a  nyugalmat :  nagy  érdekek,  nagy  események  mindig 
kimozdították  öt  nyugalmából.  És  megjelenvén  a  pártban,  nem 
egy  összeütközést  oszlatott  el  pártjának  egyes  töredékei,  vezér- 
egyéniségei közt ;  s  ítéletében  rendesen  megnyugodott  min- 
denik fél. 

Valóban  senki  sem  bírt  a  pártban  nagyobb  tehetséggel  a  ve- 
zéri szerepre.  Már  említettük  alapos  jogi  és  államtudományi  kép- 
zettségét. Deák  azonban  minden  időben  több  tudományt  merí- 
tett az  életből,  mint  a  könyvekből.  Voltak  tudósabb  emberei  a 
pártnak,  a  melj^hez  tartozott :  de  se  jobban  értesült,  se  bölcsebb 
embere  nem  volt.  Nagy  lelkiismeretessége  hozta  úgy  magával, 
hogy  soká  fontolgasson,  mielőtt  a  cselekvés  terére  lép.  Országos 
üg3'ekben  soha  sem  határozta  el  magát,  míg  minden  kérdést 
meg  nem  vizsgált,  minden  nehézséget  meg  nem  mért,  minden 
ellenvetést  el  nem  oszlatott ;  de  ha  egyszer  megválasztotta  a 
kiindulási  pontokat  s  határozottan  kijelölte  a  czélt,  nagy  tehet- 

Bégé  összes  erejével  törekedett  a  kitűzött  czél  felé.  Senki  sem 
bírt  nagyobb  mértékben  azzal  a  biztos  pillantással,  mely  látja 
az  igazat,  megméri  a  lehetőt  és  biztosítja  a  sikert.  Senki  sem 
bírt  több  figyelemmel  keresni,  több  hideg  vérrel  megtalálni  és 
több  óvatossággal  elhárítani  a  nehézségeket.  S  a  belátás  ritka 
tapintattal  párosult  benne,  nem  kevesbbé  tudván,  hogy  miként 
és  mikor,  mint  azt,  hogy  mit  kell  cselekedni.  Azon  túl  pedig,  a 
mit  épen  cselekedni  kellett,  soha  sem  ment.  A  hiúság  minden- 
kor távol  volt  tőle ;  gyűlölte  a  merő  politikai  szereplést.  Az  ügy, 
a  melyet  védett,  a  melynek  minden  pártot  megnyerni  törekedett, 
foglalta  el  teljesen  és  kizárólag. 

Tisztába  jővén  Deák  magával,  mindenekelőtt  bizalmasabb 
embereivel  közölte,  s  ha  azok  helyeselték,  pártja  értekezletén 
adta  elő  nézeteit.  Ha  elfogadták  véleményét,  készséggel  engedte 
másoknak  a  dicsőséget,  hogy  nyilvános  ülésben  azt,  mint  saját 
indítványukat  vagy  a  párt  megállapodását  előterjeszszék.  A  ki 
személyes  hiúságot  nem  ismert,  örömest  nyújtott  talapot  mások 
ambitiójának.  Megállapítván  a  csatatervet,  egyes  ritka  eseteket 
kivéve,  a  midőn  az  ügy  rendkívüli  fontossága  miatt  az  indítvány 
előterjesztését  és  kifejtését  is  elvállalta,  a  vezér  maga  rendesen 
csak  akkor  lépett  föl,  mikor  a  viták  új  fordulatában  új  irányt 
kellett  adni,  vagy  az  ügyet  már  eldöntésre  kellett  vinni.  S  míg 
az  első  esetben,  kivált  régibb  országgyűléseken,  a  meh-ek  ház- 
szabályokat sem  ismertek,  erős  logikája  többször  vezette  vissza 
a  tanácskozások  folyamát  a  kellő  mederbe :  felszólalásai  a  viták 
előhaladott  stádiumában  is  új  érveket,  új  szempontokat  hoztak 
föl  mindannyiszor,  oly  világosságot  öntvén  el  a  tárgyon,  a  mely 
minden  kételyt  eloszlatott. 

Ha  azonban  párthívei  között  olykor  ellenvélemények  nyi- 
latkoztak :  nem  igyekezett  azokat  elhallgattatni,  hanem  meg- 
győzni vagy  megnyugtatni  törekedett.  Tekintélyre  soha  sem 
esküdvén,  párthíveitől  sem  követelt  teljes  lemondást  egyéni 
véleményeikről.  A  politikai  párt  nem  szerzet,  a  melynek  tagjai 
föltétlen  engedelmességet  fogadnak.  A  pártfegyelemnek  is  meg- 

vannak  határai.  A  haza  minden  előtt.  Ö,  a  pártfönök  maga  is 
nem  egyszer  volt  abban  a  helyzetben,  hogy  egyes  kérdésekben 
nem  értett  egyet  a  ministeriummal,  a  melyet  támogatott,  söt  a 
párt  többségével  se,  a  melyet  vezérelt ;  a  párt  vélekedését  hall- 
ván, nem  egj^szer  mondta  bizalmas  körökben  barátainak,  hogy 
(")  csak  Deák  és  nem  Deákpárti ;  de  hogy  eltávoztassa  a  kor- 
mányválságot, mely  a  midőn  még  csak  egjűk  párt  tartatott 
kormányképesnek,  egyszersmind  alkotmányválsággal  fenyege- 
tett, készséggel  rendelte  alá  nézetét  azon  ministerium  nézeté- 
nek, a  melyet  az  ő  támogatása  tartott  fen,  és  a  pártnak,  a  melyet 
ő  vezérelt.  Párthi veitől  is  csak  azt  kérte  többször,  vessen  számot 
kiki  önmagával,  fontolja  meg  lelkiismeretesen  :  miből  szármáz - 
hátik  nagyobb  baj  a  hazára,  abból-e,  ha  egy  időre  a  párt  egyik 
és  másik  tagjának  nézete  nem  jut  érvén3're,  egyik  és  másik  tag 
alárendeli  véleményét  a  többségnek,  vagy  abból,  ha  nehéz  vál- 
ság idéztetik  elő,  —  és  a  szerint  határozza  el  magát.  A  lelkiis- 
meretesség ébrentartása  párthivei])en  és  a  nemzetben  :  volt 
legfőbb  törekvése ;  jól  tudván,  hogy  a  hol  a  lelkiismeret  áll  őrt, 
ott  van  a  legnagyobb  biztosságban  a  haza  érdeke. 

Az  eltérő  nézetek  kiegyenlítése  azonban  pártja  kebelében 
legtöbbször  sikerült  DEÁK-nak.  Magánosan  is  beszélt  többekkel ; 
s  egyetlen  felszólalása  a  clubbokban  és  a  házban  is  sokszor 
oszlatott  el  nagy  egyenetlenségeket,  a  melj^ek  már-már  fenye- 
gető alakot  öltöttek.  Olykor  egy  adomával,  egy-két  megjegyzés- 
sel sikerült  neki  fékezni  a  túlbuzgalmat,  eloszlatni  az  ábrándo- 
kat, meggátolni  az  éretlen  kísérleteket.  Sokkal  nehezebb  föladat, 
mint  fölizgatni  a  szenvedélyeket.  Míg  sok  népszerűségnek  alapja 
épen  a  hízelgés  a  nép  szenvedélyeinek :  az  ő  népszerűsége  azon 
általános  meggj-őződésen  alapult,  a  melylyel  jelleme,  őszinte- 
sége és  önzetlensége  iránt  kivétel  nélkül  mindenki  viseltetett. 
Megszokták  tőle,  hogy  pártjával  szemben  szintúgy  kimondja  az 
igazságot,  mint  ellenfelei  irányában.  S  tudták,  hogy  a  kinek 
bölcs  mérséklete  oly  hatalommal  bír,  csillapítani  a  fölvert  hul- 
lámokat, nem  kevesebb  erélyl^'el  és  sikerrel  tudja  bátorítani,  ha 

kell  a  csüggedést,  s  buzdítani  kitartásra  nagy  eszmék  és  nagy 
érdekek  mellett  a  lelkesedést.  Nagy  érzéke  a  lehető  iránt  egyen- 
súlyban állt  az  igazság  erejében  vetett  bizalmával ;  s  míg  amaz 
megóvta  minden  csalódástól,  erőt  merített  ebből  a  küzdelemre. 
Minél  nagyobb  akadályai  voltak  nálunk  a  haladásnak  1848 
előtt ;  és  minél  inkább  hajlandó  csüggedésre  fajunk  lobbané- 
kony, de  hamar  elalvó  lelkesedése  :  annál  szükségesebbnek  vélte 
Deák  folytonos  kitartásra  buzdítani  a  nemzetet,  mind  a  refor- 
mok terén,  mind  a  jogok  védelmében.  Követi  jelentései,  elso- 
rolván mindann^-iszor,  mennyi  jogos  reménye  a  nemzetnek 
hiúsult  meg  a  bevégzett  országgyűlésen,  mindannyiszor  kitar- 
tásra intő  szózattal  végződnek.  A  haza  védelmének  szent  köte- 
lességével, úgy  mond,  egy  új  kötelesség  párosult  korunkban  : 
kifejteni  a  nemzet  szunnyadó  erejét,  új  életet  adni  a  szorgalom- 
nak s  a  béke  áldásai  közt  virágzásra  emelni  a  hazát.  A  ki  e 
kötelességet  nem  teljesíti,  mert  a  sértett  magán  érdekek  felzúdult 
zajától  visszariad,  szintolyan  gyáva,  mint  a  ki  az  ellenség  fegy- 
verétől félve,  nem  kelt  föl  hajdan  hazája  védelmére.  A  tespedés 
-életölő  álma  lassú  halál,  s  még  inkább  semmivé  teszi  a  nemze- 
tet és  annak  függetlenségét,  mint  a  fegyveres  ellenség  dúlása. 
Hanyagság,  csüggedés,  ingatagság  minden  kifejlést  lehetetlenné 
tesznek.  A  sikert  más  nem  biztosítja,  mint  a  kitűrni-tudás,  a 
melynek  minden  bukásnál  jelszava :  csak  újra  és  ismét  újra ! 
Meg  volt  győződve,  hogy  hazánkban  sem  lehetett  már  az  igaz- 
ságos közvélemény'  hatalmas  szavát  elfojtani  vagy  mellőzni ; 
hog}'  előbb-utóbb  ki  lesz  víva,  a  mit  a  nemzetnek  csüggedést 
nem  ismerő  közkívánata  közszükséggé  tesz.  Bízik  az  igazság  és 
a  nemzet  erkölcsi  ereje  diadalában.  Erkölcsi  erő,  szerinte,  a 
nemzetek  legnag^'obb  kincse  ;  s  a  nemzetnek  csak  azon  felszóla- 
lása hatalmas,  a  melyet  csüggedni  nem  tudó  erkölcsi  erő  támo- 
gat, míg  az  ingadozó  vélemények  pusztán  és  nyom  nélkül 
enyésznek  el.  Ezen  erkölcsi  erő  és  a  jogérzet  megszilárdítása 
Deák  politikai  paedagogiájának  egj'ik  főfeladata.  Azok  a  jogok 
szerinte    a   legbiztosabbak,    a   melyek  nem  csak  a  törvények 

tábláira  vannak  liolt  Ix'tükkel  írva,  hanem  mindon  polgárnak 
kebelében  kiolthatatlanul  élnek.  Szüntelen  sürgeti  ez  okból  az 
erkölcsi  ero  fejlesztését,  mintha  előre  már  hosszú  éveken  által 
tökét  igyekezett  volna  gyííjteni  arra  a  nagy  küzdelemre,  a  mely- 
ből az  ö  bölcsesége  mellett  erkölcsi  erő  vezette  ki  szerencsésen  e 
nemzetet. 

Az  1840-ki  országgyűlésen,  mint  maga  mondotta,  nem 
kis  aggodalommal  lépett  Deák  a  nehéz  követi  pályára,  mert  — 
úgymond  —  fájdalmasan  érezte  azt  a  nyomasztó  állapotot, 
melyet  polgári  szabadságunk  vérző  sebei,  a  személyes  szabadsá- 
gon ejtett  súlyos  sérelmek  és  polgártársai  szenvedései  okoztak. 

Két  elven  alapúi  a  képviseleti  rendszer :  a  szabad  válasz- 
táson és  szabad  szóláson.  S  míg  a  szólásszabadság  már  az 
1832 — 6-ki  országgyűlés  alatt  súlyosan  megsértetett,  azóta  is 
mind  e  szabadságon,  mind  a  választás  szabadságán  újabb  sérel- 
meket ütött  a  kormány.  Növelték  a  hazafiak  aggodalmait  a 
főtörvény székek  eljárásai,  a  melyek  hütlenségi  pörökben  a  tör- 
vényekkel nem  egyező  elveket  és  eljárást  állapítottak  meg. 
Kifogásokkal  élni  megtiltották,  holott  azt  a  törvény  a  legkisebb 
fontosságú  pörben  is  megengedte;  s  a  hütlenségi  pörnél  épen  a 
per  útja  és  a  fölperesség  kérdésében  kellett  megmutatni,  hogy  a 
vád  nem  hűtlenség  tárgya.  Megtagadták  a  szabad  lábon  való 
védelmet,  a  mit  csak  felségsértés  esetében  tiltott  a  törvény. 
Az  üldözöttek  védőitől  titoktartási  esküt  követeltek.  A  tanúk 
hitelesítése,  vádlottak  kihallgatása  nem  az  illető  törvényszék,, 
hanem  csak  kiküldöttek  előtt  történt.  ítéletekben  elvül  állítot- 
ták föl,  hogy  a  közgyűléseken  történt  kijelentést,  mint  hütlen- 
ségi vétket,  lehet  büntetni  még  akkor  is,  mikor  azt  vétkes 
cselekedet  nem  követi,  mikor  abban  senki  törvénytelenségre  föl 
nem  szólittatik,  a  midőn  csak  törvény-  és  alkotmányszerű  javas- 
latok tétetnek.  S  a  fejedelem  személyének  sérthetetlenségét  a. 
kormánjTa  is  kiterjesztendönek  mondották,  a  mely  elv  nemcsak 
régi  törvényeink  tartalmával,  hanem  az  alkotmányosság  lénye- 
gével is  ellenkezik,  lehetetlenné  tevén  a  felelősség  alkalmazását.. 

Kell-e  többet  mondanom,  hogy  feltüntessem  a  szólássza- 
badsági sérelem  egész  jelentőségét  ?  Nem  elavult  kiváltságok 
védelméről  volt  itt  szó,  mint  olykor  talán  némi  okkal  is,  sze- 
mére vetették  a  magyar  ellenzéknek.  A  polgári  és  jiolitikai  sza- 
badság nagy  kérdései,  a  személyes  biztosság  és  a  köztanácsko- 
zások szabadsága,  az  egyes  polgár  legszentebb  jogai  és  az 
alkotmányosság  ügye  általában  forogtak  szőnyegen.  A  magyar 
törvény  és  büntető  eljárás,  s  a  büntető  igazságszolgáltatás 
általánosan  elismert  elvei  egyaránt  meg  voltak  támadva.  És  az 
eljárásnál,  a  melj^et  érintek,  nem  kevesbbé  ejtette  aggodalomba 
az  országot  a  szomorú  tény,  a  melyről  az  eljárás  tanúskodott : 
a  főtörvény székek  függése  a  kormánytól,  mely  idegen  ha- 
talom törvénytelen  befolyásának  nem  tudott  ellenállani,  s  a 
felelősség  ellen,  a  melylyel  eljárásáért  az  országnak  tartozik 
vala,  hol  a  főrendiház,  hol  a  fejedelem  sérthetetlen  személyének 
háta  mögött  keresett  menedéket.  Ez  a  hatalom  most,  mondha- 
ták  nem  ok  nélkül,  a  polgári  és  alkotmányos  szabadság  ellen, 
szövetségesévé  tette  azt  a  hatalmat  is,  a  melyet  minden  állam- 
ban épen  a  jogok  őrének  rendelt  a  törvény. 

Kell-e  mondanom,  hogy  a  nagy  érdekek,  a  melyek  itt 
veszélyben  forogtak.  Deák  FERENCz-ben  a  leghatalmasabb 
védőre  találtak '?  Beszédei,  a  melyeket  a  szólásszabadság  ügyé- 
ben tartott,  nem  csupán  férfias  bátorság,  erős  jogérzet  kifejezé- 
sei, hanem  egyszersmind  a  polgári  és  politikai  jogok,  a  büntető 
igazság  és  alkotmányosság  főbb  elveinek  szintoly  erélyes,  mint 
alapos  és  meggyőző  kifejtései.  A  második  izenet,  a  mely  a  sérel- 
met minden  oldalról  földeríti,  és  a  mely  egészen  a  Deák  műve, 
legméltóbban  foglalhat  helyet  az  újabb  idők  híres  föliratai 
mellett.  S  beszédei  és  izenetei  együtt,  mondhatni  egy  tanfolya- 
mát képezik  a  polgári  és  alkotmányos  szabadság  elveinek,  a 
melyhez  mindenkor  bízvást  fordulhat  tájékozás  végett  az  alkot- 
mányosság barátja,  akár  a  polgári  jogok,  akár  az  államban  levő 
hatalmak  kölcsönös  viszonyai  iránt  keres  eligazodást. 

Nyelv  és  tartalom  tekintetében  egyaránt  az  ó  kor  legkitű- 

iiöbb  történetíróihoz  méltó  a  követi  jelentés  azon  egy  púr  lapja, 
a  melyben  Deák  az  érintett  sérelmi  ügyekben  követett  eljárásá- 
ról küldőinek  számot  adott. 

Tudjuk,  hogy  a  főrendi  ház  akadályozta  meg  az  alsóház 
sérelmi  föliratának  fölterjesztését.  Nemcsak  mentegette  a  főren- 
dek többsége  a  sérelmes  királyi  rendeleteket  és  az  Ítélőszékek 
eljárását,  hanem  a  kormány  jogairól  és  a  bírói  hatalomról  olyan 
elveket  állított  föl,  a  melyeknek  ösvényén  egyesülést  a  két  tábla 
közt  se  reményleni,  se  óhajtani  nem  lehetett.  Felszólították 
tehát  a  főrendek  az  alsóházat,  hogy  új  törvények  alkotásával 
igyekezzék  megszüntetni  aggodalmait.  «A  hiányt  pótolni,  a 
tökéletlent  javítani,  válaszolá  Deák,  első  és  legszentebb  köte- 
lessége a  törvényhozásnak.  De  azon  elvek  folytában,  a  melyeket 
a  főrendek  a  bírói  hatalomról  felállítottak,  s  addig,  míg  a  kor- 
mánj'  elkezdett  sérelmes  rendszerét  folytatta,  s  míg  hatalmának 
súlya  alatt  szenvedtek  polgártársaink,  a  kölcsönös  bizodalom- 
nak  annyira  megrázkódtatott  állapotában  tanácskozni  azon 
törvények  felett,  a  melyek  polgári  állásunk  biztosságát,  sőt 
hazánk  egész  jövendőjét  tárgyazva,  kedvezőbb  körülmények 
közt  is  fontos  és  nehéz  feladatai  a  törvényhozásnak,  vagy  egé- 
szen sikeretlen,  vagy  épen  veszélyt  hozó  munka  lett  volna.)) 
Már  akkor  meg  volt  győződve  Deák,  a  minek  oly  erőteljes,  a 
nemzet  emlékezetéből  kitörőihetetlen  kifejezést  adott  utóbb  a 
jogfolytonosság  mellett  vívott  küzdelemben,  —  hogy  a  fenálló 
törvényeken  ejtett  sérelmet  egj^edül  új  törvények  alkotásával 
orvosolni  soha  nem  lehet ;  hogy  a  sérelmek  tettleges  következ- 
ményeinek megszüntetését  s  a  törvények  tekintetének  vissza- 
állítását kell  mindenekelőtt  követelni.  Még  a  szenvedők  sorsá- 
nak enyhítésére  nyújtott  kilátás  sem  bírja  rá,  hogy  eltérjen  azon 
ösvényről,  a  melyet  a  polgári  kötelesség  és  az  előtte  oly  fontos 
politikai  szempontok  kijelöltek. 

((Készek  lettek  volna  ugyan  a  fökk,  úgymond,  megegyezni 
abban,  hogy  a  sérelem  panaszlásával  és  elveink  vitatásával  fel- 
hagyva, egyedül  a  szenvedők  mellett  szólaljon  fel  az  ország  gyü- 

lése.  A  legbuzgóbb  részvét  meleg  érzése,  a  l)arátság  és  szeretet 
-édes  kötelességei  hatalmas  ösztönül  szolgáltak  nekünk  is  arra  : 
hogy  a  szenvedők  sorsát  enyhíteíii,  nekik  az  elvesztett  szabad- 
ságot visszaszerezni,  s  őket  a  hazának  visszaadni  minden  úton 
igyekezzünk.  De  egy  szentebb  és  magasabb  kötelesség  állott 
előttünk,  melynek  hatalmas  szavánál  minden  egyéb  érzelmeink- 
nek el  kellett  némulni ;  s  ez  a  kötelesség  a  haza  iránti  köteles- 
ség volt.  Mi  a  nemzet  képviselői  valánk,  s  a  nemzet  nevében 
szólaltmik  fel  sértett  törvényeink  védelmére.  Mi  egyes  polgárok 
sorsának  enyhitéséért  a  nemzet  jogait  oda  nem  adhattuk,  s  a 
polgári  szabadság  sérelmeit  elhallgatnunk  vétek  lett  volna  még 
akkor  is,  midőn  annak  fentartásához  a  reménynek  utolsó  szik- 
rája is  elenyészett,  mert  a  mit  a  hatalom  ront  meg,  az  ismét 
föléledhet,  de  a  mit  a  nemzet  könnyelműsége  önként  oda  vet, 
vagy  gyávasága  elhanyagol,  azt  visszaszerezni  ritkán  lehet. 
Mi  nem  tehettünk  oly  lépést,  mely  által  elveinket  megtagadva, 
tettleg  törvénj'esítettük  volna  mindazt,  a  mit  polgári  szabadsá- 
gunla-a  nézve  oly  veszélyesnek  hittünk.  Már  pedig  a  nemzet 
sérelmeinek  panaszlása  helyett  kegyelemért  esdekleni  annyi 
lett  volna,  mint  a  történteket  tettleg  helyeselve,  véteknek  bélye- 
gét nj^omni  a  szenvedőkre,  s  nemzeti  jogaink  árán  szerezni  nekik 
szabadulást.") 

Azt  sem  fogadhatta  el  Deák,  hogy  a  két  tábla  külön  néze- 
tei közös  felírás  mellett  terjesztessenek  az  uralkodó  elé  :  mert 
olyan  kii-,  válasz,  a  mely  mindkét  tábla  nézeteinek  megfeleljen, 
képzelhető  sem  volt ;  s  e  példa  ösvényén  más  tárgyaknál  is 
hasonló  módot  gj'akorolni,  kivált  az  országos  ajánlatok  kérdé- 
seinél, káros  is  lehetett  volna.  Azt  meg  viszont  a  főrendek  nem 
fogadták  el,  hogy  az  újonczok  iránt  hozott  országos  végzés  ne 
terjesztessék  fel,  míg  a  szólás  szabadságán  ejtett  sérelmek  nem 
orvosoltatnak.  v 

Folj't  tehát  a  küzdés  siker  nélkül  és  mindinkább  enyésző 
sikerrel.  Voltak  pillanatok,  mint  Deák  írja,  a  midőn  az  ellen- 
séges körülmények  növekedő  hatalma  nemcsak  szebb  jövőnk 

reményeit,  de  a  ji'lent  is  veszélylyel  fenyegette,  s  a  melyekben 
az  általános  csüggedést  csak  az  ügynek  igazsága  távoztatta  el 
és  azon  meggyőződés,  hogy  igaz  ügyért  küzdeni  még  akkor  ia- 
kötelesség,  midőn  már  sikerhez  nincsen  remény. 

« A  kétes  helyzet  keserűségét,  hogy  ismét  DEÁK-ot  idézzem,, 
növelte  a  leverő  gondolat,  hogy  a  kitürni  tudásnak  nyomasztó 
átka  még  súlyosabb  csajiással  is  sújthatja  hazánkat.  Lankadni 
fog  majd  a  sikeretlen  küzdésben  kifáradt  nemzeti  buzgóság,  s 
végre  a  többség  elveit  megtagadva  a  felirás  érdemétől  eláll, 
vagy  abban  oly  módositásokat  tesz,  a  melyek  által  a  sértett  tör- 
vények melletti  buzgó  felszólalás  puszta  kérelemmé  válik,  s- 
ekképen  a  nemzet  önmaga  dúlja  föl  legszentebb  jogait,  amelye- 
ket a  hatalom  megsértett  ugyan,  de  meg  nem  ronthatott. 
Az  ityen  bukás  mindenkor  g3'ávaság  szülte  öngyilkolás,  ez  pedig 
a  legborzasztóbb  halál,  mert  a  meggyilkolt  jelennel  együtt 
sírba  száll  a  szebb  jövendőnek  reménye  is,  —  olyan  halál, 
melyet  nem  kísérnek  részvét  könyei,  mert  a  mely  nemzet 
önmagát  elhagyja,  sorsát  megérdemli. » 

Ily  körülmények  közt  még  nem  a  legkisebb  veszély  volt,. 
a  mitől  a  haza  sorsán  aggódó  honfiak  tartottak,  ha  az  1840-iki 
országgyűlés  minden  eredmény  nélkül  oszlik  el,  s  a  nemzet 
legmérsékeltebb  várakozásai  is  meghiúsulnak. 

Eégi  tapasztalás,  hogy  kivált  a  felelősségre  nem  vonható 
kormányok,  ha  hil)át  követnek  el  és  a  nép  panaszban  tör  ki 
ellenök,  legtöbbször  g3'ávaságnak  tartják  a  visszalépést.  Oly 
makacsság,  mely  egyénben  is  megrovást  érdemel:  Mennyivel 
inkább  kárhozatos,  midőn  az  egyéni  becsület  helytelen  felfogása 
egy  kormány  kötelességével  tévesztetik  össze.  Minél  nehezebb 
ily  esetekben  a  közbenjárás  nemzet  és  kormán}^  között :  annál 
nagyobb,  siker  esetében,  az  érdem  mind  a  kormányra"  nézve, 
mely  elismeri,  hogy  van  valami,  a  mi  nála  hatalmasabb:  a  jog, 
a  közérdek ;  mind  a  közbenjáró  férfiakra  nézve,  a  kik  megértet- 
ték a  hatalommal,  hogy  a  jog  tisztelete  az,  a  mi  a  kormányok- 
nak is  legnagyobb  erőt  és  tekintélyt  kölcsönöz. 

Szerencséjére  a  nemzetnek,  az  l840-ki  országg3'ülés  vége 
felé,  a  kormánypárt  egy  kitíínö  tagjának  szavai  szerint,  néhány 
becsületes  embernek,  homályban  és  fény  nélkül,  sikerült  a  köz- 
benjárás e  nehéz  munkája. 

A  htitlenségi  pörök  megszüntettettek,  s  már  elitélt,  szen- 
vedő polgárai  visszaadattak  a  hazának,  a  nélkül,  hogy  a 
képviselők  ezt  a  nemzeti  jogok  sérelmével  vag}'  képviselői 
állásuk  méltóságára  homályt  vető  lépéssel  vásárolták  volna 
meg.  Ha  a  kormány  nem  lépett  is  töredelmesen  a  nemzet  elé  : 
megszüntette  a  sérelmek  tettleges  következményeit ;  s  reményt 
nyújtott,  hogy  a  törvényellenes  rendszer  követése  is  meg  fog 
szűnni.  A  követek  háza  pedig  ünnejíélyes  határozatban  teljesen 
fentartotta  mindazon  elveket,  a  melyeket  a  szólásszabadság 
ügyében  kifejtett ;  és  a  mi  fontosabb,  oly  általános  elismerést 
szerzett  azon  elveknek,  a  mely  előtt  elvégre  tettleg  a  kormány 
is  kénytelen  volt  meghajolni,  s  a  mely  a  gyakorlatban  minden 
új  törvénj-nél  erősebb  biztositéka  lett  a  szólás  szabadságának, 
épen  oly  időben,  mikor  e  szabadságra  hazánknak,  hol  a  sajtót 
még  előző  vizsgálat  bilincsei  nyűgözték,  soha  nagyobb  szüksége 
nem  volt.  Fel  volt  deritve  kétségbevonhatatlanul  a  különbség 
kormány  és  fejedelem  között.  Oly  elv,  a  mely  a  kormányférfiak 
erkölcsi  felelősségét  biztosította  a  nemzetnek  addig  is,  míg  a 
2)olitikai  és  jogi  felelősség  valósítása  lehetetlen  volt. 

Láthatjuk  ezekből,  hogy  az  1840-ki  országgyűlésnek  sem 
csupán  az  a  néhány  törvény  az  eredménye,  a  melyet  a  Törvény- 
tárban olvashatunk.  Ezek  a  törvények  is  több  üdvös  intézkedést 
foglalnak  ugyan  magokban  és  több  irányban  haladást  képeznek : 
a  törvényeknél  azonban,  a  melyeket  alakított,  ezen  országgyű- 
lésen is  fontosabbak  a  reformok,  a  melyeket  kezdeményezett. 
A  legfontosabb  eredmények  közé  tartozik  pedig  a  kibékülés  a 
nemzet  és  kormány  között,  az  a  kölcsönös  jóakarat,  az  az 
engesztelő  irány,  mely  az  országgyűlés  vége  felé  a  kormány- 
férfiak és  az  alsóház  tagjainak  körében  egyaránt  megszállotta  a 
liedélyeket. 

E  békeszerzésben  ííróf  Széchenyi  és  Dessewffy  Aurél  mel- 
lett Deák  FERENcz-nek  volt  legtöbb  érdeme. 

Széchenyi  láthatatlan  hatalmak  vezetésének  tulajdonítja 
az  eredményt,  a  melytől  azt  várta,  hogy  új  időszak  derül 
hazánkra.  El  van  döntve,  úgymond,  hogy  haladnunk  kell.  Meg- 
semmisítve azon  pompás ,  jóllehet  értelem  nélküli  szójárás- 
varázsa, hogy  a  magyar  alkotmány  épületéből  egy  morzsát  sem 
kell  megrendíteni,  nehogy  romba  dőljön  az  egész.  Hatalmasok, 
a  királyi  székhez  közel  állók  lépnek  hazánk  legjobbjaitól  üdvö- 
zölve, a  nemzetiség  és  alkotmány  szent  mezejére.  S  hazánk 
némely  leghűbb,  de  egyszersmind  legegészségesebb  velejü  fiai 
bátran  kimondák,  és  a  szerint  cselekesznek  is,  hogy  az  agita- 
tiónak  szüksége  ideig-óráig  megszűnt. 

E  csalódásból  csakhamar  felrázták  öt  a  c Pesti  Hírlap* 
czikkei. 

Az  a  bizalmas  közeledés  ugyanis,  mely  az  országgyűlés 
végső  napjaiban  kormán}^  és  nemzet  közt  létrejött,  a  szólás- 
szabadság gyakorlati  biztosítása  mellett,  tágított  a  sajtószabad- 
ság kötelékein  is.  Az  előző  vizsgálat  még  mindig  fentartatott 
ugyan,  de  több  engedékenységi'e  utasíttatott ,  különösen  a 
reformkérdések  vitatása  körűi.  Valószínűleg  hatással  volt  erre 
az  országgyűlés  felszólalása  is  a  szabad  sajtó  ügyeben  és  hatás- 
sal különösen  Deák  beszéde,  a  ki  nem  az  általános  szabadelvű- 
ség  divatos  phrasisaival,  az  emberi  jogok  nevében,  követelte  a 
nemzet  kétségtelen  joga  elismerését,  s  azon  törvénytelen  aka- 
dályok elhárítását,  a  melyek  e  jog  gyakorlásában  a  nemzetet 
gátolták,  hanem  gyakorlati  szempontokkal,  hasznossági  tekinte- 
tekkel indokolta  annak  szükségét ,  a  melyek  a  kormányra  is 
meggyőző  hatással  voltak.  «Nem  a  közvéleményt  fojtja  el^ 
monda  többek  közt  Deák,  a  sajtónak  megelőző  vizsgálat  által 
korlátozása,  hanem  annak  tisztulását  gátolja,  s  nem  várt,  sőt 
gyakran  nem  is  sejtett  kifakadásait  keserűbbekké  s  épen  azért, 
mert  váratlanok  valának,  zavartabbakká  teszi.  Tapasztalás 
mutatja  nálunk  is  azt,  hogy  minden  országgyűlésen  hónapok 

múlnak  el,  míg  a  kormány  a  nemzetnek  és  a  nemzet  a  kormány 
véleményének  valóságos  állásával  tisztán  megösmerkedhetik,  s 
az  gyakran  az  elvesztett  időn  felül  még  keserűségbe  is  kerül. 
Nálunk  a  nemzet  csak  igen  későn  tudhatja  meg  a  vitatás  alá 
került  kérdések  feletti  vélemén3^ek  minden  árnyéklatait,  a  néze- 
teket, melyek  ez  iránt  kifejtettek,  az  okokat,  a  melyek  ellene 
vagy  mellette  felhozattak  ;  pedig  épen  nálunk,  hol  a  törvényha- 
tóságok időközben  utasítások  által  is  gyakorolják  a  törvényhozás 
jogát,  szükséges  volna,  hogy  ezek  minél  előbb  s  mindenütt 
tudva  legyenek;  és  ezt  a  szabad  hírlapok  eszközölhetik  legjob- 
ban. Ha  ilyen  hírlapjaink  volnának,  sok  fontos  közérdekű  tárgy, 
mely  a  nemzetnek  anyagi  jobblétét  is  eszközlendő  vala,  nem 
bukott  volna  el  részvétlenség  miatt,  sérelmeink  száma  bizo- 
nyosan kevesebb  volna,  nem  emelne  s  kárhoztatna  eszméket  és 
embereket  egyoldalúlag  se  a  kormány,  se  a  felvilágosult  közvé- 
lemény :  egy  szóval,  polgári  állásunk  nyugodtabb  és  erösebb, 
kifejlődésünk  gyorsabb  és  biztosabb  volna  ! « 

Nem  lehet  kételkedni,  hogy  a  bizalom  mellett,  mely  tettleg 
is  kívánt  nyilatkozni,  az  érintett  gyakorlati  szempontok  is  be- 
folyással voltak,  hogy  a  napi  sajtó  egyik  közlönyének  vezetése 
épen  azon  férfiúnak  engedélyeztetett,  a  ki  csak  nem  rég  a  leg- 
szenvedélyesebb üldözésnek  volt  tárgya,  s  a  ki,  hogy  úgy  szól- 
jak, a  szenvedés  martyr-koronájával  fején  lépett  a  szerkesztő- 
hivatalba. 

Az  a  természetes,  de  lázas  türelmetlenség,  mely  századok 
mulasztásait  rövid  napok  alatt  sietett  pótolni,  szőnyegre  hozása 
annyi  nagy  eszmének,  a  melyek  a  megelőző  országyüléseken 
megpendíttettek,  az  a  kapkodás  reformtervek  után  és  mindenek- 
fölött az  a  szenvedélyes,  izgató  hang,  a  mely  minden  nap  uj 
meg  új  követelést  állított  föl,  szükségkép  fölriasztotta  Szé- 
chenyit, a  ki  nagy  tervének  végrehajtását  látta  veszélyezve  ez 
eljárásban.  Tudjuk,  hogy  a  legnagyobb  magyar  nemzetisegünk 
kérdését  helyezte  minden  kérdések  fölé,  s  a  szabadság  és  hala- 
dás érdekeit  is  feláldoz andóknak  vélte  egy  ideig  a  fajszeretet 

érdekeinek,  úgy  Livén,  bogy  jöni  fog  korszak,  midőn  ezen  anta- 
gonismusok  egy  magasabb  összbangban  olvadnak  föl.    Tudjuk, 
bogy  ö  bajaink  legfőbb  okát  abban  a  beterogen  összeköttetés- 
ben kereste,  a  melyet  ő  vegyes  bázasságnak  nevezett.    Tudjuk, 
bogy  oly  téren  kivánta  megindítani  a  reformokat,    a   hol   az 
absolut  kormány  féltékenységét  nem  költi  föl,  a  bol  a  velünk 
egy  uralkodó  alatt  élő  népek  érdekeibe  nem  ütközünk ;  és  bogy 
modora  volt,  meggyőzni  ba  leliet,  vagy  legalál)b  megnyugtatni, 
és  ba  ez  sem  lebet,  az   ellenséges  föllépés   ürügyétől  megfosz- 
tani az  absolut  irányú  kormányt,  az  utóbbi  esetben  hátrább  tol- 
ván az  úgj^nevezett  kényes  kérdések  vitatását.   Most  mellözvék 
szemelöl  mind  e  tekintetek,  megzavarvák  circulusai,  teljesen 
felforgatva  az  egymásután,  a  melyet  követendőnek  vélt.  Fen- 
sőbb  körökből,  a  bol  személyes  befolyással  akart  elhárítani  sok 
nehézséget,  a  nép  vitatása  és  a  megyék  eldöntése  körébe  vonva, 
mint  hitte,  idő  előtt  sok  nagy  fontosságú  kérdés.    S  mindenek 
fölött  a  hang,  az  az  izgató,  az  a  szenvedélyes,  követelő,  élénk 
képzelődése  szerint   már   forradalmi   hang !    Csuda-e   ha    oly 
szenvedélyesen,  oly  kíméletlenül  támadta  meg  a   «P.  Hirlapt) 
szerkesztőjét  ? 

Még  Dessewfify  Aurél,  a  kormánypárt  e  kitűnő  államférüa, 
sem  osztotta  teljesen  Széchenyi  aggodalmait;  s  éles  kritikával 
tüntette  föl  az  ő  politikai  rendszerében  is  a  biánj'okat :  úgy 
vélekedett  mindazonáltal,  s  ezt  erős  polémiában  váltig  vitatta 
is,  hogy  a  vezéri  szerep  a  ((Pesti  Hirlap»  szerkesztőjénél 
nincs  biztos  kezekben.  Ilyen  biztos  kezeknek  tartotta  Desseífwy 
Aurél  DEÁK-ot  és  Széchenyit,  a  kiket,  úgymond,  oppositió  dol- 
gában az  alkotmánj'os  opijositió  mezején,  haladás  dolgában  az 
alkotmány  formáihoz  kötött  haladás  terén  lát,  0I3'  tereken,  a 
melyeken  velők  kész  közreműködni. 

A  szenvedélj-es  vitába,  mely  Széchenyi  és  Kossuth  között 
folyt.  Deák  nem  szólott  közbe.  Sajnálta,  mint  barátaihoz  írta, 
sajnálta  a  haza  érdekében,  hogy,  vállvetett  közreműködés 
helyett,  a  párt  két  olyan  tekintélye  személyes  keserűségek  közt 

ogymás  erejét  emészti;  de  sokkal  óvatosabb  volt,  liogysein 
nevét,  a  melyről  szerényen  írta,  hogy  nem  nyomhat  többet  a 
politikai  viták  terén,  mint  sok  más  népszerű  név,  tudva  és 
akarva  fegyverül  engedje  használtatni ;  sokkal  több  belátása  és 
emberismerete  volt,  hogysem  közbeszólásától  akár  az  ügyre, 
akár  személyes  viszonyaira  nézve  a  két  férfiú  irányában  jó 
eredményt  várhatott  volna.  Aztán  DEÁK-nak,  mint  maga  írta, 
nem  is  volt  kedve  soha  a  journalistika  terén  működni.  Tudjuk, 
hogy  mindemellett  kilépett  e  térre  is,  és  pedig  nem  mindennapi 
sikerrel,  valahányszor  a  haza  érdekében  valósággal  szükséges- 
nek vélte.  Ismerjük  a  zágrábi  körlevélre  adott  válaszát,  a  midőn 
igazságtalan  támadások  ellen  hazáját  védenie  s  a  kibékülés 
útját  Horvátországgal  szemben  egyengetnie  kellett.  Említsem-e 
a  híres  húsvéti  czikket  ?  Annál  nagyobb  jelentőséggel  bii"  hall- 
gatása az  érintett  hírlapi  viták  alatt.  Míg  Kossuth  panaszt 
emel,  hogy  egy  év  óta  még  közöttök  sem  fordult  meg  egy  betű 
se :  Széchenyi  szintén  hasztalan  törekedett  ÜEÁK-ot  nem  egyszer 
hírlapi  vitába  keverni.  így  a  szentgróti  beszéd  megjelenése 
alkalmával.  E  kis  beszédből,  melj-  csupán  takarékosságra  s  a 
hazai  ipar  pártolására  hívta  föl  a  népet,  többet  olvasott  ki 
Széchenyi,  mint  benne  foglaltatott,  s  kemény  czikket  írt  Deák 
ellen.  Deák  nem  felelt  a  támadásra.  Széchenyit  boszantván  a 
hallgatás,  újabb  támadást  intézett  ellene.  Deák  folyvást  hall- 
gatott. Midőn  1848-ban  mindketten  ministerek  lettek:  Szé- 
chenyi évek  múltával  is  neheztelését  fejezte  ki,  hogy  válaszra 
sem  méltatta  fölhívását.  És  miért  feleltem  volna  ?  válaszolá 
Deák.  Mindketten  szenvedélyesek  levén,  ki  tudja,  hová  veze- 
tett volna  a  polémia.  Mi  haszna  lett  volna  belőle  a  hazának, 
ha  összevesztünk  volna  ?  Xem  jobb-e,  hogy  barátok  ma- 
radtunk ? 

Senki  sem  becsülte  inkább  DEÁK-nál  mind  Széchenyi  nagy 
hazafiúi  érdemeit,  mind  Kossuth  fényes  tehetségét :  úgy  hiszem 
mindazáltal,  hogy  már  azon  időkben  feltűntek  ő  előtte  is  azon 

egyéni  és  államférfiúi  különbségek,  a  melyek  öt  a  nemzet  ama 
másik  két  kitűnőségétől  elválasztották. 

E  különl)ségeket  még  élesebb  ellentétben  tüntette  föl  az 
események  folyama. 

A  vitának,  mely  a  « Pesti  Hirlap)>  szerkesztője  és  gróf  Szé- 
chenyi közt  lefolyt,  az  lön  akkor  az  eredménye,  hogy  az  előb- 
binek nációnként  emelkedett  népszerűsége,  míg  a  legnagyobb 
magyar,  mint  ellenfele  nevezte  volt,  mindinkább  elszigetelve 
érezte  magát  a  párttól,  a  mely  kezdetben  az  ő  reformtervei  körül 
seregeit ;  úgy  hogy  nem  minden  alap  nélkül  vethette  szemére 
azon  időkben  Wesselényi,  hogy  a  hatalmasok,  mint  eszközök 
által  vélvén  a  hazának  legbiztosabban  használni,  ezeknek  bizo- 
dalmáért,  a  mit  meg  nem  nyert,  koczkáztatta  a  nagyobb  rész 
bizalmát,  koczkáztatta  népszerűségét. 

Deák,  mint  annyiszor  jelét  adta,  a  népszerűségre  távolról 
sem  adott  annyit,  mint  az  ellenzéki  hírlap  vezére,  de  nem  is 
kicsink-elte  azt  annyira,  mint  Széchenyi.  Emlékszem,  hogy  a 
márcziusi  napokban  divatos  szójárás  levén,  hogy  a  nép  szava 
isten  szava,  Szalay  László  jónak  látta  megjegyezni,  hogy  is  ne 
volna  az,  valahányszor  szépért,  jóért  lelkesül  a  nép  !  Azon  idő- 
ben, a  melyről  szólmik,  a  közvélemény  hatalmának  követelték 
azt  az  elismerést,  a  melyet  utóbb  a  nép  szavának.  Míg  Széche- 
nyi azt  hívén,  hogy  a  többség  rósz  úton  jár,  a  midőn  a  sokaság 
tetszésével  találkozott  is,  azt  kérdezte  Phocionnal :  talán  valami 
roszat  mondottam  ?  —  Deák  nem  csak  elismerte,  hanem  maga 
is  elismerést  követelt  a  közvélemény  kívánatának,  de  soha  nem 
mulasztotta  el  hozzátenni  az  «igazságos»,  a  «tiszta»)  és  (gózan* 
jelzőt;  s  e  tiszta  és  józan  közvéleményre  is  megjegyezte,  hogy 
a  törvényhozónak  a  mellett  minden  hozandó  törvényre  nézve 
még  a  jövendő  kor  igazságos  ítéletét  is  szem  előtt  kell  tartani. 
S  a  közvéleménjTiek,  a  melyre  a  mondott  jelzőket  nem  alkal- 
mazhatta, bármily  hangos,  bármily  fenyegető  követelése  szint- 
oly  kevéssé  tudta  megingatni  szilárd  kötelességérzetét  s  hűségét 
az  eröklcsi  elvekhez  és  önmagához,  mint  barátainak  kérése. 

Széchenyi,  mint  érintők,  azon  időkben,  a  melyekről  épen 
szólok,  a  hatalmasok,  mint  eszközök  által  vélvén  a  hazának 
leginkább  használhatni,  elszigeteltsége  erőtlenségének  érzetében 
szövetségest  keresett.  Nem  kisebb  dolgot  tervezett,  mint  magá- 
ban azon  központban,  honnan  bajaink  forrását  fakadni  látta, 
buktatni  meg  az  absolut  rendszert  s  e  rendszer  legfőbb  képvise- 
lőjét, Metternich  herczeget.  Xem  kételkedett,  hogy  ez  oly  hatal- 
mas szövetségessel  egyesülve,  mint  Deák,  sikerülni  fog,  ha  oda 
fenn,  mint  monda,  mindketten  hivatalt  vállalnak.  Hosszas 
ideig  kérte,  a  haza  nevében  követelte  Széchenyi  terve  elfogadá- 
sát, mondván,  hogy  nem  tartja  ÜEÁK-ot  hazafinak,  sőt  becsüle- 
tes embernek  se,  ha  azt  visszaiitasitja.  És  mire  támaszkodik  a 
gi-óf,  e  terv  kivitelében  ?  kérdezé  Deák.  Széchenyi  az  uralkodó, 
Ferdinánd  király  egyéniségét  emlité^  hozzá  tevén,  mikor  DEÁK-ot 
fejét  csóválni  láfta  :  nem  emlékszik-e  ön,  minő  szolgálatot  tett 
Szokoli  Mohammed  nagyvezérnek  Szigetvár  ostrománál  Sziüej- 
man  császárnak  holtteste  is?  — Es  ki  lenne  ez  esetben  a  nagy- 
vezér? kérdezé  Deák.  — Mi  ketten,  válaszolá  Széchenyi.  —  Az, 
jegyzé  meg  Deák,  rám  nézve  legalább  erkölcsi  lehetetlenség.  — 
Es  miért  ?  monda  Széchenyi.  —  Xem  tudja-e  ön,viszonzáDEÁK, 
hogy  Szokoli  Mohammed  renegát  volt  ? 

E  jellemző  adatnál,  a  melyet  magától  DEÁK-tól  hallottam, 
e  férfiúnak  mind  erkölcsi  érzése  gyöngédségét,  mind  azt  az  erőt, 
melylyel  oly  dolgokban,  a  melyek  meggyőződésével  és  erkölcsi 
fogalmaival  ellenkeztek,  a  közvélemény  és  barátai  követelésének 
is  ellen  tudott  állani,  még  inkább  bizonyítja  követségének  ügye 
az  1843-ki  országgyűlés  előtt. 

Már  az  1832 — 6-ki  országgyűlés  után  ellenpártot  töreked- 
tek állítani  megyéjében,  a  kik  az  üj  törvényekkel  nem  voltak 
megelégedve,  azt  a  keveset  is  sokallván,  a  mit  a  népnek  akkor 
kivívni  sikerült.  Maga  írja  Deák  egy  1836.  aug.  18-kán  kelt 
levelében,  hogy  szidják,  átkozzák  öt  a  kik  á  robotbeli  túlszolgá- 
lás  és  a  botozás  megszüntetését  sajnálják,  forradalmat  keresvén 
minden  bokorban.   így  volt  ez,  úgymond,  íg}'  is  lesz  minden- 

kor ;  az  igazságnak,  változtatásnak  sok  ellensége  van  minden 
időben,  kiv;ílt  a  kik  anyagilag  vesztenek.  És,  folytatá  tovább, 
kevesebb  ész  kell  ahhoz,  hogy  valaki  a  vak  és  vad  aristocra- 
tiát  föllármázza,  mint  ahhoz,  hogy  megnyugtassa.  Már  akkor 
el  van  szánva,  hogy  visszavonul  az  annyira  óhajtott  magányba, 
ha  elvei  buknak ;  remélvén,  hogy  ha  egyéb  nem,  a  szenvedés 
tanítja  meg  nemzetünket  is  arra,  hogy  igazság  és  egyezség 
szülhet  csak  közerőt  és  közboldogságot.  Az  1843-ki  országgyű- 
lés előtt  idején  látták  már  a  haladás  barátai,  hogy  a  nemesség 
legalább  a  megyei  közigazgatás  költségeihez  hozzájáruljon. 
Azonban  vesztegetéssel,  a  vagyontalan  nemesek  felizgatásával 
sikerűit  az  ellenpártnak  a  közteherviselés  elvét  megbuktatni. 
Megj-eszerte  szidták  DEÁK-ot,  a  hazaárulót,  aki  a  nemes  embert 
adófizető  paraszttá  akarja  tenni.  A  haladás  hívei,  közöttök 
Deák  legmeghittebb  barátai,  az  ő  kérelme  ellenére  elhatároz- 
ták, teljes  erővel  izgatni  a  közteherviselésnek  utasításban  ki- 
mondása és  Deák  követté  választása  mellett.  Mindent  elkövetni 
Ígértek,  hogy  ez  izgatás  közben  még  csak  távolról  se  háruljon 
folt  a  Deák  nevére.  A  korteskedés  mindazáltal  itt  is  csak  úgy 
folyt,  mint  más  megyékben,  hasonló  fegyverekkel,  mint  az  ellen- 
párt részéről,  vesztegetéssel,  itatással,  sőt  vérengező  erőszak- 
kal. Deák  határozottan  kijelentette,  hogy  szíve  és  esze  egyaránt 
tiltja,  ily  körülmények  közt  elfogadni  a  követi  megbízást.  El- 
utasította azt,  miután  a  házi  adót  közfelkiáltással  elfogadták  is. 
Vérfoltokat  látna,  úgymond  barátaihoz  írott  soraiban,  a  meg- 
bízó levélen,  s  az  országgyűlésen  a  választási  kihágások  korlá- 
tozása fölött  szívének  érzése  szerint  nem  merne  szólani,  mert 
minden  arczon  olvasná  a  szemrehányást,  hogy  ő  is  a  korteske- 
dés sokoldalú  mesterségének  köszönheti  állását.  Sajnálom,  hogy 
ez  emlékbeszéd  .szűk  kerete  nem  engedi  szószerint  közölnöm 
Deák  idézett  levelét;  a  leghívebben  tükrözi  az  vissza  mind 
lelki  fájdalmát,  mind  lelke  nemességét.  Vérző  szívvel  beszéli  el 
a  gj'űlési  jelenetet,  a  melyben  őt  kérésekkel,  majd  követelések- 
kel, a  megye,  a  haza  nevében,  s  végre  indulatos  kifakadásokkal 

ostromolták,  hálátlannak  mondván  öt  megyéje ,  hütelennek 
hazája  iránt,  és  kijelentve,  hogy  bizalmukat  is  elvesztette. 
"S'oltak  a  kik  gyávasággal  is  vádoltak.  A  főispán  pedig  a  törvé- 
nyes büntetést  emlegette.  S  órákig  tartott  ez  így.  A  fájdalom, 
mint  maga  írja  Deák,  könyeket  fakasztott  szemeiből,  a  könyek 
majd  elfojtották  szavát,  ajkai  reszkettek,  szíve  vérzett,  mert  a 
legérzékenyebb  sértések  barátaitól  származtak  és  nem  találko- 
zott senki  a  népes  gyülekezetben,  a  ki  védelmére  szót  emelt 
volna.  Deák  mindezek  daczára  szilárdul  megmaradt  elhatáro- 
zása mellett :  mert  ő  csak  tiszta  meggyőződése  és  lelkiismerete 
szavát  követhette,  a  mely  azt  mondotta  neki,  hogy  a  követsé- 
get elvállalnia  nem  szabad ,  nem  lehet.  Míg  e  meggyőződés 
ingatlan  áll  lelkében,  úgymond,  azt  semmi  tekintélynek  nem 
áldozhatja  föl.  Zúzott  kebellel  és  feldúlt  kedélylj'el  hagyta  el 
az  ülést,  s  barátai  közöl  sokan  hideg  megvetéssel  fordultak  el 
tőle.  Csak  abban  bízott,  hogy  tiszta  öntudata  fentai-tja  lelke 
erejét,  s  lesznek  talán  a  hazában,  a  kik  öt  nem  értik  félre,  a 
kik  vele  együtt  érzik,  hog}'  ily  körülmények  közt  másképen 
cselekednie  lehetetlen  volt.  Különösen  barátait,  a  kikhez  sorait 
intézi  vala,  kérte,  ne  kárhoztassák  őt  azért  a  mit  annyi  küzdés, 
oly  komoly  megfontolás  után  határozott  el.  oTi,  úgymond  hoz- 
zájok,  ti  szerettek  engem  minden  sajátságaimmal  és  gyöngesé- 
geimmel  együtt,  úgy  a  mint  vagj^ok,  pedig  tudjátok,  hogy  ezen 
elhatározásom  tisztán  és  egészen  egyéniségemben  fekszik,  és  a 
ki  úgy  ismert,  mint  ti  ösmertek,  soha  sem  kételkedhetett,  hogy 
ily  körülmények  között  így  és  nem  másképen  fogok  cselekedni ! » 
A  mint  e  levél  is  mutatja,  a  kornak  tekintélyes  és  becsüle- 
tes férfiai,  oly  férfiak  is  kárhoztatták  akkor  Deák  eljárását,  a 
kiki'ől  nem  lehet  állítani,  hogj^  azon  politikai  elméletnek  voltak 
volna  hívei,  meh"  az  emberi  természet  bűneire  és  gyarlóságaira 
volt  építve,  s  a  mely  szerint,  hogy  Machiavelli  szavaival  éljek, 
előbb-utóbb  tönkre  jut  minden  államférfiú,  a  ki  eltökélte,  min- 
den viszonyok  közt  jónak  és  becsületesnek  lenni,  annyi  mások 
között,  a  kik  nem  azok.  Szerencséjére  az  emberi  nemnek,  már 

az  ókorban  voltak  férfiak,  és  az  újabb  korban  sem  egyedül  áll 
"Wasliington  az  államférfiak  között,  a  kiknek  egész  politikai 
pályája  nagy  eredményekkel  czáfolja  meg  azon  elméletet.  E  ki- 
tűnő férfiak  közé  tartozik  Deák.  Nemcsak  nem  hitte  ö,  hogy  a 
politikának  összeütközésbe  szabad  jöni  a  morállal,  hanem  szó- 
val és  tettel  egy  hosszú  életen  által  hirdette,  hogy  a  becsületes- 
ség a  legjobb  politika.  Meglehet,  hogy  vannak  idők,  mint  eg}' 
jeles  franczia  iró  mondja,  midőn  az  erén}',  hog}^  uralkodhassék 
az  emberek  fölött,  kénytelen  azoknak  engedményeket  tenni; 
meglehet,  hogy  az  erény  catói  túlzása  olykor  a  rosznak  diada- 
lát mozdítja  elő;  meglehet,  hogy  Deák  érintett  eljárása  észre- 
vétel alá  eshetik  a  gyakorlati  politika  szempontjából  is,  a  mely- 
nek első  törvénye,  hogy  csak  a  lehetőt  akarjuk,  s  az  embereket 
törekednünk  kell  ugyan  jobbakká  tenni,  de  míg  jobbakká  nem 
tehetjük,  vennünk  kell  a  mint  vannak :  de  mindezen  tekintetek 
mellett  is  lehetetlen  meg  nem  hajolni  az  államférfiú  előtt,  a  ki 
nemzetének  mintegy  lelkiismeretét  képviselvén,  nemcsak  szóval, 
hanem  tettel  is  oly  éles  tiltakozást  képes  kifejezni  kora  romlott 
erkölcsei  ellen ;  és  nem  lehet  e  tiltakozásnak  politikai  tekintet- 
ben is  el  nem  ismerni  nagy  fontosságát.  Az  ifjabb  Cato  jut 
eszembe,  a  ki  olyan  időben  is,  mikor  minden  eladó  volt,  csak 
érdem  által  vélte  az  embereket  megvesztegetni.  Tudom,  hogy  a 
történetírók  közöl  sokan,  még  azok  is,  a  kiknek  vele  együtt,  az 
istenekkel  ellenkezőleg,  a  bukott  ügy  bírta  tetszését,  megrótták 
ezen  eljárást,  megjegyezvén,  hogy  ha  Cato  ellehetett  is  a  consul- 
ság  nélkül,  a  köztársaságnak  volt  reá  szüksége :  de  ugyanazon 
történetírók  azt  is  följegyezték,  hogy  a  bukott  ügynek  ezen 
eszménye,  mint  Boissier  mondja,  hosszas  időkig  büszkesége, 
példányképe  volt  mindazon  tisztességes  embereknek,  a  kik  a 
jellemek  általános  sülyedése  közepett  megőrizték  érzéköket  a 
becsület  és  méltóság  iránt.  S  az  a  mi  köz  süly  édesben  is  víga- 
szúi és  lélekemelöleg  hat,  habár  a  végzetet  nem  is  képes  föltar- 
tóztatni, fejlődő  államban  a  közállapotok  javulására  is  üdvös 
hatást  gyakorolhat.  Minden  ékesszólásnál  inkább  ráfordítja  a 


nemzet  figyelmét  egy  ily  föllépés,  a  minő  a  DEÁK-é  volt,  a  köz- 
élet azon  bajaira,  a  melyek  a  nemzet  erkölcsi  és  politikai  életét 
egyaránt  romlással  fenyegetik;  és  minden  ékesenszólásnál 
liatalmasal)l)an  izgat  arra,  hogy  e  bajok  ellen  idejekorán  ellen- 
szerek alkalmaztassanak.  Aztán  ki  vonja  meg  a  határokat,  a 
melyeken  túl  a  politikában  a  szilárdság  makacssággá,  az  erély 
megátalkodottsággá,  az  erény  kicsinyeskedő  puritanismussá 
fajúi.  Eészemről  is  országos  csapásnak  tartottam,  hogy  az 
1843-ki  országgj'ülés  nélkülözte  Deák  vezéri  bölcseségét ;  én  is 
■e  körülményben  kerestem  egyik  okát  annak,  hogy  ez  országgyű- 
lésen ann}i  reménye  a  nemzetnek  hiúsult  meg :  de  ne  feledjük, 
uraim,  hogy  voltak  idők,  midőn  a  nemzet  sorsáért  aggódó  haza- 
fiak előtt  is,  a  kik  oly  nehezen  várták  betelni  az  idők  teljessé- 
gét, az  a  szívósság,  az  a  rendithetetlen,  nem  alkuvó  szilárdság 
is  a  nemzet  sorsát  koczkáztató  makacsságnak  tetszett,  a  mely 
íi  szoros  törvényesség  sánczai  között,  oly  kicsinyeskedőnek 
látszó  merevséggel  ragaszkodott  a  jogfolytonossághoz,  követelve 
az  utolsó  betűig  az  «in  integrum»  restitutiót.  S  ha  most  áldjuk  a 
gondviselést  a  lelki  erőért,  a  melynek  a  törvényes  állapot,  a 
melynek  alkotmányunk  teljes  visszaállítását  köszönhettük : 
lehet-e  megfeledkeznünk  arról,  hogy  e  lelki  erő  ugyanazon 
egyéniségben  gyökerezik,  a  melyről,  miként  maga  monda,  a  ki 
valóban  ismerte,  soha  nem  kételkedhetett,  hogy  hasonló  körül- 
mények közt  csak  így  és  nem  másképen  fog  cselekedni. 

Igen,  tiszt,  közönség,  ő  csak  így  és  másképen  nem  cseleked- 
hetett. Nem  kérkedő  erény,  sem  catói  szerep  utánzása  :  kény- 
szerű hódolat  egy  benső  erkölcsi  szózatnak,  szíve  és  esze  paran- 
csának, a  mint  mondotta,  a  mely  uralkodott  akarata  fölött. 
Az  igazság  és  becsületnek  ugyanaz  a  törhetlen  és  szigorú 
védője,  mint  Lucanus  szerint  Cato,  az  ifjabbik  :  de  a  stoicus 
erényű  férfiú  zordonságát  az  idősb  Cato  derűit,  barátságos 
modora,  s  mindkettejök  szigorát  valódi  keresztyén  szellem 
enyhítette  DEÁK-ban,  a  mely  önmaga  iránt  mindig  kevésbbé 
Tolt  elnéző,  mint  mások  irányában. 

Semmi  sem  mutatja  inkább  a  kor  nagy  véleményét  Deák 
államférfiúi  tehetségéről,  mint  az  az  általános  meggyőződés,  a 
melyet  épen  érintettem,  hogy  az  1843-ki  országgyűlésen  annyi 
nagy  remény  meghiúsulása  egy  részben  az  ö  távollétének  tulaj- 
donítható. Egy  részben,  mondom,  mert  a  ki  a  kor  történeteit 
mélyebben  vizsgálja,  lehetetlen,  hogy  egyéb  okok  is  föl  ne  tűn- 
jenek előtte. 

A  törvénytárt  tekintve,  az  lS43-iki  országgyűlést  sem 
mondhatjuk  eredménytelennek.  S  ha  mégsem  elégítette  ki  a 
nemzet  várakozását,  az  is  okozta,  hogy  e  várakozást  a  remé- 
nyek, a  melyeket  a  nemzet  és  kormány  közt  csak  nem  rég  lét- 
rejött kibékülés  ébresztett,  és  a  reformtervek,  a  melyeket  a 
sajtó  izgatása  következtében  a  megyék  utasításai  kilátásba 
helyeztek,  talán  túlságosan  is  fölcsigázták.  Ide  járult,  hogy  a 
reformok  közt,  a  melyek  meghiúsultak,  a  nemzetnek  a  legjogo- 
sabb kívánatai,  az  ország  fejlődésének  nélkülözhetetlen  ténj'ezöi 
voltak,  olyanok  is,  a  melyek  ellen  még  azon  egymásután  szem- 
pontjából sem  lehetett  kifogást  tenni,  a  melyet  Széchenyi  óva- 
tossága ajánlott. 

Pedig  ezen  egymásután  követése  sem  mutatkozott  többé 
lehetőnek  intézményeink  fejlesztésénél.  Eeformot  igényeltek 
mondhatni  összes  intézményeink ;  s  a  reformok  közt  nem  egy 
volt  immár  halaszthatatlan,  a  mely  által  a  kormányzati  viszo- 
nyok szükségkép  érintettek. 

E  viszonyok  vitatása  pedig  azonnal  föltűntette  azt  az 
ellentétet,  a  mely,  mint  mondám,  a  magyar  közjog  elmélete  és 
a  tényleges  viszonyok  közt  hazánkban  kifejlett.  S  az  ellenzék 
reformtervei  és  az  absolut  kormány  befolyása  alatt  álló  nem 
felelős  kormányférfiak  nézetei  között  még  élesebben  tűnt  föl  ez 
ellentét. 

Ha  az  alkotmányosság  és  absolutismus  ellenkező  rendsze- 
rei s  az  1789-ki  eszmék  és  a  középkori  intézmények  között 
minden  országban  sok  rázkódással  járt  a  közvetítés  :  hazánkban 
ezek  fölött,  sajátságos  viszonyainknál  fogva,  még  egyéb  akadá- 

lyai  is  voltak  a  haladásnak.  Míg  a  testületi  kormány,  idegen  és 
absolut  hatalom  befolyása  alatt,  önálló,  határozott  irány  nélkül, 
a  kezdeményezést  a  legfontosabb  kérdésekben  kezébe  nem  ve- 
hette :  az  ellenzék,  minden  kilátás  nélkül  kormányra  jutni,  kez- 
deményezéseiben kevéssé  törődött  a  végrehajtás  nehézségeivel,  s 
a  legszélsőbb  nézetekkel  állt  elő  gyakran,  hogy  sokat  követelvén, 
az  eszmék  árlejtése  közben  minél  többet  vívhasson  ki.  Innen 
az  eszmék  elfogadásában  is  a  szabadelvű  eszmék  akkor  diva- 
tos ecelecticismnsa,  tekintet  nélkül  pártokra,  iskolákra,  tekintet 
nélkül  hazai  körülményeinkre  is.  Szerencsétlen  közjogi  viszo- 
nyaink e  mellett  egy  sajátságos  politikai  rendszert  fejtettek  ki, 
a  mel}'  a  municipiiimok  mindenhatóságát  valódi  tudományos 
elméletté  alakította.  Nem  ok  nélkül  vetette  szemére  e  rendszer- 
nek gróf  Dessewffy  Aurél,  bog}-  benne  az  alkotmányos  monar- 
chia a  foederalismus  eszméjével  volt  összetévesztve,  s  szükség- 
kép elveszett  az  állam  egysége ;  hogy  tűlságig  volt  kifejtve  benne 
a  megye  eszméje,  de  homályban  hagj'vák  korlátai  a  törvényho- 
zás és  kormány  irányában,  a  melyeknek  hatalmát  nagy  részben 
absorbeálta.  Az  a  szomorú  kényszerűség  fejtette  ki  e  rendszert, 
a  mely  a  szabadság  minden  biztosítékát  a  megyei  intézménybe 
szállította  le.  Hogy  e  biztosíték  minél  nagyobb  legyen,  minél 
szélesebb  magyarázatot  adtak  a  megyék  autonómiájának.  E  rend- 
szer a  kormányi  befolyás  gyöngítésébol,  zsibbasztásából  merí- 
tette erejét.  Az  alkotmánj'os  politika  kívánta,  minél  távolabb 
tartani  minden  felső  befolyást,  a  mely  többnyire  az  idegen, 
absolut  kormánytól  vett  irányt.  Az  ellenzék,  ily  viszonyok  közt, 
kénytelen  volt  jogokat  vitatni  el  a  végrehajtó  hatalomtól,  a 
melyek  minden  más  alkotmányos  országban  szükségkép  meg- 
illetik azt,  a  melyek  egyaránt  szükséges  biztosítékai  az  egyéni 
és  országos  érdekeknek.  S  a  reformkérdések  tárgyalása  még 
élesebb  összeütközésben  tűntette  föl  az  ellenkező  nézeteket. 
Míg  a  kormányférfiak  nem  ok  nélkül  vádolták  az  ellenzéket, 
hogy  naponként  tovább  kíván  menni  a  jogok  terjesztésében, 
ámde  ellensúlyt  ezen  lépéseknek  szorosabb  rend  és  fenyíték 

által  adni  noiu  akart :  az  ellenzék  hasonló  joggal  viszonozhatta, 
hogy  a  kormányférfiak  rendszeréhon  föl  van  ugyan  állitva  és 
túlságig  kifejtve  az  erélyes  kormány  sziiksége,  de  homályhan 
hagyvák  alkotmányos  korlátai  a  törvényhozás  és  törvényható- 
ságok irányáhan  ;  és  hogy  e  rendszer  mellett  a  rend,  a  mely 
ajánltatik,  nem  szükséges  mérséklője,  hanem  ellentéte  lehet 
a  szahadságnak. 

A  vita  közhcn,  a  mely,  mint  látjuk,  az  eszmék  közvetíté- 
sére nem  nyújtott  kilátást,  egy  kis  töredék  vált  ki  az  ellenzék 
keheiéből,  mely  mind  a  két  rendszer  hiányait  egj^aránt  föltün- 
tette ;  s  míg  egyfelől  körülírta  a  municipiumok  határait  a  tör- 
vényhozás és  kormány  irányáhan  :  kitüzendöknek  vélte  a  végre- 
hajtó hatalom  korlátait  is.  Az  állami  és  magán  érdekek  védelme 
szempontjaiból  is  megadatni  javasolta  e  párttöredék  a  végrehajtó 
hatalomnak  mindazon  jogokat,  a  melyek  azt,  hog}^  feladatának 
megfelelhessen,  minden  államban  szükségkép  megilletik  :  e 
jogok  gyakorlásáért  azonban ,  a  helyhatóságok  ellenállása 
helyett,  fensöhl)  körben,  a  képviselet  ellenőrzésében,  a  parla- 
menti felelősségben  keresett  biztosítékot. 

Habár  mindaddig,  míg  az  új  biztosíték  kivívatik,  azt  a  biz- 
tosítékot, a  melyet  sajátságos  helyhatósági  rendszeriünkben  bír- 
tunk, az  ellenzék  ezen  töredéke  sem  vélte  feladhatónak :  gya- 
núsításnak volt  kitéve  az  ellenzék  részéről.  A  kik  a  magyar 
municipalis  rendszerben  az  államrendszer  eszményét  látták, 
élesen  támadták  meg  az  úgynevezett  doctrinaireket ;  s  még  oly 
férfiak  is,  mint  Széchen3'i  és  Batthyány  Lajos,  különböző  okok- 
ból, nem  látták  időszerűnek  föllépésöket.  Az  1843-iki  ország- 
gyűlés eredménytelensége,  s  az  újabb  sérelmek,  a  melyek  a 
nem-alkotmányos  kormány  jogait  terjesztendők,  a  törvén3^ha- 
tóságok  féltékenyen  őrzött  jogait  támadták  meg,  ismét  fölidéz- 
ték, még  nagyobb  keserűséggel,  a  régi  harczot  a  két  történeti 
párt  között,  a  melyek  az  1840-ki  országgyűlésen,  a  nemzet 
közörömére,  kezet  nj'újtottak  volt  egymásnak.  Ily  viszonyok 
közt,  monda  Batthvánv,  izgatókra,  vérebre,  a  ki  szüntelen  a 

tormány  fülén  csüggjön,  van  szüksége  a  nemzetnek,  és  nem 
reformerekre. 

Kevesen  tudják,  hogy  az  ellenzék  ezen  reformer-töredékét, 
az  ellenzék  vezérférfiai  ellenében  Deák  Ferencz  vette  ótalma 
alá.  Mikor  Szalay,  betegsége  miatt  egy  év  múlva  visszalépett 
íi  (iP.  Hirlap>»  szerkesztésétől,  kérésére  Deák  véleménye  döntötte 
€l,  liogy  a  lap  munkatársai  közül  kinek  kezébe  adja  át  a  szerkesz- 
tői tollat.  És  mikor  az  ellenzék  némely  tekintélyei  a  «P.  Hirlapw 
egyik  főmunkatársát,  báró  Eötvös  J(3zsefet,  nemcsak  a  laptól, 
a  melyet  ez  úton  hittek  megbuktathatni,  hanem  általában  a 
2)olitikától  is  hosszas  időre  visszavonúhii  kényszerítették : 
Deák  Ferencz  volt  az,  a  ki  ez  eljárást  keményen  roszallotta, 
s  a  nemzet  ama  kitűnő  publicistáját  visszaadta  az  irodalomnak. 
0  volt  elvégre,  a  ki  lS47-ben,  az  ellenzék  azon  nagy  értekezle- 
tén, a  mely  e  pártot  újra  szervezte,  vezéri  tekintélyével  legtöb- 
bet tett  arra  nézve,  hogy  az  új  iskola  programja  az  összes 
ellenzék  programjába  fölvétetett. 

Világesemények   egy  rövid  év    alatt   valósították  e  pro- 
gramot. 

A  föld  s  az  ember  a  földön  szabaddá  lett  e  hazában. 
A  rendi  szerkezet  néjoképviseletté  alakúit.  Magyarország  állami 
■önállósága,  a  mely  annyi  törvény  biztosítása  daczára  nem  volt 
valóság,  nem  puszta  törvényben  többé,  hanem  intézményben,  a 
független,  felelős  parlamenti  kormány  intézményéhen  találta 
■elvégre  biztosítékát. 

Deák  kehidai  birtokán  vette  hírét  a  történteknek.  Beteg- 
sége tartóztatta  vissza  ezen  országgyűlés  alatt.  De  midőn  az 
1848-ki  márcziusi  napokban  a  nagy  események  ismét  reá  fordí- 
tották a  nemzet  tekintetét ;  midőn  a  főrendek  és  az  alsóház  tag- 
jai levélben,  a  már  kinevezett  miniszterelnök  pedig  küldöttség 
által  kérte  föl  a  megjelenésre,  úgy  vélekedett,  mint  a  nagy 
római  a  köztársaság  nehéz  napjaiban,  hogy  a  ki  quirinali  házá- 
ban vagy  epirusi  birtokán  időzik,  míg  Eóma  sorsa  a  fórumon 
vagy  Pharsalus  síkjain  eldől,   szintoly  bűnt  követ  el,  mint  a  ki 

sátorában  marad  a  csata  napján.  « Roncsolt  egészségem  miatt, 
válaszolá  a  fölhívásra,  nehezen  győzöm  ugyan  a  munkát :  de  ne 
vádoljon  senki,  hogy  hazám  javára  nem  tettem  meg,  a  mit 
tehettem.  Fölmegyek. » 

És  fölment  azonnal  Pozsonyba,  hol  senkire  sem  volt  akkor 
nagyobb  szükség. 

Hiszen  még  csak  a  programm  főbb  elvei  voltak  kikiáltva,, 
szentesítve.  Az  alkalmazás,  a  rendezés  nehéz  munkája  követke- 
zett :  s  kire  tekinthetett  volna  e  munka  közben  nagyobb  bizo- 
dalommal a  nemzet,  mint  az  ország  első  törvényhozójára,  leg- 
nagyobb codificatorára  ?  A  politikában  mindenkor  legnehezebb 
idők,  midőn  a  régi  hagyományok  megszűnnek  irányadók  lenni, 
s  az  új  elvek  még  nincsenek  tisztában ;  a  midőn  a  régi  hatalom 
megszokott  tekintélye  megbukott,  s  az  újnak  tekintélye  még 
nem  szilárdult  meg. 

A  philosophia,  mint  igen  jól  jegyzi  meg  egy  kitűnő  fran- 
czia  író,  az  emberi  dolgok  ismerete  nélkül,  áluiodozik  és  réve- 
dez  ;  míg  a  politika,  elvek  nélkül,  a  gyakorlat  változó  maximái- 
nak, expedienseknek  rabja,  melyeket  inkább  szenvedélyek,  mint 
eszmék,  inkább  érdekek,  mint  jogok  vezetnek.  Nagy  átalakulá- 
sok idején  főleg  az  első  veszélytől  kell  tartani.  A  tények  meg- 
vetése, föltétlen  bizalom  az  elmélet  iránt,  eredetiség  hajhászása, 
tökéletes  alkotmányok  tervezése,  merőben  új  alakítások,  egysé- 
ges terv  szerint,  általános  eszmékből  kiindulva  s  a  logika  szoros 
törvényei  szerint  kifejtve.  A  politikai  kísérletek  ideje.  Ivire 
tekinthetett  volna  ez  időben  több  bizodalommal  a  nemzet,  mint 
azon  férfiúra,  a  ki  oly  jól  tudta,  hogy  a  törvény  nem  bölcsészeti, 
elvont  fogalom,  hanem  létező  viszonyok  kifejezése ;  hogy  a 
poUtikai  intézményeket  nem  lehet  <(a  priori »  kiokoskodui,  mert 
nem  az  emberek  vannak  a  törvényekért,  hanem  a  törvények  az 
emberekért;  tudta,  hog}^  a  törvényhozónak  az  új  eszméket  a 
tények  segélyével  kell  körülírni ;  s  a  ki,  mint  oh'  találólag 
jegyezte  meg  nem  rég  egyik  életírója,  midőn  politikai  esz- 
ményért lelkesült  is,  oly  erős  lábon  állott  a  földön  !  És  a  midőn 

€gy  új  kormányrendszer,  és  e  rendszerben  egy  új  kormány 
tekintélyének  megszilárdítása  volt  a  föladat :  kire  tekintett 
volna  több  reménynyel  a  nemzet,  mint  a  férfiúra,  a  kiben  a  jog 
eszméjét  látta  mintegy  megtestesülve  ;  a  kinek  igazságszereteté- 
ben nem  kevésbbé  bízott,  mint  bölcseségében ;  s  a  ki  annyiszor 
hirdette,  hogy  a  szabadságnak  a  jog  tisztelete  és  a  rend  legföbl> 
biztosítéka  ! 

A  szabadságot  semmi  sem  veszélyez!  inkább,  mint  a  vissza- 
élések. S  mozgalmas  időkben  a  szenvedélyek  szerepelnek  első 
sorban,  a  melyek  lerombolván  a  létező  hatalmat,  akkor  is  nem 
egyszer  folytatják  az  ellenállást  és  támadást,  midőn  a  dolgok  új 
rendének  megszilárdítása  életkérdés  az  államra  nézve,  s  köny- 
nyen  és  gj'akorta  összeütközésbe  jönek  a  joggal.  Ih'eu  időben 
és  ilyen  veszélyek  lehetősége  ellenében,  kire  tekinthetett  több 
bizalommal  a  nemzet,  mint  azon  férfiúra,  a  kit  igazságszeretete 
és  a  dolgok  nyugott  szemlélete  egyaránt  megóvott  az  illusióktól 
és  a  kétségbeeséstől;  a  kiről  mindenki  tudhatta,  hogy  az  igaz- 
ságot akkor  sem  hallgatja  el,  a  midőn  az  okosság  határozatlan- 
ságnak tűnik  fel,  és  gyanú  kíséri  a  mérsékletet,  —  úgy  véle- 
kedvén Washingtonnal,  hogy  mi  hasznát  vennők  az  észnek,  ha 
megtagadnók  tőle  a  jogot,  fontos  ügyekben,  válságos  körülmé- 
nyek között,  szabadon  kimondani  véleményét.  Mindenki  meg 
volt  győződve,  hogy  e  férfiúban  egyaránt  megvan  a  nagy  idők- 
nek megfelelő  bölcseség  és  bátorság ;  bátorság,  mely  az  észből 
indul  ki,  nem  a  szenvedélyből,  s  egyképen  erős  ellenállani,  ha 
kell,  polgártársai  hevének,  és  hűnek  maradni,  minden  körül- 
mények között,  önmagához.  A  szabadság  szeretetét  ugyanis 
mindenkor  az  a  józanság  mérsékelte  DEÁK-ban,  a  mely  enyhí- 
tette annak  hevességét,  a  nélkül,  hogy  gyöngítette  volna  erejét. 
Tartózkodó  volt  tétovázás  nélkül.  Meggyőződésből  és  lelkiisme- 
retességből kerülte  a  szélsőségeket,  nem  félelemből.  Hasztalan 
keressük  mérsékletén  a  habozás  vagy  gyöngeség  jelét.  Békesze- 
rető volt,  nem  félénk,  az  ügyért  aggódó,  •nem  személye  miatt. 

Az  ily  férfiú  látszott  kiválólag  hívatottnak  mérsékelni,  ha 

kell,  a  mozgalom  kihágásait  és  kijelölni  a  forradalomnak,  ha. 
tovább  fejlődnék,  határait.  Az  ily  férfiú  látszott  leginkább  híva- 
tottnak megszerezni  a  legjobb  fegyvereket  a  törvényesség  har- 
czának  is,  ha  —  miként  a  jelek  már  aggasztólag  mutatták  — 
erre  kerülne  a  dolog. 

Alig  jelent  meg  Deák  az  országházban,  azonnal  igazolta  a 
várakozást.  A  megbukott  kormány  egyik  tagját  az  ifjúság  egy 
része  s  nehán}^  nemzetőr  üldözőbe  vette,  s  üldözés  közben  egy 
magán  lakba  is  betört.  Deák  kemény  szavakkal  kelt  ki  e  kicsa- 
pongás ellen.  Legyen  reform,  úgy  mond,  legyen  ennél  több,  a 
mit  teszünk,  mindez  csak  az  által  lehet  gyűlöletessé,  ha  mi 
magunk  bontjuk  meg  a  rendet.  Említette,  hogy  Francziaország- 
ban  rövid  idő  alatt  két  forradalom  volt,  a  mel3'ek  közöl  az 
egyik  dynastiát,  a  másik  kormányformát  változtatott ;  de  a  sze- 
mély és  vagyon  biztossága  nem  támadtatott  meg.  Gyermek 
korától  fogva  epedt,  monda  folytatólag,  a  dolgok  átalakulása 
után,  de  ha  anarchiával  járna  az,  elfordulna  attól.  Tudja,  hogy 
az  újjáalakulás  sok  rázkódással  jár,  de  a  személy  és  vagyon 
biztossága  oly  szentségek,  a  melyek  minden  kormányforma 
alatt  főczélok,  a  melyeket  minden  körülmények  közt  tisztelni 
kell.  A  legbotrán3'osabb  eljárás  volna,  ha  ugyanakkor,  midőn  a 
rósz  kormány  formát  változtatjuk,  önmagunk  rontanók  le  a  kor- 
látokat, a  melyek  körűiveszik  a  személy  és  vagyon  bátorságát, 
a  melynek  fentartása  a  jó  kormányformának  főfeladata.  A  ki 
tehát  az  említett  esetet  helyeselhetné,  vagy  roszalását  gyáva- 
ságból és  félelemből  elhallgatná,  vétene  a  haza  ellen.  A  kik  a 
jelen  alakulásnak  nem  barátai,  azokat  is  igyekeznünk  kell  ba- 
rátaivá tennünk.  Ha  a  helyett  magunk  is  meghasonlunk  :  nem 
is  kell  külső  ellenség,  az  ország  maga  teszi  magát  semmivé. 
Pedig  ha  ez  ország  a  legvirágzóbb  ország  lesz  is,  de  nem  lesz 
Magyarország :  neki  nem  telik  benne  öröme.  Ha  a  szabadság 
arra  szorul,  hogy  miatta  egyes  kevéssé  fontos  személyeket  ve- 
szünk üldözőbe :  mehjünk  inkább  haza  kertünk  fáinak  árnyé- 
kába,  ránk  nem  lehet  bízni  a  haza  javát.  Most  egyek  vagyunk. 

Kerüljünk  mindent,  a  mi  szakadást  okozhat.  Az  erőt  pedig, 
melyet  keblünkben  érzünk,  tartsuk  föl  nagyobb  dolgokra.  A  ki 
a  jelen  körülmények  közt  egyenetlenség  magvát  szórja  e  hazá- 
ban, nagy  felelctterhet  vesz  magára  isten,  a  haza  és  az  összes 
civilisált  világ  előtt ! 

S  mikor  egy  képviselő  kérdezte  tőle,  mily  joggal  beszél 
igy,  mint  képviselö-e  vagy  mint  már  minister  ?  válaszolta  Deák, 
hogy  azzal  a  joggal  szól,  mint  bárki  a  házban,  s  a  szabadság 
és  rend  érdekében  mindig  szólani  fog,  míg  össze  nem  roskad. 
Ugyanezen  kéj^viselönek  más  alkalommal,  midőn  a  bukott 
rendszer  tanácsosainak  megbüntetését  sürgette,  szemére  vet- 
tette a  következetlenséget.  « Hiszen,  úgymond,  a  politikai  bű- 
nösöknek magunk  kértünk  már  amnestiát ! » 

Hasonló  erélylyel  válaszolt  Deák  mindannyiszor  a  szélső 
pártok  támadásaira.  Tevékeny  és  bátor  mérséklete  nem  csak 
visszautasította,  hanem  kihívta,  ha  kellett,  e  támadásokat  és 
hel3't  állott  azokkal  szemben.  S  népünk  józansága  mellett  nem 
kevés  érdeme  van  DEÁK-nak  abban,  hogy  a  személyes  üldözés 
az  átalakulás  amaz  izgatott  napjaiban  nagyobb  mérveket  nem 
ölthetett. 

Minden  körülmények  között  egyaránt  védte  Deák  a  sza- 
badságot és  a  rendet.  Mint  minister  visszautasított  minden 
indítványt,  a  mely  a  kormány  hatalmát  a  képviselőház  jogai- 
nak rovására  kívánta  növelni.  Említsem-e  csak  azt  az  esetet^ 
mikor  a  képviselők  választásánál  elkövetett  kihágások  vizsgála- 
tát a  kormányra  akarták  bízni.  Ne  terjeszszük  a  minister  ha- 
talmát, a  képviselőház  rovására :  monda  ez  alkalommal  a 
minister.  S  míg  a  közigazgatás  érdekében  már  akkor  szüksé- 
gesnek mondta  törvényt  hozni  az  iránt,  hogy  ha  a  felelős  kor- 
mány, közigazgatási  ügyekben,  a  municipiummal  rendelkezik, 
ez  autonómiáját  ne  állíthassa  szembe  a  kormány  rendeletével : 
más  felől  küzdött  az  indítvány  ellen,  mely  a  kormányt  az  or- 
szág déli  részein  már  1848  nyarán  rendkívüli  hatalommal 
kívánta  felruházni.  « Agyúra  és  katonaságra  van  ott,  úgymond. 

szükscj^-,  nem  akasztúlura  Id  Megvolt  benne  is,  mint  Wasbinj;- 
tonról  írják,  a  becsületes  ember  ama  félénksége,  mely  aggódik, 
hogy  több  liatalommal  ne  Inrjon,  mint  összefér  a  szabadsággal. 
A  kéi)viselüliáz  mindazáltal  megliagyta  a  kormánjaiak,  hogy  az 
ostromállapotra  nézve  törvényjavaslatot  terjeszszen  elö.  Deák 
meghajolt  a  ház  akarata  előtt.  De,  monda,  nehéz  szívvel  teszi 
e  lépést,  mert  az  ilyen  törvény  dictatori  hatalmat  ad,  az  pedig 
alkotmányos  országban  kényes  hatalom ;  és  a  hazának  jelen 
körülményeiben  nem  tartja  alkalmasnak  a  hangúlatot  ilyen 
törvény  vitatására.  « Mi  nem  kértük  a  nagy  hatalmat,  — jegyzé 
meg  végül  —  de  hiszem,  hogy  míg  ezen  hatalom  a  mi  kezünk- 
ben lesz,  nem  fogja  a  ház  tettét  megbánni.*)  Jellemző  nyilatko- 
zat, mely  mindennél  inkább  mutatta,  hogy  ezen  államféríiú- 
ban,  mint  I.  Napóleon  mondotta  Foxról,  a  szív  melegítette  a 
geniust ! 

Már  fentebb  kiemeltem,  hogy  e  nag}'  férfiú  élete  minden 
szakán  arán}'  fonalként  vonul  végig  a  jog  védelme.  Az  1848-ki 
események  is  igazolják  ezt.  Mutatják  egyszersmind ,  hogy  a 
függetlenné  lett  Magyarország  a  nehéz  körülmények  közt,  mél- 
tóbb kezekre  nem  bízhatta  az  igazság  ügyének  tárczáját. 

Tudjuk,  hogy  az  erkölcsi  világnak  is  megvannak,  ha  e 
hasonlattal  szabad  élnem,  földingásai.  Eögtöni,  nagy  változá- 
sok megingatják  az  emberek  fejében  a  fogalmakat.  Ily  hatást 
gyakorolnak  nem  egyszer  még  az  úgynevezett  békés  forradal- 
mak is  különösen  a  jogfogalmakra.  Ilyen  hatással  volt  1848- 
ban  nem  csupán  a  nép,  hanem  a  törvényhozók  egy  részére  is  a 
jobbágyi  viszonyok  rögtöni,  teljes  megszüntetése.  A  régi  elmé- 
let ellenében,  a  mely  szerint  e  hazában  minden  föld  a  földes 
úré  volt,  az  az  ellenkező  elmélet  állott  most  elő,  mely  minden 
birtokra  nézve,  a  mely,  bármely  czímen,  a  volt  jobbágy  kezén 
volt,  ennek  tulajdoni  jogát  vitatta.  Voltak  községek,  mint  ma- 
gának DEÁK-nak  nyilatkozataiból  olvassuk,  a  melyek  panaszol- 
ták, hogy  a  forradalom  daczára  nem  kaphatják  vissza  volt 
földes  uruktól  a  földeket,  a  melyeket  5C  év  előtt  törvényes  bírói 

ítélet  vett  el  tölök ;  volt  község,  a  mely  siralmas  hangon  adta 
elö,  hogy  a  közszal)adság  közepett  még  mindig  rabszolga,  mert 
a  szomszéd  pusztabeli  uraság,  a  kinek  földeit  bírták  haszon- 
bérben, nem  akarta  elengedni  a  haszonbért.  És  voltak  tövényho- 
zük,kik  a  volt  jol)bágy oknak  magán  szerződések  mellett  átadott 
majorsági  földekre  is  sürgették  kiterjesztetni  az   állami    kár- 


Deák  helyeselte  a  jobbágyi  viszonyok  rögtöni  megszünte- 
tését, az  állami  kárpótlás  biztosítása  mellett.  «Itt,  úgymond, 
európai  körülmények  határoztak.  Francziaországban  megingott 
a  trón,  Németország  általános  mozgalomljan  van ;  s  mindez 
viszhangra  talál  Ausztriában  is,  nálunk  is.  A  törvényhozó  testü- 
let igen  helyesen  azt  hitte,  hogy  itt  minden  halogatás  veszélyes 
lehet.  Ilyen  mozgalmak  idején  se  kormánynak,  se  törvény- 
hozásnak nem  lehet  egyéb  feladata,  mint  elnyomni  a  mozgal- 
mat, vagy  élére  állani  annak.  A  rendek  igen  bölcsen  élére 
állottak  a  mozgalomnak  ;  igen  bölcsen,  mondom,  mert  áldozatot 
hozván  nem  egj-esek  értékéből,  hanem  a  nemzet  közös  kincsé- 
ből, azt  eszközölték,  hogy  a  mozgalom  hazánkban  nem  fajult 
polgárháborúvá.))  De  az  érintett  községek,  az  érintett  törvény- 
hozók újabb  követeléseiben  már  a  tulajdon  megtámadását  látta 
Deák  ;  s  tiszta  jogérzete  és  igazságszeretete  szintoly  hévvel 
védte  most  a  földes  urak  igazait,  a  mily  buzgalommal  küzdött 
csak  nem  rég  a  jobbágyok  érdekei  mellett.  « Mikor  az  ország- 
gyűlés kijelentette  akaratát,  monda  többek  közt,  az  úrbéri 
viszonyok  megszűntetése  iránt :  azt  mondottam  rá,  ennek 
philosophiai  alapját  látom.  Mikor  ismét  azt  mondotta  az 
országgyűlés,  hogy  a  földes  urak  érintett  jövedelmei  megszíin- 
vén,  azokért  az  állam  ad  kárpótlást :  azt  mondottam  rá,  ennek 
jogalapja  van,  mert  az  úrbéri  birtok  és  az  azért  járó  adózás 
századok  óta  olyan  neme  volt  a  tulajdonnak,  a  mely  felett  a 
földes  úr  szabadon  nem  rendelkezhetett.  Már  Ulászló  korában 
meg  van  említve,  hogy  az  úrbéri  szolgálatok  szabályozása  az 
államot  illeti.    Az  állam  intézkedett  többször  a   kilenczedről, 

tizedről.  Mária  Terézia  alatt  úrbér  hozatott  be.  Végre  sok  foly- 
tonos intézkedés  után  azt  mondta  az  állam  :  a  természetben  tett 
adózások  nem  czélszerük  ;  a  földes  úr  a  jövedelmeket  úgy  sem 
szaporíthatja,  a  birtok  pedig  attól,  a  kinek  kezén  van,  nem 
vehető  el:  nem  történik  tehát  semmi  károsodás,  ha  megszűnik 
a  természetben  tett  szolgáltatás  s  a  földes  urak  a  helyett  kár- 
pótlást kapnak  az  államtól.  Olyan  tulajdon  használatáról 
rendelkezett  itt  az  állam,  amely  fölött  a  rendelkezés  őt  illette.)) 
De  már  az  újabb  követelések  ellenében  idején  látta  Deák  figyel- 
meztetni a  képviselőházat,  hogy  azon  határszélig  jutott,  a 
melyen  túl  nem  csak  a  tulajdon  szentsége  van  megsértve,  hanem 
a  tulajdonról  való  fogalom  is  fel  van  forgatva.  Vagy  sérthetetlen 
a  tulajdon,  vagy  megszüntetendő.  Az  első  elmélet  a  gyakorlat- 
nak felel  meg;  az  utóbbi,  a  communismus,bölcsészetileg  kifejt- 
hető, de  gyakorlati  nehézségekbe  ütközik,  a  melyeket  senki  sem 
tudott  még  elháritani.  Egyéni  tulajdon,  mely  nem  sérthetetlen, 
ha  ideiglenesen  hasznot  igéris,  előbbutóbb  megboszúlja  magát. 
Nem  a  szegény  nép  érdekében  teszünk,  ha  a  tulajdont  nem 
tiszteljük.  A  népet  szorgalom,  iparkodás  teszi  csak  boldoggá 
és  szabaddá,  nem  ajándékozás.  Kiemelte  Deák  a  bérrendszer 
hasznait  más  országokban;  említette,  hogy  Fejér-  és  Tolna- 
megyékben már  is  egy  derék  osztál3'a  keletkezett  a  polgároknak 
haszonbérlőkből.  Ez  a  fejlődés  lehetetlenné  lesz,  ha  a  tulajdonos 
nem  biztos  az  iránt,  hogy  a  mit  haszonbérbe  adott,  nem  veszi-e 
el  a  törvényhozás.  Az  ipar  emelése  végett  sok  idegen  pénzre 
van  szükségünk.  Ki  hitelez  nem  biztos  birtokra  ?  A  philantropia 
oly  dolog,  a  melyet  a  törvényhozásnak  nem  szabad  szem  elöl 
tévesztenie  :  de  óvatosan  kell  vele  bánni,  mert  két  élü  fegyverré 
válik,  ha  egy  résznek  kedvezni  akarván  a  másikat  sújtjuk  vele. 
Szép  dolog  a  generositás  ;  de  az  igazság  nem  csak  szép  dolog, 
hanem  egj-szersmind  kötelesség.  Csak  félig  teljesíti  kötelességét 
a  törvénvhozó,  a  ki  a  néposztályok  egy  részét,  az  érdekek  egy 
nemét,  a  teendők  egy  ágát,  veszi  csupán  tekintetbe.  A  törvény- 
hozónak az  ország  összes  érdekeit  tekintetbe  kell  vennie  ;  s  nem 

kevésbbé  kötelessége  szem  előtt  tartama  a  tulajdon  sérthetet- 
lenségét, mint  bármely  osztályán-  a  népnek  segíteni. 

Örök  igazságok ;  s  a  mozgalmas  időkben  találkoztak  akkor 
idősb  képviselők  is,  a  kik  az  egyszerű  bölcseséget,  a  mely  az 
idézett  szavakban  nyilatkozott,  ha  nem  gyanúsíthatták,  mert 
Deák  jelleme  minden  gyanúsításon  felül  állott,  legalább  is  nem 
látták  a  kor  színvonalán  állónak.  Magasabb  politikai  tekintete- 
ket emlegettek.  Deák  azonban  kijelentette,  hogy  meghajlik 
ugyan  a  magas  politika  előtt,  de  részéről,  mint  törvényhozó, 
semmiféle  politikai  tekintetből  nem  érezheti  magát  feloldozott- 
nak  az  igazság  követelése  alól.  Mert,  úgymond,  nem  az  aristo- 
cratia  érdeke  forog  itt  fen,  hanem  az  igazságé.  S  mikor  egy 
agg  képviselő  megjegyezte  erre,  ne  mérlegeljük  most  olyan 
hollandus  hidegvérüséggel,  mi  egyezik  meg  a  szoros  igazsággal, 
hanem  azt  nézzük,  mit  kíván  az  állam  érdeke  :  Deák  egy  megyei 
alispán  példáját  idézte  válaszúi,  a  ki,  midőn  nem  akart  hollan- 
diai hidegvérüséggel  bajlódni  az  igazságszolgáltatással ,  azt 
szokta  mondani,  soha  se  vesződjünk  olyan  nagyon  ez  ügygyei, 
hiszen  az  államra  nézve  mindegy,  akár  a  fölperes,  akár  az 
alperes  nyer. 

Az  állam  érdeke,  a  közjó  mindenekfölött :  szokott  jelszavai 
a  forradalmi  pártoknak.  Deák  kiragadta  a  szélső  párt  kezéből  e 
fegyvereket  s  ügyesen  fordította  nem  egyszer  ellene.  így,  a 
midőn  a  közös  iskolák  részére  a  felekezeti  alapítványok  lefogla- 
lása indítványoztatott.  Deák  a  tulajdon  megtámadását  látta  ez 
indítványban :  de  most,  főleg  a  veszélyezett  haza  érdekében  for- 
dul az  elmélet  ellen,  mely,  mint  jellemezte,  kifeledi  számításá- 
ból az  embert  jó  és  rósz  érzelmeivel,  előítéleteivel  s  eszményi 
törvényt  javasol  nem  eszményi  emberek  számára,  —  törven3't, 
a  melyet,  ha  a  nép  elé  adunk,  sok  ember  lesz,  a  ki  közönyösen,, 
kevés,  a  ki  örömmel  fogad,  míg  igen  sokan  vallásos  érzelmeiket 
fogják  sértve  érezni,  a  nélkül,  hogy  a  haza  szent  czélja  köve- 
telte volna.  Azt  mondják,  monda  többek  közt  Deák,  ne  ismer- 
jük el  a  felekezeteket.  Ha  mindenható  erővel  bírna,  neki  is  első- 

teond(")ju  volna  az  ühlözéssé  fajulható  vélemónykülönljségeket 
oly  dologban,  mely  a  legszentebb,  vagy  szelídíteni  vagy  kiirtani. 
De  kinek  áll  ez  hatalmában  ?  Aztán  a  legczélszertibb  eszköz  is 
valamely  czél  elérésére  csak  akkor  hatályos,  ha  alkalmas  idő- 
ben alkalmaztatik.  Mikor  az  ország  lázban  van,  a  nemzetet 
veszel}'  környezi,  mikor  attól  félünk,  hogy  a  hajó  elmerül,  mi- 
kor azt  mondjuk,  hogy  csak  istennek  mindenható  hatalma  tud 
bennünket  megtartani :  mondhatjuk-e  akkor,  hogy  egy  kis  fele- 
kezetességböl  származó  súrlódás  nem  tesz  semmit  ?  A  ki  nem 
vakbuzgó  is,  ha  valamel}-  intézkedésben  kényszerítést  lát  vallási 
vagy  véleményszabadságára  nézve,  nem  felzúdul-e  benne  a  zsar- 
nokság ellen  minden  érzelem  ?  Az  ember  természetében  fekszik 
ez ;  s  mennyivel  inkább  fekszik  a  nép  természetében,  a  mely, 
minél  kevesbbé  felvilágosult  értelmű,  annyival  inkább  ragaszko- 
dik a  vallásossághoz  s  annak  külformáilioz.  A  külformákat  meg- 
sérteni, a  népre  nézve  annyi,  mint  vallásos  érzelmeit  sérteni 
meg :  ezeket  pedig  megsérteni  akkor,  mikor  a  sértést  az  állam 
czélja  nem  kívánja,  csak  bizonyos  szép  elmélet  kedvéért,  vétek 
a  nemzet  biztossága  ellen.  Azt  mondják,  a  nevelés  majd  kiírtja 
a  népből  az  előítéleteket.  Deák  nem  hiszi.  De  ha  igaz  is  ez  : 
akkor  kell-e  azt  kezdeni,  mikor  az  indulatok  annj'ira  föl  van- 
nak zaklatva  ?  Azt  pengetjük  szánkon,  hogy  a  szabadság,  egyen- 
lőség és  testvériség  e  század  jelszava.  Talán  inkább  a  jövőt 
mutatja  az,  mint  a  jelent.  Yolt-e  az  egyéni  szabadság  Európá- 
ban egyhamar  inkább  megtámadva  ?  Egyezik-e  a  szabadsággal, 
kényszeríteni  egy  felekezetet,  hogy  jogával  ne  élhessen?  Sminő 
egyenlőség  az,  mely  a  szabadsággal  nem  fér  meg  ?  Avagy  az 
által  tesz  szúk  testvérekké  az  embereket,  ha  egymáshoz  lánczol- 
juk  őket?  Az  előítéleteket  sem  szabad  a  törvényhozónak  sérte- 
nie, ha  az  állam  érdeke  nem  kívánja ;  mert  a  mit  mi  előítéletnek 
nevezünk,  a  népben  sokszor  olyan  érzelem,  a  mely  őt  boldoggá 
teszi.  Ne  dobjuk  a  viszály  almáját  az  ingerült  indulatok  köze, 
midőn  a  népet  fegyverre  szólítjuk  hazája,  szabadsága  védel- 
mére.  A  reactiotól  félünk  ?  A  reactio  csak  akkor  veszélyes,  ha 

van  mire  támaszkodnia.  Könnyű  az  aggodalmakat  fölizgatni  : 
de  azok  megnyugtatására  nem  erőszak  szükséges,  hanem  meg- 
nyerő eszközök. 

Ugy  hiszem,  a  beszéd  e  kis  töredéke  is  mutatja  az  állam- 
ferfiút,  a  ki  egy  perezig  sem  téveszti  szem  elöl  a  nagy  fölada- 
tot, a  melynek  minden  egyéb  kérdés  fölött  kellett  azon  időben 
uralkodnia,  —  a  haza  megmentésének  nagy  föladatát.  Ez  mint- 
egy a  refraine,  a  melyre  nemcsak  a  fentebb  idézett  nyilatkoza- 
tában, de  általában  minden  beszédében  azon  időkből,  mindun- 
talan visszatér,  ez  a  főszempont,  a  melynek  minden  egyéb 
okoskodást  alárendel,  s  a  mely  miatt  annyi  erős  érvet  mellőz, 
mely  mindég  rendelkezésére  állott,  valahányszor  a  tulajdon 
serthetlensége  mellett  kellett  szót  emelnie.  Hiszen  a  védelmi 
harez  már  a  csatatéren  folyt,  s  az  országgyűlés  még  mindig 
folytatta  tanácskozásait  a  belügyek  rendezése  fölött.  Csak 
deczember  vége  felé,  midőn  az  osztrák  hadak  már  a  főváros 
felé  nyomultak,  s  a  képviselőház  még  az  úrbéri  kárpótlás  ren- 
dezésével foglalkozott,  —  csak  ekkor  vetett  véget  Deák  felszó- 
lalása a  tanácskozásoknak.  « Békés  időt  kíván,  monda  Deák, 
ezen  tárgyalás.  Most  a  haza  megmentéséről  van  szó.  Ne  szeny- 
nyezzük  be  a  történet  lapjait  azzal,  hogy  most  zsebeinki'ől 
tanácskozunk ! » 

Deák,  mint  az  egész  ország,  örömmel  üdvözölte  1848 
tavaszán  a  felelős  ministeriumról  szóló  törvényt.  Megjegyezte 
ugyan,  hogy  a  felelős  kormány  csak  forma ;  a  nemzet  ereje  ad 
annak  életet.  Ugyanazon  felelősségi  törvény  mellett  egyik 
ministerium  zsarnoka  volt  Francziaországnak,  mert  a  nemzet 
nem  mutatott  elég  erőt  fékentartására.  Pohgnac  ministeriuma 
pedig  keményen  büntettetett,  mert  a  nemzet  erőt  fejtett  ki. 
A  leirattal  azonban  minden  meg  van  adva,  a  mit  papiron  lehet : 
a  többi  a  nemzet  gondja.  S  hozzá  tévé,  hogy  nemcsak  azért 
örül  a  szentesítő  leíratnak,  mert  a  nemzet  kívánatát  teljesí- 
tette, hanem  azért  is,  mert  —  úgy  hitte  akkor  —  a  polgárhá- 
ború örvényétől  rántotta  vissza  a  nemzetet. 

E  hiedelemből  csakhamar  fölrázták  ot,  a  miket  Bécsben 
fenn  tapasztalt,  a  hol,  mint  márczius  végén  írja  már,  nem  tud- 
ják megszokni  az  új  rendet.  S  alant  is  olj^  jeleket  látott,  a 
melyek  növelték  nyugtalanságát.  A  legnagyobb  aggodalmat 
fejezik  ki  sorai  már  azon  idü])öl.  « Oroszok  nyomnak-e  el  ben- 
nünket, úgymond,  vagy  ismét  az  ausztriai  hatalom,  vagy  talán 
a  legborzasztóbb  anarchia:  azt  csak  isten  tudja.)) 

Előre  látván  a  veszélyt,  mind  a  ministeriumban,  mind  a 
képviselőházban  egyaránt  mindent  elkövetett  Deák,  a  mivel 
azt  elháríthatni  vélte. 

Ismerte  az  emberi  természetet.  Tudta,  hogy  nagy  átala- 
kulások után  a  lelkesedés  hamar  elmúlik,  s  a  hideg  megfonto- 
lás rövid  időn  bekövetkezik.  Ez  pedig  eredményeket  vár;  annál 
nagyobb  eredményeket,  minél  inkább  föl  voltak  csigázva  a 
remények.  S  még  a  jobbaknak  is,  a  kik  hidegen  fontolgatnak, 
első  kérdésök  lesz,  mit  nyert  a  haza  az  átalakulással?  Tetemes 
értéket  vesztettünk  az  új  rendszer  kivívása  kedveért.  S  úgy 
vannak  az  emberek  az  ilyen  áldozattal,  jegyzé  meg  Deák,  mint 
a  földmives  a  magtárból  kivett  és  elvetett  maggal.  Azon  remény- 
ben veti  el,  hogy  megtízszerezve  kapja  majd  vissza.  Igaz,  hogy 
a  nemzetek  aratására  több  idő  kell :  de  az  ember  legalább  az 
aratásra  reményt  nyújtó  első  csírákat  szeretné  hamar  látni. 
Nem  is  szólván  az  aristokratiáról,  nem  volt  osztály,  a  melyet 
a  körülmények  súlya  nem  ért.  Ipar,  kereskedés  pangott.  Ide 
járult  a  pénzügyi  zavar.  Ilyen  válság  közepett  vigasztaló  kilá- 
tás kell  az  embereknek,  legalább  a  remény  csíráit  kell  nekik 
mutatni.  Sürgette  ez  okból,  hogy  beruházások  és  munkaadás 
végett  is,  tízmilliónyi  alap  alkotására  hatalmaztassék  fel  a  köz- 
munkák ministere. 

S  míg,  a  mint  láttuk,  minden  indítványt  ellenzett  Deák, 
a  mely  a  nemzet  bármely  osztályát  elidegenítette  volna  a  dol- 
gok új  rendétől :  a  ministeriumban  és  képviselőházban  egy- 
aránt ellenszegült  mindannak,  a  mi  csak  távolról  is  ürügyet 
adhatott  irányunkban  ellenséges  föllépésre  azon  önzőknek,  a 

Idk,  mint  mondotta,  soha  sem  tudják  megbocsátani  az  új  rend- 
szernek, liogy  őket  a  hatalomtól- megfosztotta.  Nem  rovom  fel 
érdeméül,  hogy  ö,  a  törvényesség  bajnoka,  minden  körülmények 
között  a  pragmatica  sanctióra  és  azon  kötelességekre  hivat- 
kozva, a  melyek  abból  folynak,  visszautasította  a  titkos  rend- 
őrség álarczos  kalandorainak  kísértéseit ;  tudjuk,  hogy  e  tör- 
vényes kötelezettségek  útjáról  oly  nehéz  körülmények  között 
sem  tért  el,  a  minők  az  olasz  kérdés  alkalmával  fenforogtak. 
Meg  volt  győződve,  hogy  csak  ezen,  csak  a  törvényesség  alapján 
állhat  meg  erősen,  bármely  küzdelemben,  mind  maga,  mind  a 
nemzet.  Egyetlen  eset  fordult  elő,  a  mely  miatt  utóbb,  mint 
tudjuk,  vádat  emelt  önmaga  és  a  ministerium  ellen,  a  mel3'nek 
tagja  volt.  «Azt  kívánták  tőlünk,  monda  az  1867-iki  viták  alkal- 
mával, hogy  vegyünk  részt  a  megegyezésünk  nélkül  csinált 
adósságok  terhében.  Se  jog,  se  méltányosság  által  nem  voltunk 
kötelezve  arra.  A  bécsi  ministerium  abban  hibázott,  hogy 
tőlünk  mint  kötelességet  követelte,  a  mi  részünkről  nem  lehe- 
tett egyéb,  mint  engedmén}-.  Mi  pedig  abban  hibáztunk,  hogy 
egy  formakérdésben  fölakadtunk,  s  nem  ereszkedtünk  mindjárt 
■egyezkedésbe.)) 

Hiba  kétségkívül:  de  nagyon  tévednek,  akik  azt  hiszik, 
hogy  az  első  magyar  ministerium  e  határozata,  mely  jogi  szem- 
pontból utasította  vissza  a  követelést,  képezi  forduló  pontját  az 
1848-ki  eseményeknek ;  amint  tévednek  azok,  akik  úgy  vélik, 
hogy  a  reactio,  mely  előbb  hazánk  nem  magyar  ajkú  népiségeit 
lázította  föl,  majd  támadó  háborút  viselt  Magyarország  ellen, 
csak  azon  okból  tette  mindezt,  mert  az  lS48-ki  törvényhozás 
nem  intézkedett  azon  közös  ügyekről,  a  melyek  hazánk  és  a 
közös  uralkodó  többi  országai  között  idők  folytában  kifejlődtek. 
Az  1848-ki  törvényhozók,  mind  a  törvényekben,  mind  később 
hozott  határozataikban  elismerték ,  hogy  ilyen  közös  ügyek 
léteznek.  Nem  voltak  ugyan  kifejtve  és  körülírva  e  közös  ügyek: 
de  már  a  márcziusi  napokban  kimondotta  az  országgyűlés, 
hogy  szükségesnek  látja  azon  ügyek  költségeinek  fedezésére, 

addig  is,  míg  a  jövő  országgyűlés  azok  iránt  határozni  fog,  utó- 
lagos kiegyenlítés  fentartása  mellett,  bizonyos  összeget  aján- 
lani meg.  S  azután  is  ünnepélyes  határozatokban  többször 
kijelentették  a  nemzet  képviselői,  és  erről,  az  egyetértés,  barát- 
ság és  rokonszenv  kifejezése  mellett,  küldöttség  által  is  kíván- 
ták értesíteni  az  ausztriai  alkotmányozó  országgyűlést,  hogy 
mindazon  érdektalálkozásokat ,  a  melyek  Magyarország  és 
Ausztria  közt  fenforognak,  szívesen  készek  az  alkotmány, 
igazság  és  méltányosság  alapján  kiegyenlíteni.  Mindezen  nyi- 
latkozatok daczára  folyt  a  háború  ;  folyt  azon  hatalom  és  befo- 
lyás visszaszerzése  végett,  a  melyet  a  bécsi  központi  kormány- 
közegek Magyarországon  a  nemzet  számos  törvénye  ellenére 
gyakoroltak.  Mintliogy  e  hatalom  és  befolyás  gyakorlását  az 
1848-ki  törvénj'ek  által  alkotott  új  intézmények  tették  lehetet- 
lenné :  azért  intéztetett  a  támadás  kezdetben  főleg  azon  törvé- 
nyek ellen.  Utóbb  azonban  már  azon  törvények,  azon  intézmé- 
nyek megsemmisítése  sem  tartatott  elégnek ;  s  Magyarország 
alkotmányos  önállásának  teljes  megszüntetése  és  az  osztrák 
tartományokkal  egybeolvasztása  volt  a  kitűzött  és  nyíltan  beval- 
lott törekvés. 

E  törekvés  ellenében  alkotmányáért,  sőt  létéért  küzdött  a 
a  nemzet. 

Deák  ,  mint  a  jog  és  törvényesség  védője  rendületlen 
sziklaként  állott  e  küzdelemben  a  reactio  és  forradalom  hul- 
lámai közt.  Láttuk,  miként  védte  a  jogot  azok  ellen,  a  kik- 
nek fejében  az  átalakulás  a  jogfogalmakat  megingatta.  Még 
több  erélylyel  és  szilárdsággal  védte  az  1848-ki  alkotmányt  a 
hatalom  ellen,  mely  azt  megtámadta.  Követelte,  hogy  a  kor- 
mány, felelvén  az  ismeretes  osztrák  államíratra,  semmiben  el 
ne  térjen  az  1848  :  III.  törvényczikkelytől.  A  védelmi  harcz 
alatt  is  lehetőleg  a  törvén^-esség  terén  óhajtott  maradni.  Midőn 
a  képviselőház  az  első  forradalmi  lépést  volt  teendő,  a  felosz- 
lató rendelet  ellenében  ki  akarván  mondani  állandóan  együtt- 
maradását :  Deák  figyelmeztette   a  képviselőket,  hogy  nincsen 

szükséfí  ilyen  határozatra,  mert  az  1848:  IV.  t.  czikk  szerint  a 
képviselőházat  nem  lehet  eloszlatni,  míg  a  zárszámadást  és 
költségvetést  nem  tárgyalta.  S  utóbb,  mikor  a  fejedelem  által 
kinevezett  kormány  nem  volt  a  hazában,  még  inkább  azon  volt 
Deák,  hogy  legalább  egy  hatalom  legyen,  a  mely  a  nemzet 
nevében  kétségtelen  joggal  intézkedhetik,  s  együtt  maradjon,  a 
meddig  csak  lehet,  az  országgyűlés. 

Minden  viszonyok  közt  megtartotta  Deák  a  törvényesség 
hajthatatlan  érzetét :  de  aztán  az  le  is  nyűgözte  karjait.  « Miként 
lehessek  én,  írja  sógorának  1848  szeptemberben,  miként  lehes- 
sek azon  hatalomnak  ministere,  a  mely  hazám  ellen  folytat 
háborút,  s  a  mely  békeség  föltétele  gyanánt  nemzeti  önállásunk 
és  alkotmányos  szabadságunk  leglényegesebb  részének  föláldo- 
zását követeli.  Monarchiában  a  minister  mindig  a  király  mi- 
nistere, s  mint  ilyen  felelős  az  országnak :  de  midőn  a  király 
nevében  háború  folytattatik  a  nemzet  ellen,  hogyan  legyek  én 
ministere  a  királynak '?  Azt  mondhatnád,  legyek  ministere  az 
országnak.  De  monarchiában  az  országnak  külön,  a  fejedelem- 
től elvált  s  azzal  ellentétben  álló  ministeriuma  képzelhetetlen.* 
Lehet,  monda  folytatólag,  provisorius  kormánya,  dictatora  az 
országnak :  de  az  már  forradalom,  a  miről  azt  hitte,  hogy 
legalább  is  sikeretlen  lépés  lenne.  A  törvényesség  szigorú  logi- 
kája, a  melynek,  a  mint  tudjuk,  ellenmondott  akkor  az  önvéde- 
lemre kényszerített  nemzet  folyton  ingerelt  szenvedélye.  Carlyle, 
a  forradalmak  lélektanának  ez  alapos  búvára  kifejti,  miként  áll 
elő,  forradalom  idején,  a  jognak  és  szenvedélynek  ezen  ellenté- 
tes észjárása,  saját  logikája  mintegy. 

Forradalmunk  alatt  Kossuthban  és  ÜEÁK-ban  találjuk  meg- 
testesítve ez  ellentéteket.  Amaz  képviselte  a  sértett  jogérzet 
boszúját,  az  ingerült  haza  szenvedélyét;  s  ez  a  védelmi  harcz 
törvényességét. 

Már  fenébb  érintem,  hogy  forradalmak  idején  a  szenvedélyek 
szerepelnek  első  sorban.  Deák  se  elveinél,  se  vérmérsékleténél 
fogva  nem  érezhetett  magában  hivatást  a  szenvedélyek  élére  ál- 

lani.  Nem  érzett  phaetoni  hivatást,  az  állam  szekerét  kormá- 
nyozni, mikor  a  szenvedélyek  féket  eresztettek,  s  a  hon  láthatára 
lángba  borúit.  Tudjuk,  mint  útasitotta  vissza  Nyári  Pál  fölhivását 
is,  hogy  ö  Írja  meg  a  forradalmi  kiáltványt  a  nemzethez.  «Nem 
értek  hozzá,  jegj'ezte  meg ;  bízzanak  meg  önök  törvénj-ek  szer- 
kesztésével ! »)  Ellenben  valahányszor  a  nemzet  jogainak  védelme 
volt  szőnyegen,  s  akár  manifestum  vagy  államirat,  akár  hatá- 
rozat inditványoztatott :  a  képviselőházban  minden  oldah'ól 
hangzott  a  kiáltás,  hogy  Deák  tegye  föl  a  szerkezetet ;  és  ö  sze- 
rényen fölajánlotta  közreműködését.  Sejtelmével  birt-e  a  nemzet 
már  akkor  az  1861 -ki  fölíratnak?  S  nem  kevesbbé  jellemző, 
hogy  a  midőn  egyezség  megkísértése  vagy  békeszerzés  forgott 
szóban :  szintén  DsÁK-ra  tekintett  már  akkor,  minden  alkalom- 
mal, a  nemzet.  Sejtelmével  bírt-e  a  nemzet  már  akkor  az 
1867-ki  kiegyezésnek? 

Nem,  tisztelt  közönség,  a  nemzet  nem  bírt  a  jövő  esemé- 
nyek e  sejtelmével :  de  józan  esze  már  akkor  látta  a  férfiút,  a 
kit  a  gondviselés  kijelölt  megmentésére. 

Az  idő  teljessége  azonban  még  nem  telt  bé.  A  forradalom 
és  absolutismus  kísérletének  egyaránt  meg  kellett  előbb  hiúsul- 
nia. A  végletek  közt  nincs  közvetítés.  S  úgy  akarta  a  végzet, 
hogy  az  1848-ki  vívmányokért,  a  melyekhez  oly  könnyen  vélt 
jutni,  súlyosan  megszenvedjen  a  nemzet.  Régi  igazság,  hogy  a 
jog  fejlődése  nem  olyan  csöndes,  mint  a  növényé.  A  mint  valódi 
élvezet  nincs  munka  nélkül :  a  jogot  sem  adatott  könnyen  sze- 
rezni meg  és  folyvást  nyugalomban  élvezni  se  egyeseknek,  se 
nemzeteknek.  Deák  is  megjegyezte,  hogy  bajjal,  áldozattal  és 
veszélylyel  jár  a  szabadság.  Fáradni  kell  azért  és  sokat  küzdeni. 
S  egy  jeles  jogtudós  mondja,  hogy  a  szeretet  erélye,  a  melylyel 
egy  nép  jogához  ragaszkodik,  a  fáradság  és  küzdés  azon  fokától 
függ,  a  melylyel  azt  kivívta.  A  börzejátekos  nem  oly  makacsul 
ragaszkodik  szerzeményéhez,  mint  a  földmíves,  a  ki  arcza  verej- 
tékével keresi  kenyerét.  Nem  a  megszokás,  hanem  az  áldozat, 
a  melyet  érette  hozott,  az  erős  kötelék,  a  mely  a  néj)et  jogához 

köti ;  és  a  mel}'  népnek  javát  akarja  isten,  nem  ajándékozza 
neki  a  jogot  ingyen  kegyelméből,  hanem  megnehezíti  a  munkát, 
a  küzdést,  a  melj'lyel  kivívja. 

Vigasztalás  kiállott  szenvedéseinkért ;  biztató  a  nemzetre 
nézve  és  csüggesztő,  ha  lesznek  ismét,  ellenségeire. 

Alig  van  nemzet,  a  mely  szabadságáért,  jogaiért  többet 
küzdött,  többet  szenvedett,  mint  a  magyar.  S  higyje  meg  a 
tisztelt  közönség,  hogy  a  szenvedés  gyötrelmeiből  mindenkor 
több  jut  ki  a  mérséklet  embereinek,  a  kiket  válságos  időkben 
nem  támogatnak  ama  nagy  szenvedélyek,  a  melyek  a  veszélyt 
eltakarják. 

Ugy  hiszem,  Carlyle  jegyezte  meg,  mennyi  dicsőséget 
köszönhet  az  ember  ilyen  időkben  az  előre  nem  látásnak.  S  a 
iörténetü'ás,  mely  rendesen  oly  szépen  tünteti  föl  a  szenvedé- 
lyek és  cselekvés  embereit,  és  oly  kicsinyekül  a  mérséklet  em- 
bereit, feledi,  hogy  az  a  neme  a  bátorságnak,  mely  észből  indul 
ki,  nem  kisebb,  mint  a  melyet  a  szenvedély  támogat;  feledi, 
hogy  a  történetekben  a  szenvedély  meteorszerü  szereplésénél 
nem  kevesbbé  lélekemelő  látvány  a  szélsőségek  hullámaitól  csap- 
kodott nagy  értelmiség,  mely  az  általános  izgatottságban  is  meg- 
tai^tja  egyensúlyát,  és  ellen  tud  állani  a  főszerep  dicsőségének, 
a  meh'  meggyőződésével  ellenkezik,  mintegy  önként  kárhoz- 
tatva magát  a  nagy  tragoediában  a  chorus  szerepére,  melynek 
részvéte,  melynek  intései  nem  képesek  föltartóztatni  a  meg- 
rendítő katasztrófát. 

Széchenyi  jós  szelleme  megtört,  a  mint  a  veszélyek  köze- 
ledtek nemzetére,  a  melyeket  előre  látott.  DsÁK-ot  nagy  lelki 
ereje  tartotta  fen  az  óriási  fájdalom  közepett,  melyet  oly  meg- 
indítólag  fejeznek  ki  a  forradalom  alatt  kelt  bizalmas  levelei. 
Három  dolog  szükséges,  szokta  mondani  e  nagy  állam- 
férfiú, hogy  valakit  a  forradalom  árja,  hasonló  körülmények 
közt,  mint  akkor  Magyarország  volt,  el  ne  sodorjon  :  ész,  becsü- 
letesség és  szerencse.  Az  ő  szerencséje  volt,  szerinte,  1848  végén 
küldetése  Windischgrátz  táborába.    A  büszke  válasz  után  nem 

volt  többé  szerepe.  De  az  osztrák  hadak  vezére  is  megakadá- 
lyozta. Tudjuk,  hogy  a  békekövetség  írásban  küldött  jelentést 
eljárásáról.  Deák  utóbb  kérte  Windischgrátzet,  engedje  meg, 
hogy  küldetésérül  szóval  is  jelentést  tenni  Debreczenl)e  mehes- 
sen. Az  osztrák  hadak  vezére  csak  azon  föltétel  alatt  volt  haj- 
landó megadni  az  engedélyt ,  ha  becsületszavára  ígéri  meg 
Deák,  hogy  föltétlen  megadásra  beszéli  rá  Kossuthot  és  az 
országgyűlést. 

Egy  Deák  FEEENCz-nek  ilyen  föltétel;  egy  Deák  Ferencz- 
röl  ilyen  föltevés !  Mily  csekély  adaga  az  emberismeretnek  ! 

Mi  történik  vala ,  ha  Deák  Debreczenben  megjelenhet  ? 
A  dolgok  akkor  már  aligha  alakultak  volna  másképen.  Legfölebb 
az  lehet  a  kérdés  :  megtörtént  volna-e  az  april  14-ki  nyilatko- 
zat. ((Sajnos  esemény  —  monda  Deák  egy  magas  állású  osz- 
trák államférfiúnak,  a  ki  e  nyilatkozatot  az  egyezkedés  napjai- 
ban is  jónak  látta  szemére  vetni  nemzetünknek,  —  egyaránt- 
helytelen  lépés  politikai  és  jogi  tekintetben.  De  egy  kétoldalú 
szerződést,  még  ha  kevesbbé  fontos  is  az,  mint  a  pragmatica 
sanctió,  azon  okból,  mert  a  másik  rész  megsértette,  egyik  fél 
sincs  jogosítva  felbontottnak  tekinteni.  Követelnie  kell,  hogy 
tartsa  meg  a  másik  fél  is. »  S  nem  ugyan  mentségül,  de  a  tény- 
állás földerítése  végett  emlékeztette  Deák  az  osztrák  államfér- 
fiút, hogy  april  14-két  márczius  4-ke,  oly  nap  és  olyan  okmány 
kibocsátása  előzte  meg,  a  mely  egy  tollvonással  eltörölte  Ma- 
gyarország alkotmányát,  önállóságát,  teljesen  mellőzve  a  prag- 
matica sanctió  azon  részét,  a  mely  ez  alkotmányt,  ez  önállósá- 
got biztosította.  Mily  erős  támpont,  a  törvényesség  álláspont- 
jával szemben,  a  szenvedély  logikájának !  A  végletek,  harczban 
egymással,  egymásnak  felelnek,  egyaránt  nem  törődve  a  törvé- 
nyesség aggodalmaival. 

Tudjuk,  mi  következett  a  büszke  válasz  után,  mely  az 
osztrák  hadak  táborából  adatott  a  békekövetségnek ! 

Egy  rövid  eposz,  s  egy  nagy  tragoedia ! 

S  tudjuk,  mi  várt  a  tragoedia  hősére  a  bukás  után ! 

Korszak,  a  melyet  elbeszéln,i  egy  Tacitushoz  volna  méltó 
föladat.  Korszak,  a  melyre  politikai  tekintetekből  is  fátyolt  vetni 
oly  férfiú  lelki  erejéhez  volt  méltó  föladat,  a  ki  jobban  szerette 
hazáját,  mint  gyűlölte  ellenségeit. 

S  a  győzelmes  absolut  hatalom  ? 

Ma  már  tudjuk  e  kísérletnek  is  árát,  eredményeit  !  A  tör- 
ténetírásnak, ha  nagy  föladatának  meg  akar  felelni,  kötelessége 
rámutatni  azokra  is. 

DEÁK-nak  nem  kis  vigasztalásul  szolgált  ama  szomorú 
nai)okban  az  erő  látása,  a  melyet  nemzete  az  egyenetlen  harcz- 
ban  kifejtett :  míg  nemzetének  viszont,  a  forradalom  eredmé- 
nyeit látva,  az  ö  belátása  iránt  emelkedett  hite,  bizalma. 

S  mit  csinált  Deák  e  napok  alatt  ?  kérdik  önök. 

La  Fayette-el  válaszolhatnék,  a  kitől  szintén  kérdezték  : 
mit  csinált  a  császárság  alatt  ?  Ismerjük  válaszát,  hogy  emelt 
fővel  állva  maradt.  Deák  azonban  sokkal  többet  tett. 

Ki  fogja  érdemül  akarni  beszámítani  egy  DEÁK-nak,  hogy 
olyan  időkben  is,  mikor  Tacitusként  fohászaink  is  följegyeztet- 
tek, és  a  minőkben  egy  Cicero  is  jónak  látta  figyelmeztetni 
Atticus  barátját :  Tegyük  félre  most  a  becsületet,  igazságot  és  a 
szép  elveket !  —  se  a  becsületet,  se  az  igazságot,  se  a  szép  elve- 
ket nem  tette  fébe  ?  Ilyen  viszonyok  közt  azonban  erős  jellemű 
férfiak  is  eszélyes  dolognak  tartották  minden  időkben  keresni  a 
féh'evonúlást,  keresni  az  otiumot,  még  ha  nem  is  járna  cum 
dignitate,  az  által  igyekezvén  megőrizni  szabadságukat,  hogy 
tudtak  eh-ejtezni  és  hallgatni.  Egy  Tacitus  is  magasztalással 
említi  Agi'icolaról,  hogy  ilyen  korban,  mikor  a  tétlenség  bölcse- 
ség  volt,  nyugalomban  és  munkátlanul  töltötte  napjait.  Deák 
birtokát  is  eladta  ez  időkben,  hogy  ne  is  kívánkozhassék  kerté 
fáinak  árnyékába,  a  hová,  mint  tudjuk,  mindenkor  oly  örömest 
vonult  vissza.  Az  ő  bölcsesége  nem  a  tétlenséget  kereste  most,  s 
a  haza  fővárosába  tette  át  áUandó  lakását.  Nem  is  sejtette  sze- 
rénysége, mily  jól  esett,  mily  lélekemelő  volt  akkor  a  népnek 
csak  látni  is  közötte  a  férfiút,  a  ki  olyan  őszintén  szerette  s  a  ki 

egy  hosszú,  viszontagságos  életen  által  mindig  olyan  híven 
szolgálta  a  szabadságot.  A  jog,  az  ész  élö  tiltakozását  szemlélte 
mintegy  Lenne  az  erőszak  ellen,  a  melylyel  az  élet  minden 
viszonyaiban  találkozott.  S  az  absolut  hatalom  emberei  ?  Tisz- 
telettel tértek  ki  előle,  a  kinek  szabadságszeretetében  hasztalan 
keresték  volna  legkisebb  utógondolatát  is  a  forradalomnak. 
A  katonaság  kiválóbb  egyéniségei  előtt  pedig  tiszteletben  állott 
Deák  neve.  Sokan  ismerték  őt  már  a  régibb  időkből ;  mások 
meg  felszólalását  emlegették,  mikor  arról  volt  szó,  hogy  Eoth 
és  Filippovich  osztrák  tábornokok,  mint  hadi  foglyok,  hadi  tör- 
vényszék elé  állíttassanak.  Deák,  ha  már  kikerülhető  nem  volt, 
mindenkép  óhajtotta  enyhíteni  a  háború  iszonyait.  Óvatossá- 
got ajánlott  a  politikának,  ha  kezébe  veszi  az  igazságszolgálta- 
tás fegyverét,  hivatkozván  különösen  a  spanyol  polgárháború 
megtorlásaira.  Ajánlotta  tehát,  hogy  úgy  bánjanak  a  foglyokkal, 
mint  rendes  hadi  foglyokkal  bánnak  a  mívelt  nemzetek.  A  mi 
részünkről  is  kerülhetnek,  úgj-mond,  fogságba  hasonló  állású 
egyének.  Mi  jó  szolgálatot  tehetnek  akkor  e  hadi  foglyok  a 
kicserélésnél ! 

A  reactio,  a  diadal  mámorában,  nem  képes  megállapodni 
oly  középúton,  a  mely  a  dolgok  kiegyenlítésére  vezet.  Az  osz- 
trák államfértiak  is,  a  kik  akkor  a  hatalmat  bírták,  a  végletekig 
törekedtek  kizsákmányolni  a  helyzetet,  hullának  tekintvén 
Magyarországot,  a  melyen  tetszés  szerint  végezhetik  kísérletei- 
ket. S  mondhatni,  vaskezekkel  láttak  a  munkához.  Hogy  a 
római  költővel  szóljak,  kímélet  nélkül  enyészett  minden  jog  s 
törvény.  Államiságunk  oly  kevéssé  talált  kegyelmet,  mint  nem- 
zetiségünk. Rendszer,  a  mely  túlzása  miatt  sem  szilárdulhatott 
meg.  Az  idegen  jog  és  a  nemzet  jogérzete  között  az  idegen 
nyelv  is  át  nem  hidalható  mélységet  nyitott.  S  ha  sikerült  enge- 
delmességre meghódítani  a  népet,  nem  sikerült  a  szolgaságra. 
Nem  vesztette  el  a  nemzet  méltóságérzetét,  se  fogékonyságát  a 
nemes  érzelmek  iránt ;  nem  hódolt  a  sikernek  ;  nem  hajolt  meg 
bevégzett  tények  előtt ;  nem  adta  lemondását  a  hatalom  kezébe. 

Az  erős  nemzetiségi,  és  az  erős  jogérzet  mellett,  a  melyre,  mint 
látjuk,  nem  ok  nélkül  helyezett  Deák  oly  nagy  súlyt,  nem  kis 
mértékben  folyt  be  ez  eredményre  a  munkásság,  a  melyet  a 
nemzet  értelmisége  azon  időkben,  mindazon  tereken  kifejtett, 
a  melyeket  a  kényuralom  is  kénytelen  nyitva  hagyni  a  függet- 
len munkásságnak. 

Különösen  a  Köztelek  és  ezen  tudománj'os  intézet  volt  az 
a  két  központ,  a  hol  a  nemzet  anyagi  és  szellemi  érdekei  oly 
gyakran  egybehozták  a  férfiakat,  a  kikre  a  nép  irányadás  végett 
szokott  volt  tekinteni.  E  férfiak  között,  e  férfiak  élén  ott  talál- 
juk mindenkor  Deák  FEEENCz-et.  Legyen  elég  nékem  e  helyen 
és  ezen  alkalommal,  csak  azt  a  nagy  részvétet  említenem,  a 
melyet  akkor  e  tudományos  intézet  üg3^e  iránt  tanúsított,  a. 
munkásságot,  melyet  körünkben  kifejtett,  mint  tiszteleti  tagja 
és  elnöke  a  jogtudományi  osztálj'nak,  egyike  az  akadémia  igaz- 
gatóinak, s  tagja,  hogy  egyebet  mellőzzek,  annak  a  bizottság- 
nak, a  mely  e  tudományos  intézet  ügyrendét  újradolgozta. 

DEÁK-ot  már  régibb  időktől  fogva  tiszteleti  tagjai  közé 
sorozta  akadémiánk.  Országgyűlési  működése  is  kezdettől  fogva 
magára  vonta  tudósaink  figyelmét.  Hiszen  egyike  volt  ő  azon 
kiváló  államférfiaknak,  a  kik  érezték  is,  hirdették  is,  hogy  nem- 
zeti önállásunk  fenmaradása  nyelvünk  sorsával  válhatlan  kap- 
csolatban áll,  a  kik  ennélfogva  a  legtöbbet  küzdöttek,  hogy  a 
magyar  nyelv  a  törvényhozás,  közigazgatás  és  törvénykezés 
terén,  valamint  a  közoktatásban  is,  elfoglalja  azt  az  állást,  a 
melyet  addig  a  latin  bitorolt.  A  zsarnok  eljárását  látta  ő  a  tör- 
vény latin  szövegében,  a  ki,  úgymond,  magasra  függeszti  aprá 
betűkkel  írt  parancsait,  hogy  senki  se  olvashassa,  s  mégis  bün- 
tethesse, a  ki  azok  ellen  vét.  Tudjuk,  mily  örömmel  hirdette 
az  1832 — 6-ki  országgyűlés  után,  hogy  legalább  törvénye  ma- 
gyar immár  a  magyarnak;  milyen  örömmel  jelentette  lS40-ben^ 
az  országgyűlés  eredményeiről  szólván,  hogy  a  mi  századok 
óta  nem  történt,  szóval  és  írásban  egyaránt  honi  nyelvén  szól 
ezentúl   fejedelméhez  a  magyar;  és  hogyha    nincsen  is  még 

minden  kivíva,  ott  áll  immár  nemzeti  nyelvünk,  a  honnan 
nem  lehet  töhhé  visszalépés.  Mindezen  vivmányokban  nagy 
része  volt  neki.  Ezen  érdemek  mellett  azonban  alapos  állam- 
tudományi és  jogi  tanulmányai  is  szükségkép  föltűntek  a  tudo- 
mányos akadémia  előtt ;  föl  kellett  tűnnie  nagy  irodalmi  kép- 
zettségének is.  Nem  csupán  a  classikai  irodalom  alapos 
ismeretét  értem,  a  mely  oly  kiváló  Ijélyeget  nyomott  kezdettől 
fogva  tömör  és  szabatos  nyelvére,  s  a  melynek  köszönhette 
főleg  előadása  azt  a  sententiosusságot,  a  mely  mindvégig  sajátja 
Tolt.  Egyike  volt  ő  már  a  liarminczas  évek  kezdetén  államfér- 
üaink  között  azon  keveseknek,  a  kik,  mint  Kölcsey,  a  legilleté- 
kesebb tekintély,  megjegyezte  róla,  nem  csak  az  apai  ház 
küszöbén  belül  a  házi  cselédtől  tanulták  a  magj'ar  nyelvet. 
Emlékszünk  a  vitákra  lS33-ban,  midőn  a  latin  nyelven  írt 
"úrbéri  törvények  magyar  fordításáról  yala  szó.  Deák  szerencsét- 
lennek monda  az  országot,  a  melynek  törvényei  legnagyobb 
részben  nem  olyan  egyszerűek  és  világosak,  hogy  azokat  a 
tanulatlan,  de  józan,  természeti  ész  is  megérthesse.  Különösen 
állott  ez  az  úrl)éri  törvényekről.  De  a  törvénytudományban,  a 
melynek  addig  latin  volt  münj^elve,  szokásban  levő  szókkal 
mindent  kifejezni  nem  volt  lehetséges.  Kölcsey  azonban  úgy 
Télekedett,  hogy  az  ember  mindent  könnyen  megtanulhat,  tehát 
az  új  szót  is;  s  a  magyar  új  szó  a  régi  latin  szónál,  az  úrbér  az 
m-bariumnál,  a  köznép  előtt  sem  lesz  kevesbbé  érthető.  E  nézet 
ellenében  a  nyelvújítás  ellenei,  a  kik,  mint  Kölcsey  monda,  rang 
ellen  valónak  hitték  a  nyelv  tanulására  is  leereszkedni,  s  mago- 
kat a  nélkül  is,  a  mint  született  táblabíróknak,  úgy  született 
nyelvtudósoknak  tartják  vala,  fenakadtak  minden  szón,  a  me- 
lyet a  falusi  bíró  szájából  nem  épen  úgy,  yagy  épen  nem  is 
hallottak.  Deák,  a  ki  a  nyelvet  tanulta,  mond  Kölcsey,  védelmére 
kelt  a  fordításnak.  Valóban  Deák  nemcsak  a  nyelvet  tanulta, 
az  irodalmat  is  folyvást  figyelemmel  kísérte  fejlődésében,  elő- 
haladásában.  A  kor  legkitűnőbb  írói,  élete  minden  szakában, 
legbensőbb  barátai  közé  tartoztak,  a  kiknek  minden  működése 

érdekelte  öt,  a  kiknek  társaságában  nemcsak  élvezettel  hallgatta 
sokszor  az  irodalmi  kérdések  vitatását,  hanem  igen  gyaki-an 
maga  is  élénk  részt  vett  azokban.  S  hogy  e  vitákban  is  döntő 
tekintélylyel   léphetett   föl    nem    egyszer ,    classikai    képzett- 
sége  és    erős    itélőtehetsége    mellett,  nagy  jártasságának  kö- 
szönhette   a   külföld    szépirodalmi  termékeiben.  Nem  szükség 
mondanom,  hogy  ilyen  miveltséggel,  ily  kitűnő  férfiú  nemcsak 
díszére,  hanem  egyszersmind  hasznára  is  vált  e  tudományos 
intézetnek,  mely  választásával  már  1837-ben  megtisztelte  őt. 
Hatalmas,  gazdag  szelleme,  mint  Biiekle  írja  Bm-keről,  minden 
irányban  gyümölcsözőleg  tudott  hatni,  méltóságot  kölcsönözvén 
a  legközönségesebb  dolgoknak  is.  De  azon  időben,  a  meljTÖl 
épen  szólunk,  államférfiúi  bölcsesége,  szilárdsága  és  tekintélye 
is  nagy  szolgálatokat  tehetett  és  tett   akadémiánknak.    Az  a 
gyász  idő  volt  ez,  melyet  Széchenyi   hazafi   aggodalma   már 
1842-ben  előrelátott,  az  a  gyász  idő,  mint  ezen  intézet  elnöki 
székéből  jósolta  e  magyar  Cassandra,  a  midőn  csak  testületünk, 
a  tudós   társaság   őrizte   immár   ereklye   gyanánt  vagy  inkább 
bágyadtan  pislogó  lámpaként  azt  a  nyelvet,  a  melyet  legdrágább 
kincsének,  nemzeti  és  függetlenségi  alapjának  ismeii;  el  a  ma- 
gyar. Teljesült  a  jóslat.  Nyelvünk  a  közigazgatásból  és  törvény- 
kezésből, sőt  a  magunk  által  fentartott  iskolákból  is  száműzetvén, 
az  irodalomban  és  e  tudományos  intézetben  talált  még  men- 
helyet. Ha  innen  is  rögtön  száműzni  nem  lehetett,  itt  is  igye- 
kezett azt  háttérbe  szorítni  a  hatalom,  az  alapszabályok  oly 
módosítását  követelvén,  hogy  ez  intézet  is,  a  melyet  a  tudomá- 
nyok magyar  nyelven  mívelése  és  terjesztése  végett   magyar 
hazafiak  áldozatkészsége  alkotott,  nyelvünk  és  fajunk  mívelése 
helyett,  idegen  cultura  idegen  nyelven  terjesztésére  is  eszközül 
szolgáljon.  Nem  szükség  rámutatnom  e  törekvés  veszélyeire. 
A  nép,  a  melynek  értelmisége  idegen  cultura  zsoldjába  szegő- 
dik, megszűnik  nemzet,  megszűnik  tényező  lenni  a  közéletben, 
s  lassanként  enyésző  szigetet  képez,  más  népfajok   között,  a 
mely  iránt  már  csak  az  ethnographia  érdeklődik.    Képzelhetni 

6 


tehát,  mint  riadt  föl  az  érintett  támadásra  az  írók  és  a  még 
életben  levő  alapítók  féltékenysége.  Ezek  nevében,  de  a  tudo- 
mányos intézet  tagjainak  nevében  is  az  igazgatóság  emelt  szót. 
De.4k,  mint  az  igazgatóság  egyik  tagja,  nem  elég  erélyesnek 
Süt  igen  alázatosnak  találta  a  fölterjesztést,  a  melyet  az  óvatos 
titkár  tett  föl;  s  azonnal,  az  igazgatósági  ülésben,  mondott  toll 
alá  egy  új  feliratot.  Ezt  meg  az  aggódó  titkár  találta  igen 
keménynek;  s  az  intézet  akkori  másodelnöke  is  oly  száraznak 
mondotta,  a  melyet  bajos  lesz  lenyelni  a  hatalmas  ministernek. 
Gróf  Dessewffy  vette  védelme  alá  a  kemény,  a  száraz  szerkeze- 
tet, a  melynek  sikerült  minden  további  támadástól  megvédeni 
akadémiánkat. 

Az  akadémián  kívül  is,  a  közmívelödési  téren,  nem  volt 
azon  időkben  fontosabb  kezdeményezés,  a  melyben  Deák  részt 
nem  vett  volna,  részvétele  és  bölcs  tanácsa  által  nem  csekély 
mértékben  mozdítván  elő  a  sikert.  Nála  fol3'tak  a  tanácskozások 
az  évi  veszteségekkel  küzdő  nemzeti  színház  megmentéséről. 
Ott  találjuk  őt  az  írói  segélyegylet  alakulásánál  és  ez  egyesület 
választmányában ;  ott  a  Kazinczy-ünnepély  rendezői  közt  és 
a  Kazinczy-emlék-társulat  bizottságában.  S  a  baráti  viszony- 
nál fogva,  a  melyben  az  irodalom  több  irányadó  egyéniségével 
állott,  alapos  megjegyzései,  nézeteinek  őszinte  közlése  által 
mondhatni  állandó  befolyást  gyakorolt  a  független  napi  saj- 
tóra is. 

Nem  kis  fontosságú  körülmény  azon  időkben. 

« Nehéz  megfosztani  az  embereket  a  gondolat  szabadságá- 
tól, a  kik  azt  megszokták.  De  nem  nehéz,  bizonyos  idő  alatt, 
oda  vinni  az  emberek  tömegét,  hogy  épen  ne  gondolkodjék. 
S  még  nehezebb  gondolkodásra  kényszeríteni  azokat,  a  kik  azt 
elfeledték.))  Ezt  mondja  a  szellemdús  Quinet.  S  mi  hozzá- 
tehetjük, hogy  a  mely  nemzet  megszűnik  gondolkodni,  a  lehe- 
tőségről is  lemond,  hogy  sorsát  intézhesse.  Ettől  a  veszélytől 
főleg  az  irodalom  óvta  az  absolut  uralom  idejében  hazánkat ; 
az  ii'odalom,  a  melynek  már  egyszer  sikerült  megmentenie  a 

magyar  fajt,  fölrázva  álmából,  mely  lassú  halálba  ment  volna 
által,  s  kimívelve  nyelvét. 

Szerencséje  a  nemzeteknek,  a  melyek  hasonló  súlyos  vi- 
szonyok közé  jutnak,  mint  a  minők  reánk  voltak  mérve,  hogy 
a  mint  már  Tacitus  megjegyezte,  nem  olyan  könnyű  feledni, 
mint  hallgatni.  A  hatalom,  mely  intézményeinket  lerombolta, 
nem  sikerülvén  eltörölnie  az  emlékezetet,  nem  fojthatta  e\  jöven- 
dőnket se.  S  minek  köszönhetjük  inkább,  mint  az  irodalomnak, 
hogy  népünk  ama  súlyos  időkben  mind  gondolkodását,  mind 
emlékezetét  megtartotta  ? 

Annyival  inkább  méltó  az  elismerésre,  minél  szenvedélye- 
sebb kitartással  irtatott  ki  mindaz  ez  országban,  a  mi  az  alkot- 
mányos, az  önálló  Magyarországra  emlékeztetett.  Alig  volt 
hely  e  hazában,  a  hol  a  magyar  hazafiság  régi  cultusa  még  házi 
istenekként  is  megvonúlhatott. 

És  mégis,  tisztelt  közönség,  még  is  volt  egy  hely,  a  hol  az 
önálló,  alkotmányos  Magyarországot  ama  szomorú  napokban  is 
föltaláljuk,  az  « Angol  királj-nö))  azon  egyszerű,  szerény  szobája, 
hol  Deák  lakott. 

Az  ország  salona,  a  hol  minden  rendű  és  rangú  hazafi 
otthon  találta  magát ;  a  hol  a  régi  pártok  emberei,  mint  egy 
íi'ótársam  megjegyezte  nem  rég,  közeledvén,  becsülni  tanulták 
egymást  annál,  a  kit  mindnyájan  szerettek ;  a  hová  az  ország 
minden  részéből  értesitést  hoztak,  s  a  honnan  az  ország  min- 
den részébe  irányt  és  vigasztalást  vagy  legalább  a  kitartásra,  a 
szenvedéshez  lelki  erőt  vittek  az  egyes  vidékek  tekintélyei.  Elég 
volt  olykor,  ha  csak  azt  beszélték  el  otthon,  hogy  Deák  él  és 
működik,  hogy  nem  esett  kétségbe,  sőt  egyszer-másszor  derül- 
ten is  látták.  Csak  két  elem  kerülte  e  helyet,  az  absolut  hatalom 
emberei  és  a  forradalom  ügynökei. 

Nagy  ember,  jegyzi  meg  Nisard,  a  ki  felé  mindenki  törek- 
szik, mint  kora  értelmisége  központjához,  és  a  kinek  ideje  és 
szelleme  a  köztulajdon  egy  nemét  képezik.  Alig  mutat  föl  a 
történetirás    államférfiút,   a  kinek  ideje  és    szelleme  annyira 

6* 


81. 


nemzete    köztulajdona   volt,    a   ki   társadalmi    úton    nagyobb 
hatcást  gyakorolt  volna  nemzetére. 

Hatalmas  egyéniségének  annyi  vonzereje  volt,  hogy  alig 
tudom,  melyiken  kezdjem  jellemzését. 

Mint  a  régi  görög  bölcsek,  azok  a  nem  elméleti  kutatók, 
hanem  tiszta  életismerettel  biró  férfiak,  egészséges  elvekkel 
politikában,  morálban,  a  kik  ismeretöket  rövid,  velős  monda- 
tokba tudták  foglalni,  s  az  élet  közepén  állottak,  mint  kipróbált 
államférfiak  és  a  néj)  bölcs  tanácsadói :  Deák  is  már  életében 
maga  a  nép  által  tiszteltetett  meg  a  óhaza  bölcsei)  nevezettek 
Mint  az  ókor  ama  bölcseiben  a  görög  józan  ész  :  úgy  nyilatko- 
zott I)EÁK-ban  a  magyar  józan  értelem.  E  bölcsesége  miatt 
keresték  tanácsát  az  értelmes  hazafiak ;  míg  a  hevesebbeket 
népszerűsége  is  kényszerítette,  hogy  megkérdezzék  öt.  Mert  az. 
értelmi  fensöség  oly  erővel  párosult  benne,  a  mely  ellenállhat- 
lanúl  meghódítja  a  közvéleményt. 

S  nagy  tehetségének  teljesen  megfelelt  nagy  jelleme,  a^ 
melynek  uralkodó  vonása  az  igazságosság.  Hogy  vesztegethe- 
tetlen  és  önzetlen  volt,  mondhatjuk  róla  Tacitussal,  ilyen  férfiú- 
ban felhozni  is  sértés  volna  erényére.  Magát  a  hírnevet .  a 
melynek  pedig  a  jók  is  hódolnak,  sem  hajhászta  érdemeinek 
emlegetésével  vagy  fogásokkal,  egyaránt  távol  levén  tőle  a  sze- 
mélyes hiúság  és  féltékenység.  E  rósz  szenvedélyek  keserítik  el 
sokak  életét.  Deák  nem  ismerte  e  szenvedélyeket.  Kevéssel 
beérvén,  s  e  kevese  meglévén,  sorsával  meg  volt  elégedve.  S  nem 
levén  személyes  vágyai,  csak  a  hazát  szerette.  Ennek  és  jó  ba- 
rátainak baján  aggódott  egyedül. 

Az  újabb  kor  államférfiai  között  egyet  sem  ismerek,  "Wa- 
shingtonon kívül,  a  kiben  annyira  meglett  volna  a  szív  és  lélek 
ama  kimért  egyensúlya,  a  melyet  Plató  eszményül  állított  föl. 
Egyszerű  nagyság,  mely  nem  rendkívüliségeivel,  hanem  a  sza- 
])ályosság  dimensióival  lep  meg ;  s  egyaránt  vonz  tiszteletre  éa 
szeretetre.  Nem  meteorszerü  szemkápráztató  tünemény,  mint 
a  forradalmi  hősök  szemlélete,  hanem  az  ókori  szobrászat  re- 

meke,  a  melynek  nyugott  szépsége  és  öszhangzata  önkéntelen 
ragad  tiszteletre  és  csodálkozásra. 

S  a  lélek  nagysága,  a  szív  nemessége  külsején  is  ki  volt 
fejezve. 

Hogy  ismét  Taeitussal  szóljak,  a  jó  embert  könnyen  kinézte 
belőle  bárki,  a  nagyot  örömest.  S  a  mi  olyan  ritka,  se  tekin- 
télyét a  szívesség,  se  kedveltségét  a  szigor  nem  csökkentette. 

Annyi  polgári  egyszerűség  és  annyi  méltóság  volt  föllépé- 
sében, a  mely  egyaránt  megnyerte  a  köznéji  vonzalmát  és  a 
fensöbb  körök  tiszteletét.  Erős  szervezetében,  hangjában  is  volt 
valami  jjarancsoló ;  volt  valami  nem  keresett,  természetes  fen- 
sőség,  a  melynek  mindenki  önkéntelenül  hódolt,  s  a  melynek, 
mint  életrajzából  tudjuk,  a  míveletlen  rabló  sem  tudott  ellen- 
állani. S  míg  a  társaságban  bizalmas  közlékenysége  és  szíves 
modora  lerontotta  a  válaszfalat,  a  melyet  nagy  nevének  tekin- 
télye emelt :  magánbeszélgetés  közben,  mint  a  köztanácskozá- 
sokban is,  hatalmas  egyéniségének  egy  mozdulata,  erős  szemöl- 
dei  alól  átható  szemének  egyetlen  tekintete  is  elég  volt  többször 
rendre  utasítani,  sőt  mentegetésre  bírni  az  elbizottságot. 

Pericles  kerülte  a  néppel  a  gyakori  érintkezést,  hogy  igen 
megszokottá  ne  váljék.  DEÁK-nak  nem  volt  szüksége  e  tartóz- 
kodásra. Az  országos  ügyeket  végezve,  a  mint  sétájára  ment, 
maga  is  egj'szerü  budapesti  polgár  volt,  a  ki  örömest  vegyült  a 
nép  közé,  a  kit  mindenki  szívesen  köszöntött,  s  a  ki  mindenkit 
nyájasan  üdvözölt,  mindenkivel  elbeszélgetett,  oly  könnyen 
menvén  át  államügyek  vitatásáról  a  közönséges  társalgásra, 
mint  az  államiratokról  a  regényolvasásra. 

Társaságában  bizonyos  lelki  derültséget  érzett  mindenki,  s 
bizodalmat  nyert  a  jövő  iránt.  Oly  két  dolog,  a  mi  az  absolut 
uralom  alatt  valóságos  lelki  szükség  volt.  Ezért  is  seregeltek 
körüle.  S  bölcsesége  és  tekintélye  kezében  tartván  mintegy  az 
emberek  elméjét,  könnyű  szerrel  tudta  őket  a  kislelkü  lemon- 
dás és  a  forradalmi  könyelmüség  közt  azon  a  helyes  középen 
megtartani,  a  mely  az  elbizottság  és  kétségbeesés  között  van. 

Hiszen  eszében  és  jellemében  oly  nagy  volt  a  bizalom,  hogy 
szinte  csalhatlannak  látszott. 

De  nemcsak  ezért  keresték  társaságát. 

"Washington  egyszerűsége,  nemes  szive  és  nagylelkűsége 
Franklin  kedélyességével  párosult  DEÁK-ban.  Adomái,  melyeket 
oly  kitűnően  tudott  előadni,  szintoly  jellemzők,  szintolyan  talá- 
lók, mint  Franklinéi.  Kedélyességben  felül  is  múlta  Franklint. 
Alig  érthetni  meg,  hogy  találhatni  föl  ugyanazon  egyéniségben 
annyi  erőt  annyi  gyöngédséggel.  Látták-e  önök  gyermekek 
között  ?  Mily  örömmel  csüggöttek  azok  rajta  ;  s  mi  jól  találta  ö 
magát  körükben.  Mennyi  szelidség  volt  ilyenkor  e  komor 
arczon.  Nem  a  nagy  értelem,  —  jósága  vonzotta  felé  a  kicsi- 
nyeket. Leggyöngédebb,  egyszersmind  leggyöngébb  oldala  e 
nagy  embernek.  Az  fegyverezte  le  leghamarabb.  Milyen  pazar 
volt  szívessége  !  Senki  sem  irt  több  ajánló  levelet,  gyakran  kö- 
zépszerűségek mellett.  Emberismerete  is  szemet  hunyt  több- 
ször jó  szive  előtt.  Úgy  volt  azzal,  mint  az  adakozással,  a 
melyet  annyira  kizsákmánj^oltak,  hogy  gyakran  aggodalomba 
ejtette  barátait.  Nagj'  mesterség  volt  távoltartani  tőle  a  kéregé- 
töket,  zsarolókat.  A  kinek  nem  adhatott  jó  ajánló  levelet,  attól 
pénzzel  szabadította  meg  magát.  Mint  Melanchton.  S  mint 
Feneionról  írják,  sok  embert  tett  hálátlanná,  senkit  elégű- 
letlenné. 

Őszinte,  egyenes  lelke  legkevésbbé  szerette  a  ravasz  embe- 
reket. Úgy  emlékszem,  az  öreg  Palmerston  mondta  Lajos 
Fülöiíről,  hogy  sokan  a  legokosabb  embernek  tartják  :  de  ő  a 
legravaszabbak  egjúkének  tartja,  következőleg  nem  a  legoko- 
sabbak  egyikének.  így  vélekedett  Deák  is  a  ravaszságról.  Némi 
elégtétel  érzetével  beszélte  olykor,  mint  jártak  pórul  a  magyar 
forradalomban  is  államférfiaink  közöl  többen,  a  kik  annyit  tar- 
tottak ravaszságukra ;  mint  kerültek  bajba  mind  a  magyarok- 
nál, mind  az  osztrákoknál. 

Gondolom  Sévigné  asszony  mondotta,  hogy  a  szellem  mél- 
tóság ;  és  Boissier  jegyezte  meg,  hogy  semmi  sincs,  a  mi  job- 

ban  átsegítene  valakit  lealázás  nélkül  a  nehéz  idők  viszonyain. 
Deák  nagy  mértékben  bírt  e  tulajdonnal,  a  szellemdús  férfiak 
hajlékonysága  nélkül,  a  kik  nem  vonakodnak  gyakran  hízel- 
géssel is  megvásárolni  az  igazmondást.  Deák  igazolta  Sévigné 
mondását ;  nála  a  szellem,  az  esprit  is  valóban  méltóság  volt, 
a  melyhez  szintoly  kevéssé  fért  a  hízelgés,  mint  általában  nagy 
jelleméhez.  S  elmés  mondatai,  megjegyzései  szintoly  találók 
voltak,  mint  adomái.  Olykor  nagy  igazságokat  fejeztek  ki. 
S  szájról  szájra  keltek  hazaszerte,  derültséget  és  vigaszt  ter- 
jesztvén a  szomorú  napokban. 

Szép  színekkel  festették  előtte,  minő  boldogság  vár  Magyar- 
országra, ha  egybeolvad  Ausztriával.  Mennyivel  nagyobb  a 
mennyei  boldogság,  jegyzé  meg  Deák  :  és  még  sem  akar  senki 
meghalni.  —  De  csak  nem  kívánhatja  Deák,  monda  egy  osztrák 
minister,  hogy  annyi  bevégzett  tény  után,  újrakezdjük  Magyar- 
országon a  dolgokat !  —  Pedig,  úgymond  Deák,  a  ki  roszúl 
gombolta  be  kabátját,  mégis  kénytelen  újra  kezdeni.  —  Levág- 
juk a  gombot ;  válaszolá  büszkén  a  hatalmas  úr.  —  Akkor 
aztán,  viszonzá  Deák,  éjDen  nem  fog  lehetni  begombolni.  — 
Mind  hiában,  mondák,  a  rendszer  szilárdan  fen  fog  állani,  ha 
csak  eurójjai  válságok  nem  jőnek  közbe.  —  Deák  pajtája  törté- 
netét beszélte  el  válaszúi,  a  melj-röl  vinczellére,  ki  az  építésben 
is  tekintély  volt,  azt  a  szakértő  véleményt  adta,  hogy  még  soká 
fenállhat,  ha  a  szél  nem  fúj.  De  mikor  az  olyan  sokszor  fúj ! 
monda  Deák. 

Mennyi  igazság  ez  elmés  hasonlatban  !  Az  államok  életé- 
ben is  gyakran  fordulnak  elő  zivatarok ;  idők,  a  midőn  minden- 
kinek meg  kell  tennie,  a  mi  tőle  telik,  hogy  a  szélvészek  által 
hányatott  hajó  el  ne  sülyedjen ;  idők,  a  melyeknek  fergetegei 
közt  rendkívüli  erőfeszítés,  áldozatkészség,  lelkesedés  nyújthat 
csupán  támaszt  az  állam  épületének.  Honnan  a  lelkesedés,  az 
áldozatkészség,  az  ösztön  a  rendkí-vi^ili  erőfeszítésre,  a  hol  a  jog- 
érzet sértése  bénítja  a  nemzeti  erőt '?  A  jogtalanság  szükségkép 
visszahat  az  államra,  a  mely,  mint  Bécsnek  egy  jeles  jogtanára 

írta,  sokszor  igen  drágán,  olykor  egy-egy  tartományt  veszítve, 
fizeti  meg  az  eröszakot.  Általában,  minél  inkái)!)  lép  előtérbe  a 
cselekvés  szüksége :  annál  nagyobb  hatalommá  válik  az  erö 
azon  neme,  a  mely  az  elnyomottak  menedéke ,  a  tétlenség 
erélye. 

Az  ötvenes  évek  vége  felé  már  mindinkább  kezdték  belátni 
Ausztriában  is  komolyal)b  államférfiak  ezen  állítások  igazságát. 

S  midőn  a  rendszer  fentartása  iránt  a  Lajtán  túl  is  meg- 
rendült a  bizalom  :  Magj'arországon  is  elérkezettnek  látták  már 
sokan  az  időt,  gondolkodni  a  kiegyezés  módjairól. 

Rendkívüli  föladat,  melyet  három  század  bölesesége  nem 
tudott  megoldani.  Föladat,  mely  -egyaránt  érintette  a  múltat,  a 
jelent  és  a  jövőt.  Annjd  bevégzett  tény  után,  föl  kellett  ismét 
találni  a  múltat,  bizonyos  egyensúlyt  kellett  tartani  a  fövény- 
ként mozgó  jelenben  és  új  alkotással  is  kellett  biztosítani  a 
jövendőt. 

E  nagy  föladatra  senki  sem  volt  inkább   hivatva   Deák 

FERENCZ-nél. 

Nagy  múltja  szerezte  meg  neki  azt  az  állást,  a  mely  olyan 
tekintélyt  adott  a  jelenben,  hogy  képes  legyen  biztosítani  a 
nemzet  jövendőjét.  S  mindazon  nagy  tulajdonai,  a  melyek  az 
embert,  a  polgárt,  az  államférfiút  kitüntették,  együtt  működtek 
közre  a  nagy  föladat  megoldásában. 

Már  abban  kitűnt  bölesesége,  hogy  nem  engedte  magát  idő 
előtt  a  cselekvés  terére  sodortatni.  Mert  van  idő,  mint  már 
Kölcsey  megjegyezte,  a  mikor  hallgatni  bölcseség.  Az  okos 
hallgat,  hogy  önbátorságát  megőrizze ;  a  bölcs  pedig,  hogy  pol- 
gártársai nyugalmát  idő  előtt  és  foganat  nélkül  föl  ne  zavarja. 
Jól  tudta  Deák,  milyen  ritkán  történik,  hogy  bölcseség  és 
megfontolás  fogadtassák  el  a  nagy  rendszabályokat,  hogy  rend- 
szerint a  körülményiek  erőszakolják  föl  azokat.  Tudta,  hogy  a 
béke  fejedelem  és  nemzet  közt,  s  a  monarchia  két  állama  kö- 
zött csak  úgy  szilárdulhat  meg,  ha  a  kiegyezés,  mint  politikai 
szükség,  úgy  szólván,  magától  megy  véghez.    S  lehetett-e  erre 

kilátás,  míg  a  forradalom  és  absolutismus  reményei  egyaránt 
meg  nem  hiúsultak ;  s  míg  a  központosítás,  az  alkotmányosság 
glóriájával  fején  is,  ki  nem  mutatja  képtelenségét  ? 

A  kiegyezés  idö  előtti  kísérletei  csekély  eredményeket 
nagy  áldozatok  árán  vásárolnak  vala  meg,  a  nélkül,  hogy  elére- 
tett volna  a  czél,  a  melyet  a  kiegyezéssel  az  ország  és  a  mon- 
archia érdekében  elérni  óhajtott  a  nemzet.  Deák  ez  okból  sem 
járulhatott  az  ily  kísérletekhez.  S  aggodalmasan,  söt  boszan- 
kodva  hallotta  gyakran  nevét  emlegetni  azok  által,  a  kik  min- 
den áron  sóvárogván  a  kiegyezést,  nógatták  öt  is  a  kilépésre. 

Az  államférfiú  előtt,  a  ki  nagy  föladat  megoldására  vállal- 
kozik, tisztán,  határozottan  kell  állania  a  czélnak,  a  mely  után 
törekszik ;  a  czélnak,  a  mely  elérhető ;  s  a  melyért  a  nemzet 
többsége  kész  teljes  erővel  közreműködni.  Egyszersmind  az 
eszközök  iránt  is  tisztában  kell  lennie,  a  melyek  a  kitűzött  czélt 
biztosítják.  A  valódi  államférfiú  annálfogva  tud  várni,  míg 
magát  elhatározza ;  nem  siet  kilépni  a  cselekvés  terére,  mint  a 
gyönge  ember,  csak  azért,  hogy  megrövidítse  magára  nézve  a 
bizonytalanság  kínait.  A  tartózkodás  ilyen  viszonyok  közt  nem 
egyéb  előrelátásnál,  a  mely  az  államférfiút  rendelkezési  állapot- 
ban tartja  a  kedvező  alkalomra,  mikor  a  megoldás  módja  meg- 
határozható s  a  siker  biztos  reményében  határozott  tervvel  lép- 
hetni föl. 

Deák  hallgatásának,  mely  a  legerősebb  tiltakozás  volt  az 
absolut  rendszer  ellen,  18G0-ban  az  októberi  diploma  vetett 
véget. 

A  fejedelem  ebben  ünnepélyesen  kijelentette,  hogy  lemond 
az  absolut  hatalomról  s  az  alkotmányosság  ösvényére  tér.  De  ez 
az  alkotmány  nem  az  1848-ki  magyar  alkotmány,  hanem  egy 
új  octroyált  alkotmány  volt,  a  mely,  ha  életbe  lép,  Magyar- 
ország nem  lett  volna  többé  önálló,  se  törvényhozásában,  se 
kormányzatában,  hanem  osztrák  provincziává  sülyed  vala,  a 
mely  legfontosabb  érdekeire  nézve  alatta  állana  az  osztrák 
birodalom  közös  törvényhozásának  és  kormányzatának. 

E  diploma  azonban  visszaállította  a  hatósági  önkormány- 
zatot; s  az  országgyűlésen,  mely  1848  óta  először  hívatott 
egybe,  lehetővé  tette  a  nemzet  felszólalását. 

Deák,  mielőtt  ez  országgyűlésen  megkezdte  azt  a  nagy 
erkölcsi  harczot,  mely  a  magj^ar  alkotmány  visszaállítására  s  ez 
által  a  fejedelem  és  nemzet  s  a  monarchia  két  állama  között  ür 
kiegyezésre  vezetett,  saját  honfitársai  közhangulatával  találta 
magát  ellentétben. 

A  magyar  restauratió,  mint  tudjuk,  alul  a  törvényhatósá- 
gokban vette  kezdetét,  azzal  a  szenvedélyességgel,  a  melylyel, 
mint  természetes  visszahatással,  hosszas  elnyomatás  után,  ren- 
desen mindenütt  találkozunk. 

A  köztörvényhatóságok  elfoglalván  a  tért,  mel}'  elöttök 
megnyílt,  szervezték  magokat,  s  mivel  a  törvénykezés  is  az 
alkotmányos  autonómia  alkatrésze  volt,  a  régi  magyar  bírósá- 
gok, a  régi  magyar  jog  teljes  visszaállítását  követelték. 

A  közgyülölet  az  absolut  uralom  minden  alkotását  meg- 
támadta, s  a  gyomirtásban  ol}' idegen  növényekre  is  kinyújtotta- 
több  helyen  kezét,  a  melyeket,  ha  nem  bírunk  vala,  magunknak 
kellett  volna  minél  előbb  meghonosítanunk.  Csak  a  telekkönyvi 
intézményt  említem,  a  mely  birtokviszonyaink  és  a  magánhitel 
alapját  képezi. 

Deák  szólalt  föl  leghatályosabban  a  szenvedély  által  féke- 
vezetett  közvélemény  útbaigazítására,  azzal  a  bölcseséggel, 
mérséklettel  és  bátorsággal,  mely  nem  maradhatott  eredmény 
nélkül. 

0  is  föelvnek  tekintette,  hogy  a  nemzet  a  törvénykezésre 
nézve  minél  előbb  visszanyerje  alkotmányos  jogait ;  de  nem 
kevesbbé  fontosnak  mondotta,  hogy  az  átalakítás  úgy  történjék, 
hogy  a  magánosok  jogviszonyai  meg  ne  zavartassanak,  s  a 
democrata  intézmények  felforgatásával,  még  ideiglenesen  se 
hozza  vissza  a  régi  magyar  jog  az  osztályok  között  fenállott 
gyűlöletes  különbséget. 

II.  József  tíz  évi  absolut  uralma  után,  jegyzé  meg  Deák, 

könnyű  volt  a  vissza<állítás,  mert  azon  időben  csak  a  törvény- 
székek szervezete  változott ;  nem  változott  az  anyagi  jog,  nem 
hozatott  be  hazánkba  idegen  eodex ;  nem  keletkeztek  a  magyar 
törvényektől  eltérő  alapokon  újabb  jogviszonyok.  Most  merőben 
másként  állt  a  dolog.  Eégi  jogalapok  enyésztek  el,  új  törvénye- 
ken új  jogalapok  támadtak ;  a  magánjogi  viszonyok  mind  a  pol- 
gárok közt,  mind  a  külföld  irányában  megváltoztak,  és  pedig 
egyrészt  olyan  irányban  változtak  meg,  a  melyet  1848-ban 
elvileg  magunk  jelöltünk  ki.  S  a  kinek  jogról,  igazságról  fogalma 
van,  kételkedhetik-e,  hogy  azon  jogviszonyokat,  a  melyek  az  új 
törvények  alapján  keletkeztek,  ugyanazon  törvények  szerint 
kell  megítélni,  a  melyek  ótalma  alatt,  a  melyeknek  szabályai 
szerint  létrejöttek?  x\laposan  kimutatta  Deák,  hog}^  az  osztrák 
büntető  codex  több  intézkedése  nem  fér  egybe  alkotmányunk- 
kal; de  nem  kevesbbé  alaposan  megmutatta,  hogy  az  ősiség 
eltörlése  után  és  az  1848-ki  törvényekben  kimondott  democra- 
ticus  elvek  mellett,  a  régi  magyar  jogot  sem  állíthatni  vissza 
változtatás  nélkül.  S  minden  változtatás,  melyet  nem  az  alkot- 
mányos törvényhozás  tesz,  octroyálás.  A  legveszélyesebb  octro- 
3''álás  lenne  pedig  a  törvényhatóságok  octroyálása,  mely  annyi 
magánjogot  állítana  elő ,  a  hány  törvényhatóság  van ;  és  a 
melyre  a  fensőbb  bíróságok  nem  lehetnének  tekintettel.  Teljes 
anarchia  a  törvénykezésben,  az  egyes  polgárok  károsodása  és 
tönkrejutása  a  közhitelnek !  Hogy  e  veszélyektől  megóvassék  az 
ország,  azt  tanácsolta  Deák,  várják  be  azt  a  javaslatot,  a  melyet 
az  ország  bíi'ája  a  király  megbízásából  az  ország  legfőbb  törvény- 
székével és  több  meghívandó  jogtudóssal  készít.  Igaz,  úgymond, 
hogy  ez  is  octroyálás  lesz ;  de  kevesbbé  veszélyes,  mint  a  tör- 
vényhatóságok octroyálása.  A  fötörvényszék  határozatait,  tör- 
vény hiányában,  eddig  is  törvény  gyanánt  tisztelte  a  nemzet. 
S  a  javaslat,  mely  ez  úton  készül,  úgy  is  csak  ideiglenes  intéz- 
kedés lesz,  a  törvényhozás  rendelkezéséig. 

Míg  Deák  ekkép  figyelmeztette  a  törvényhatóságokat,  hogy 
gyűlöletből  az  idegen  hatalom  műve  iránt,  ne  teg}^enek  kárt 


saját  polgáraiknak :  egyszersmind  erélyesen  kikelt  a  közvéle- 
mény nyomása  ellen,  a  melyre  ellene  hivatkoztak.  Elismeri, 
úgymond,  a  közvélemény  fontosságát,  még  az  izgatottság  köze- 
jjett  is  :  de  csapásnak  tartja  az  országi'a  nézve,  ha  magán  jog- 
viszonyok politikai  izgatottság  nyomása  alatt  intéztetnek  el. 
A  jogtalanul  károsodott  raagánpolgárnak  szava  gyöngébb,  hogy- 
sem az  izgatottság  zaján  felülemelkedjék ;  s  az  egyesek  szen- 
vednek igazságtalanul,  a  nélkül,  hogy  az  által  a  haza  nyerne. 
Deák  a  maga  részéről  kötelességének  tartotta  az  ilj'en  eljárás 
ellen  a  közvéleménynyel  szemközt  is  tiltakozni.  Daczolni, 
úgymond,  senkivel  sem  szeret,  legkevesbbé  a  közvéleménynyel : 
de  nyomorúltan  járt  volna  el  eddigi  politikai  pályáján,  ha  meg 
nem  tanulta  volna,  hogy  a  midőn  egyrészről  a  közhangulat, 
másrészről  önlelkiismerete  között  kell  választania,  s  egyikkel 
vagy  másikkal  ellenkezésbe  kell  jőnie,  inkább  tűrje  a  közvéle- 
mény, mint  önlelkiismerete  gáncsait. 

S  a  jogtudóst,  mint  minden  alkalommal,  erél3'esen  támo- 
gatta most  is  az  államférfiú.  Figyelmeztette  a  törvényhatósá- 
gokat, hogy  a  jogot,  mel}'  reájok  bizatott,  csak  a  polgárok  érde- 
kében, csak  azok  jogainak  ótalmára  gyakorolhatják ;  és  hogy 
ha  nem  így  gyakorolják,  ha  pontos  és  biztos  igazságszolgáltatás 
helyett  a  törvénykezés  fenakadását  idézik  elő,  zavart  és  anar- 
chiát okoznak,  nemcsak  a  legnagyobb  jogtalanságot  követik  el, 
hanem  a  nemzet  szabadságát  is  koczkáztatják,  a  melyet  véde- 
niök  kellene :  mert  zavar  és  anarchia  szintoly  veszélj-es  ellen- 
ségei a  nemzet  szabadságának,  mint  az  absolutismus  önkénye. 
Oly  régi  a  harcz,  jegyzé  meg  Deák,  a  szabadság  és  absolutis- 
mus közt,  mint  a  történelem.  S  feltűnő  jellemvonás  mind  e 
küzdelmeken,  hogy  egyik  és  másik  mindig  akkor  bukott  meg, 
midőn  nem  bírta  teljesíteni,  a  mit  a  nemzetnek  ígért.  Az  abso- 
lut  rendszer  a  rendet,  nyugalmat  és  anyagi  jólétet ;  s  a  szabad- 
ság az  egyéni  és  polgári  szabadság  élvezetét. 

Azonban  közelgett  az  országgyűlés. 

Deák  kötelességének  ismerte  elfogadni  a  kéjjviselői  állást. 

mert  könnyen  fordulhatnak,  úgymond,  akkép  a  dolgok,  hogy 
ezen  állás  személyes  veszélylyel  is  járhat,  az  elöl  pedig  magát 
kivonni  ily  nehéz  időkben,  gyávaság  volna.  Program  gyanánt 
harminczéves  politikai  pályája  elveire  hivatkozott,  a  melyekhez 
hűtlen  soha  sem  volt.  Levele,  melyet  18G1.  jannár  9-én  irt, 
mutatja  a  lelki  állapotot,  a  melyben  akkor  volt.  Fölveti  az 
óriási  nehézségű  kérdéseket,  a  melyeket  szemben  a  Velenczét 
fenyegető  háborúval,  szemben  az  izgatottsággal,  a  túlfeszített 
reményekkel,  a  monarchia  zilált  állapotával  megoldani,  csaknem 
politikai  lehetetlenség.  Sok  nehéz  időt  ért  már,  úgymond,  nehe- 
zet a  hazára,  nehezet  az  egyesek  joolitikai  állására  nézve. 
De  még  nem  ért  időt,  a  melyben  nyiltan,  bátran,  belső  meg- 
nyugvással ne  mert  volna  szembenézni  a  bekövetkezhető  ese- 
ményekkel, azon  megnyugvással,  hogy  tudja,  érti,  érzi,  mi  az 
ö  polgári  kötelessége.  De  most  kábul  a  feje,  elszorul  melle,  ha 
szembenéz  a  lehetőségek  azon  chaoszával,  mely  előttünk  áll,  & 
a  melyből  egy  elhibázott  lépés  végveszélybe  döntheti  a  hazát. 
«Azt  írod,  írja  többek  közt  —  az  ország  szeme  reám  néz, 
tőlem  vár.  Szerencsétlenség  az  országra  is,  reám  is,  ha  ez  így 
van,  mert  a  baj  súlyosabb,  semhogy  én  vagy  más  abból  meg- 
menthetné a  hazát.  »>  Fájdalmasan  vallja  be,  hogy  ö  nem  tud 
tanácsolni,  segíteni. 

Olvassák  önök,  e  levél  után,  az  1861 -ki  föliratot  és  a, 
beszédet,  a  melylyel  azt  Deák  bemutatta  a  képviselőházban, 
hogy  fogalmuk  legyen  az  óriási  változásról,  a  melyen  e  nagy 
államférfiú  lelke  egy  pár  hónapon  át  keresztülment,  s  a  küzde- 
lemről, a  melylyel  ez  átalakulás  szükségkép  járt.  A  nagy  szel- 
lem megtalálta  az  archimedesi  pontot,  a  melyet  keresett,  szi- 
lárd alapot  érez  lábai  alatt,  tudja,  érti,  érzi  immár,  mi  az  ő 
polgári  kötelessége,  s  e  kötelesség  teljesítésében  oly  határozott- 
sággal lép  föl,  a  melyben  érzelmei  szintoly  hü,  mint  méltó 
kifejezését  látja  a  nemzet,  s  a  mely  azonnal  teljes  mertekben 
reá  fordítja  vala  a  küzdelemre,  a  mely  a  nemzet  előtt  állott,  a 
külföld  figyelmét. 

Magyarország  jogai  soha  sem  voltak  még  államíratban  ily 
TÍlágosan,  ily  kétségbevonliatlanúl  földerítve.  De  nemcsak  a 
jogi  és  jogtörténeti  fejtegetések  teszik  ezen  okiratot,  valamint 
Deák  egyéb  iratait  és  beszédeit  is  azon  időkből  nevezetesekké. 
Mély  jogérzet,  a  szabadság  örök  elvei,  a  népek  elévülhetlen 
jogai,  s  a  politika  kétségtelen  alapigazságai  nyilatkoznak  azok 
minden  sorában,  a  melyeket  minden  szabad  nép  minden  időben 
haszonnal  és  élvezettel,  s  minden  elnyomott  nép  tanulsággal 
és  vigasztalással  olvashat. 

Tudjuk,  hogy  a  forradalom  után  a  jogvesztés  elmélete 
állíttatott  fel  Magyarország  ellenében.  Elmélet,  mely  a  törvé- 
nyes jog  ellen  a  fegyverre  hivatkozik.  A  hódító  joga,  jegyzé 
meg  Deák,  fegyverének  hatalma ;  csak  addig  terjed,  a  meddig 
fegyvere  ér.  A  hódítottnak  nincsenek  erkölcsi  kötelességei  a 
hódító  irányában.  Azon  országokban  is,  a  melyek  kezdetben 
hódítás  által  alakultak,  nem  hódítás,  hanem  a  hódítottnak  utóbb 
nyilvánosan  kijelentett  vagy  tettleg  bizonjátott  elismerése  ké- 
IDezi  a  jogalapot.  A  jogvesztés  alapján  csak  absolut  uralom 
lehetséges.  Elmélet,  a  mely  alkalmazóin  is  megboszúlta  magát. 
Mert  a  mint  nem  volt  lehetséges  Magyarországon  valódi,  teljes 
alkotmányosság,  míg  a  monarchia  másik  államában  korlátlan 
hatalom  uralkodott :  színtől}-  lehetetlennek  mutatkozott,  míg 
Magyarországon  fegyver  uralkodott ,  a  valódi  alkotmányosság 
áldásait  élvezni  Ausztria  népeinek.  Tizenkét  évi  tapasztalás 
végre  magát  a  fejedelmet  is  meggyőzte,  hogy  a  korlátlan  uralom 
a  monarchia  népeit  nem  vezetheti  boldogságra,  sőt  veszélybe 
döntheti  a  trónt  és  birodalmat. 

Elhatározta  tehát  a  fejedelem,  hogy  az  alkotmányosság 
útjára  tér. 

S  alkotmányt  adtak  Magyarországnak  is,  de  nem  azt,  a 
melyet  tőlünk  hatalommal  elvettek,  hanem  egy  másikat,  újat, 
idegenszerűt,  darabját  azon  közös  alkotmánynak,  melyet  az 
egész  birodalomra  készítettek.  Deák  nemcsak  azért  utasította 
vissza  ezt  az  alkotmányt,  mert  legfontosabb  jogainkat  idegen  tör- 


95 


yénj'hozás  és  kormányzat  részere  foglalta  le.  Visszautasított  ö 
minden  adott  alkotmányt;  s  ösi  alkotmányunkat  követelte 
vissza,  a  mely  nem  ajándék  volt,  hanem  kölcsönös  szerződések 
által  állapíttatott  meg  s  a  nemzet  életéből  fejlett  ki.  Mellettünk 
jog  és  törvény  állanak,  úgymond,  és  a  szerződések  szentsége, 
ellenünk  az  anyagi  erő!  S  midőn  e  jelszó  alatt  megindítja  a 
nag}-  erkölcsi  harczot  az  ösi  alkotmán}'  visszaszerzéséért :  oly 
alapra  áll,  a  mely  a  legitimitás  erejét  kölcsönzi  a  szabadság- 
liarcznak. 

Ezen  alap  nem  egyszerű  törvény,  nem  egyszerű  diploma, 
nem  octroyalt  alkotmány  vagy  ígéret,  hanem  kölcsönös  egyez- 
kedés folytán  kötött  alapszerződés,  az  uralkodóház  között,  a 
melynek  öröködési  jogát,  és  Magyarország  közt,  a  melynek 
alkotmán^'os  önállóságát  biztosítja.  Ezen  alap  a  pragmatica 
sanctio.  Állami  alaptörvény,  a  mely  egyszersmind  a  nemzet- 
közi jog  kiegészítő  részét  képezi.  Kétoldalú  szerződés,  a  mely 
teljes  erejével,  minden  föltételeivel  együtt  életbe  lépett,  s  a  jog- 
szerű gyakorlat  által  szentesíttetett. 

Ez  erős  jogalapra  állapítja  Deák  követeléseit ;  ez  alapon 
fejti  ki,  a  körül  csoportosítja  közjogi  és  történeti  adatait,  érveit, 
a  melyek  oly  kétségtelenül  igazolják,  hogy  a  törvényes  kapocs, 
a  mely  Magyarország  közt  és  ő  fölsége  többi  országai  között 
létezett,  csak  az  uralkodó  ugyanazonosságában  áll;  hogy  real- 
unio  köztök  soha  sem  volt.  Ezt  a  szerződést,  monda  Deák,  kész 
Magyarország  mindenkor  megtartani,  de  azt  változtatni  s 
helyette  szorosabbat  álhtani,  magát  az  örökös  tartamányoknak 
lekötni,  s  ez  által  alkotmányos  önállásáról  lemondani  szándoka 
bizonyosan  nincs.  Ha  minden  jog^^iszonyt  föl  lehetne  forgatni, 
mert  az  egyik  félnek  érdekei  annak  megváltoztatását  kívánják 
s  kivált  ha  föl  lehetne  forgatni  olyképen,  hogy  az  egj'ik  fél 
tartsa  meg,  a  mire  kötelezte  magát,  a  másik  azonban  nem  tel- 
jesíti a  kikötött  föltételeket,  akkor  se  törvény,  se  szerződések 
nem  nyújtanak  biztosítást,  hanem  egyedül  az  erő  volna  a  jog- 
nak mértéke. 

S  a  sanctio  pragmaticának  egyik  világos  föltétele  az  or- 
szággyülésileg  alkotott  törvénj^ek  megtartcása.  Az  alkotmányos- 
sággal az  absolut  hatalom  által  fölfüggesztett  törvényeknek 
tettleg  szükségkép  vissza  kell  állaniok  teljes  erejökben.  Ezt 
hozza  magával  az  alkotmányosság  fogalma  is.  Szentesitett 
törvényeket  alkotmányos  országban  csak  az  a  hatalom  füg- 
geszthet föl,  a  mely  ezeket  hozta.  Minden  octroyálás  alkot- 
mányellenes hazánkban,  és  csak  az  absolut  rendszer  folytatása. 
('Ha,  úgymond  Deák  a  második  fölíratban,  ha  van  joga  a  feje- 
delemnek az  előde  által  szentesitett  törvényeket  a  maga  szemé- 
lyére nézve  nem  ismerni  kötelezőknek :  mi  lesz  akkor  alkotmá- 
nyunknak, az  ország  törvényes  szabadságának  s  alkotott  és  alko- 
tandó törvényeinknek  biztositéka?  Mire  támaszkodnak  a  biro- 
dalom népei  is,  a  melyeknek  Fölséged  alkotmányos  szabadságot 
adott,  ezen  szabadságok  tartósságára  nézve?  Töröljük  ki  az 
alkotmányosságból  a  kötelezettségnek  azt  a  folytonosságát,  a 
mely  nemzedékről  nemzedékre  száll  s  a  fejedelmekre,  mint 
a  népekre  egyaránt  kiterjed  :  minden  alkotmány  s  minden  állam 
biztossága  az  események  játéka  lesz.  Ezen  folytonosság  az 
alapja  mind  a  nép  szabadságának,  mind  a  fejedelem  uralkodási 
és  öröködési  jogának.  Ezen  folj^tonosság  tagadása  megsem- 
misiti  azt  a  közvetitő  erőt,  a  mely  nélkül  áz  érdekek  összeüt- 
közésénél minden  kérdés  csak  az  önkény  hatalmával  vagy  a- 
fegyver  élével  volna  megoldható,  s  a  mely  nélkül  a  népeknek 
és  fejedelmeknek  nem  volna  egyéb  választásuk,  mint  absolut 
uralkodás  vagy  forradalom.  E  jótékon}'  közvetitő  erő  a  jognak 
állandóságába  vetett  hit  és  bizodalom ,  mely  a  kötelezettség^ 
érintett  folytonossága  nélkül  csak  nem  is  képzelhető. » 

Tehát  a  jogfolytonosság  elve  szemben  az  octroyálással, 
mely  nem  egyéb  az  absolutismus  folytatásánál.  Állandó  tárgya, 
a  késöbl)i  föliratoknak,  mindaddig  míg  a  jogfolytonosság  elve 
diadalt  nem  ül,  a  körülmények  szerint  szintannyi  változatos- 
sággal, mint  meggyőző  erővel  fejtegetve. 

Ismét  a  legitimitás  elve,  mely  annyira  megkülönbözteti  a 

magyar  nemzet  e  nagy  erkölcsi  harezát  más  népek  szabadság- 
harczaitól  az  újabb  időkben.  Egyszersmind  biztosította  annak 
sikerét. 

Az  athéneieknek,  jegyzi  meg  egy  történetíró,  a  Pisistrati- 
dák  bukása  után,  abban  állott  szerencséje,  hogy  nem  valami 
határozatlan  és  alaktalan  szabadságeszme  után  törekedtek, 
hanem  hogy  a  kívánt  szabadság  számukra  régi,  még  érvényben 
levő  alkotmányukban  volt  foglalva.  Ugyanez  volt  szerencséje 
nemzetünknek  is.  És  szerencsénk  volt,  a  miben  Guizot  az 
angol  forradalom  sikerét  találja ,  hogy  a  küzdelem,  melyet 
folytattunk,  védelmi  levén  elvében,  egyszersmind  határozott  és 
korlátolt  vala  tárg3-ára  nézve.  Az  1848-ki  törvények  képezték 
korlátait.  Főleg  e  törvényeknek  köszönhettük  1848-ban,  hogy 
megóvatott  hazánk  a  régi  és  új  Magyarország  összeütközésétől, 
a  mi  Francziaországban  főleg  okozta  a  rémm'almat.  E  törvé- 
nyeknek köszönhettük  akkor  is,  most  is,  hogy  kiegyenlítvén  az 
érdekek  ellenkezéseit,  az  önfentartás  érdekében,  általánossá  tet- 
ték a  küzdés  kötelességérzetét.  A  régi  alkotmány  igazságtalan 
volt  a  nép  iránt,  E  vádat  nem  lehetett  többé  fölhozni  az 
1848-ki  alkotmány  ellen.  Ezen  alkotmányért  küzdvén,  nem 
avult  kiváltságokért,  hanem  a  nép  előtt  is  becses  történeti 
jogokért  küzdött  a  nemzet.  Törvényes  alakban  hozott,  szente- 
sített törvényeit  védte,  s  e  törvényekben  védte  a  népek  örök 
jogait ,  a  melyeknek  védelmét  a  szabad  népek  közrészvéte 
kísérte  minden  időben. 

Ebből  merített  hitet,  bizalmat  maga  Deák  is  a  küzdelemre. 
Mert  az  államférfiúnak  nem  elég  nagy,  nemes  czélt  tűzni  ki 
maga  elé  ;  nem  elég  tisztában  lenni  az  eszközök  iránt,  a  melyek 
e  nagy  czéh'a  vezetnek :  szükség,  hogy  e  nag}'  czél  lelkesítse  is 
mind  magát,  mind  a  nemzetet ;  szükség,  hogy  a  hideg  megfon- 
tolás, mely  reál  viszonyokra  alapítja  terveit,  s  minden  lehető 
körülményekkel  számol,  a  szenvedély  melegével  párosuljon 
ugyanazon  főben,  ugyanazon  szívben,  erős  hittel  és  meggyőző- 
déssel az  ügy  igazsága  iránt;    mert   csak  ez  adja  meg  azt  az 

erőt,  azt  a  szilárdsiigot  és  kitartást,  a  mely,  ha  lassan  is,  oly- 
kor egy  egész  élet  odaadásával,  biztosan  vezet  a  győzelemre. 

Deák  teljes  mértékben  liírt  ezzel  a  hittel ;  s  nem  csak  erős 
meggyőződés,  hanem  erős  nemzeti  érzelem  alapján  is  állott. 

«Kilenczszáz  év  óta  él,  monda  egy  alkalommal,  nemze- 
tünk e  hazában.  Nehéz  idők  vonultak  el  fölötte,  gyakran  az 
örvény  szélére  sodorta  belviszály  és  külellenség.  És  annyi  küz- 
delmek között  is  fen  tudta  mégis  tartani  független  önállását, 
törvényeit  és  alkotmán3'át.  Pedig  annyi  századon  keresztül  nem 
volt  igazságos  a  népnek  azon  osztálya  iránt,  melyet  nem  része- 
sített a  polgári  jogokban,  melylyel  nem  osztozott  a  közterhek- 
ben.  Ezt  az  erkölcsi  hibát  1848-bau  hozta  helyre  a  nemzet,  s 
akkor  lön  igazságos  a  nép  iránt.  Az  isteni  gondviselés  nem  fogja 
engedni,  hogy  épen  azon  időszak,  melyben  e  legszentebb  erköl- 
csi kötelesség  híven  teljesítve  lőn,  legyen  a  nemzet  életének 
utolsó  fellobbanása,  s  az  ország  épen  akkor  fosztassék  meg 
alkotmányos  önállásától ,  törvényes  függetlenségétől ,  mikor 
önként  és  szabad  akaratból  igazságot  szolgáltatott  a  népnek,  s 
lerótta  sok  százados  tartozását.  El  fog  jőni  az  idő,  mikor  azok 
is,  a  kik  most  a  mi  alkotmányos  önállásunkat  saját  szabadságuk 
érdekében  óhajtják  eltörölni,  l)e  fogják  látni :  hogy  egyik  nem- 
zet szabadsága  a  másik  szabadságának  ellensége  nem  lehet." 

Oly  időben  mondotta  Deák  ezeket,  mikor  ismét  elborultak 
a  nemzet  kilátásai. 

Az  1861 -ki  országgyűlésen  annyira  élesen  állottak  szem- 
ben a  nemzet  és  kormány  nézetei,  hogy  azok  között  nem  volt 
lehetséges  a  közvetítés. 

Deák  pedig  már  az  első  fölíratban,  melyet  indítványozott, 
az  ősi  alkotmány  visszakövetelése  mellett,  a  mi  nem  lehetett  alku 
tárgya,  a  kiegyezés  létesítésére  is  elég  érintkezési  pontot  nj^újtott ; 
s  ügy  vélekedvén,  hogy  engedni,  a  hol  az  engedés  öngyilkosság  s 
líoczkáztatni,  a  hol  arra  szükség  nem  kényszerít,  egyaránt  bün 
a  nemzet  ellen,  azt  a  szilárdságot,  a  melylyel  az  alkotmány 
TÍsszaállítását   követelte,  az  eljárásban  is    annyi  óvatossággal 

líötötte  össze,  a  mennyit  a  veszélyes  helyzet  és  a  sikei"  biztosí- 
tása nézete  szerint  szükségessé  tett. 

Toltak,  a  kik  ezt  a  politikát  nem  találták  akkor  eléggé 
merésznek,  söt  félénknek  mondották. 

Deák  elismerte,  hogy  politikája  nem  a  koczkáztató  merész- 
ség politikája,  hanem  az  óvatosságé ;  de,  úgymond,  nem  félénk 
az,  hanem  erőnkhöz  és  helyzetünkhez  van  mérve.  Harczban,  a 
cselekvés  terén  gyakran  szükséges  a  merészség,  mert  az  erőt 
fölfokozza  s  ez  által  a  sikert  biztosíthatja.  De  köztanácskozá- 
sokban ő  inkább  szerette  a  szilárdsággal  párosult  óvatosságot. 
Merészség  a  politikában  nézete  szerint  csak  akkor  van  helyén, 
mikor  tetemes  erőre  támaszkodik,  e  nélkül  mindig  koczka,  mely 
többnyire  vakra  fordul.  Az  óvatosság,  még  ha  túlzott  is,  figyel- 
met érdemel,  mert  a  túlzott  merészség  több  kárt  okozhat,  mint 
a  túlzott  óvatosság.  Félénk,  gyáva  az,  a  ki  önszemélyét  félti, 
midőn  hazájának  sorsa  forog  kérdésben,  de  a  ki,  úgj^mond 
Deák,  maga  nem  fél,  hanem  félti  a  hazát,  óvatos  nem  azért, 
hogy  magát  baj  ne  érje,  hanem  hogy  a  haza  ne  szenvedjen,  az 
nem  félénk,  nem  gyáva. 

Úgy  hitte  Deák,  hogy  a  haza  sorsát  a  szeretet  óvatossá- 
gával kell  őrizni ;  hogy  koczkáztathatmik  mindent  a  hazáért 
de  a  hazát  koczkáztatnunk  nem  szabad.  0  is  érezte  mindazt, 
a  mit  minden  magyar  érzett  azok  ellen,  a  kik  annyi  életet,  élet- 
örömet,  ann3'i  boldogságot  földúltak  e  hazában.  «De  érzem  — 
úgy  monda  —  kebelemben  azt  az  erőt  is,  hogy  jobban  tudom 
szeretni  e  hazát,  mint  gyűlölni  ellenségeinket. »  Izgatott  idők- 
ben, jegyzé  meg  végre,  könnyebb  az  indulatok  árját  követni, 
mint  azt  a  hon  érdekében  csillapítani.  A  ki  ilyen  időkben  a 
kedélyek  ingerültségével  szemben  szilárdság  mellett  óvatosságot 
is  ajánl,  félreértéseknek,  sőt  gyanúsításoknak  is  kiteszi  magát,  a 
melyeket  eltűrni  csak  azért,  hogy  a  haza  ne  szenvedjen,  lelki 
erőt,  sőt  politikai  bátorságot  kíván.  Egész  élete  mutatta,  hogy 
Deák  nagy  mértékben  bírt  e  bátorsággal.  Bírt  a  közvélemény- 
nyel  szemben  is,  bármennyire  tudta,  hogy  az  oly  hatalom,  a 

mely  gyakran  elsodor  vagy  eltipor.  De  nem  mindig  a  leghango- 
sabb szó  a  valódi  közvélemény.  És  elvégre  is,  —  monda  mind- 
anm'iszor,  ugyanazt  fejezve  ki  más  szavakkal,  —  van  egy  hü 
bariítja,  a  kinek  szava  a  közvélemény  szavánál  is  fontosabh 
előtte,  a  kivel  soha  nem  alkudott,  mert  parancsát  szentnek  tar- 
totta, a  kinek  neheztelését  magára  nézve  a  legsúlyosabb  csapás- 
nak tekinti  vala,  s  ez  a  hű  barátja :  lelkiismerete. 

A  körülmények  úgy  hozták  magokkal,  hogy  a  kik  Deák 
politikáját  nem  találták  eléggé  merésznek,  magok  is  csakhamar 
e  férfiú  zászlaja  körül  seregeijenek.  Második  fölirata,  mely  a 
legerősebb  polémiát  oly  ritka  mértékben  egyesíti  az  államírat 
méltóságával,  azzal  az  egyhangúsággal  fogadtatott  el,  a  mely 
oly  rendkívül  emeli  egy  nemzetgyűlés  nyilatkozatainak  tekin- 
télyét. 

E  föliratot,  mint  tudjuk,  az  országgyűlés  rögtöni  föloszla- 
tása  követte. 

Deák  erélye,  szilárdsága  a  veszélyekkel  szemben  mindig 
növekedett.  Előre  látva,  a  mik  bekövetkeztek ,  határozatot 
indítványozott,  a  melyben  kijelentette  a  képviselőház,  hogy  az 
országgyűlési  értekezések  fonalát  tettleg  a  királyi  leírat  szakí- 
totta meg,  midőn  a  nemzet  ősi  alkotmányát ,  az  alapszerződé- 
sek ellenére,  absolut  hatalommal  lényegében  átalakítva,  a 
tanácskozásokat  a  császári  diplomák  és  pátensek  terére  kívánta 
szorítani,  a  hová  az  országgyűlés  jogszerűleg  nem  léphetett. 
Kijelentette  egyszersmind  a  képviselőház,  hogy  nem  szegülhet 
ugyan  ellene  az  erőhatalomnak,  de  ragaszkodik  a  fönálló  tör- 
vényekhez, s  alkotmányellenesnek  tekinti  a  hatalom  minden 
ol}'  lépését,  a  mely  e  törvényekkel  ellenkezik. 

Tudta  Deák,  hogy  ismét  nehéz  idők  következnek  a  nem- 
zetre :  «de,  úgymond,  az  ország  alkotmányos  szabadsága  nem 
olyan  sajátunk,  a  melyről  szabadon  rendelkezhetnénk.  Hitünkre 
bízta  a  nemzet  annak  hü  megőrzését,  s  mi  felelősek  vagyunk  a. 
haza  és  lelkiismeretünk  előtt.  Ha  tűrni  kell,  tűrni  fog  a  nem- 
zet, hogy  megmentse  az  utókornak  azt  az  alkotmányos  szabad- 

ságot,  a  melyet  őseitől  öröklött.  Tűrni  fog  csüggedés  nélkül, 
mint  ősei  tűrtek  és  szenvedtek,  hogy  meg\'édhessék  az  ország 
jogait ;  mert  a  mit  erő  és  hatalom  elvesz,  azt  idő  és  kedvező 
szerencse  ismét  visszahozhatják,  de  a  miről  a  nemzet,  félve  a 
szenvedésektől,  önmaga  lemondott,  annak  visszaszerzése  min- 
dig nehéz,  mindig  kétséges.  Tűrni  fog  a  nemzet,  remélve  a 
szehb  jövőt  s  bizva  ügyének  igazságában*. 

S  ő  nem  kételkedik,  hogy  az  igazság  végre  is  győzni  fog. 
De  a  passiv  ellenállás  újabb  korszaka  küszöbén  intette  Deák  a 
nemzetet,  hogy  soha  semmi  szin  alatt  és  semmi  esetl)en  ne 
hagyja  el  a  törvényes  tért.  «Ez  azon  biztos  tér,  úgymond,  a 
melyen  fegyveres  erő  nélkül  fegyveres  erő  ellenében  is  megáll- 
hatunk. A  törvény  oly  nyugalmat  ad  a  léleknek,  hogy  a  legsú- 
lyosabb eseményeket  is,  ahhoz  ragaszkodva,  be  lehet  várni ;  és 
éj^en  ez  idézi  elő  azt,  a  mi  a  tűrésnél  legfőbb,  hogy  méltóság- 
gal tűrjünk,  mert  a  méltóságot  a  törvényesség  adja  meg  és 
semmi  más.w 

Ha  az  1861 -ki  országgyűlésnek  nem  sikerült  még  kivivni 
alkotmányunk  visszaállítását :  legalább  elnémította  a  jogvesztés 
elméletét.  Még  a  hivatalos  írók  is  fölhagytak  ez  elmélettel. 
Más  térre  vitték  át  a  vitát.  Eészint  azt  törekedtek  megmutatni, 
hogy  real-unio  volt  a  viszony,  mely  1848  előtt  Magyarország  és 
Ausztria  között  fenállott ;  részint  azt  fejtegették,  hogy  a  magyar 
alkotmány  ellenkezik  a  monarchia  fenállásának  biztosságával. 

Az  első  nézetet  legnagyobb  tudománj'os  készülettel  Lust- 
kandl  bécsi  tanár  fejtegette,  a  kinek  mindazonáltal  nevét  nem 
e  munkája,  hanem  Deák  válaszirata  tartja  fen.  Az  alkotmány- 
vesztés  elmélete  érintetlenül  hagyta  a  magyar  közjog  múltját, 
csak  a  jelent  támadta  meg,  hogy  a  jövőnek  tabula  rasa-t  csi- 
náljon. Lustkandl  a  múltat  akarta  megsemmisíteni,  hogy  az 
által  készítsen  jogalapot  azoknak,  a  kik  a  jövőt  saját  elméletök 
szerint  akarták  alakítani.  A  közjogi  rabulistika  férczmüve, 
mely  a  rabulistika  minden  fogásaival  igyekezett  meghamisítani 

Magyarország  közjogát,  hogy  azon  politikai  nézet  szurínt  ido- 
mítsa, a  melynek  szolgálatában  állott. 

Deák  válasza  földerítette  e  fogásokat,  s  az  érvek  és  adatok 
oly  tömegével,  a  mely  az  egész  magyar  közjogot  felölelte,  czá- 
folta  meg  Lustkandl  hamis  állításait.  Teljesen  elnémította  e  mü 
a  hivatalos  írók  seregét,  a  kik  a  régi  magyar  törvényekben 
remélték  találhatni  a  real-unio  igazolását.  Egyszersmind  min- 
den kétséget  kizáró  okokkal  igazolta,  hogy  az  1848-ki  törvé- 
nyek mindazon  kellékekkel  bírnak,  a  melyek  a  törvények  érvé- 
nyességére bármely  tekintetben  megkívántatnak.  Oly  kérdések,, 
a  melyeknek  megvitatása  nem  csekély  mértékben  mozdította 
elö  ügyünk  diadalát,  rendre  kiszorítva  elleneinket  minden  állás- 
pontról. A  magyar  irodalom  pedig  annál  nagyobb  örömmel 
fogadta  e  müvet,  mert,  hogy  egyebeket  mellőzzek,  a  magyar 
trónöröködés  kérdése  s  a  magyar  pragmatica  sanctio,  és  a 
különbségek,  a  melyek  azt  az  osztrák  pragmatica  sanctiótól 
megkülönböztették,  először  voltak  közjogi  irodalmunkban  részint 
ilyen  alapossággal  tárgyalva,  részint  földerítve. 

Azon  osztrák  publicistáknak,  a  kik  a  magyar  alkotmány- 
visszaállítását a  monarchia  fenállásának  biztosításával  nem  vél- 
ték megegyezhetönek,  a  híres  húsvéti  czikkben,  a  «Pesti  NaplÓD- 
ban  válaszolt  Deák.  Kimutatta,  mint  tudjuk,  hogy  a  viszály- 
nak, mely  köztünk  és  Ausztria  között  annyiszor  kitört  s  olykor 
szakítással  is  fenyegetett,  soha  sem  a  magyar  nemzet,  hanem 
mindenkor  azon  osztrák  államférfiak  voltak  okai,  a  kik  alkot- 
mányát, törvényeit  megtámadták.  Kimutatta,  hogy  a  magyar 
alkotmány  a  múltban  sem  ellenkezett  soha  a  monarchia  fen- 
állása  biztosságával ;  hogy  a  mellett  a  nemzet  súlyos  időkben 
mindenkor  erélylyel  és  olykor  fényes  sikerrel  is  teljesítette  a 
monarchia  fentartása  iránt  is  kötelességét.  De  kimutatta  egy- 
szersmind, —  és  ez  az,  a  mi  a  húsvéti  czikknek  oly  kiváló  tör- 
téneti fontosságot  adott,  —  hogy  valahányszor,  egyes  osztrák 
államférfiak  tanácsa  és  befolyása  következtében,  Magyarország 
és  Ausztria  között  a  meghasonlás  és  keserűség  tetőpontját  érte^ 

sohasem  azon  államférfiak  változott  nézete,  jobbra  fordult 
tanácsa,  hanem  mindannyiszor  fejedelmeink  mélyebb  belátása, 
szigorúbb  lelkiismeretessége  állította  vissza  a  sértett  törvénye- 
ket, élesztette  föl  ismét  a  nemzet  bizalmát.  Tehát  az  elfogult 
államférfiaktól,  a  kiknek  doctrinaire  makacssága  a  monarchia 
érdekeit  is  feláldozta  volna  az  elméletnek,  a  fejedelem  bölcses- 
ségéhez és  igazságszeretetéhez  hivatkozott  Deák,  oly  kijelen- 
tessél, hogy  a  magyar  nemzet  soha  sem  fogja  ugyan  alkotmá- 
nyos önállását  föláldozni,  de,  ha  az  visszaállíttatik,  kész 
törvényeit,  a  mennyiben  szükségesnek  mutatkoznék,  törvény- 
szabta úton  öszhangzásba  hozni  a  monarchia  szilárd  fenállha- 
tása  biztosságával. 

Ugy  hiszem  Macchiavelli  jegyezte  meg,  hogy  a  jó  tanács 
a  fejedelem  bölcsesége. 

A  fejedelem  az  országgyűlés  összehívásával  felelt  Deák 
nyilatkozatára. 

S  most  már  a  trónbeszéd  is  a  j)ragmatica  sanctiót  vette 
kiindulási  pontúi.  Meg  volt  találva  a  közös  alap.  A  többi  magá- 
tól következett,  nem  küzdelem  nélkül,  söt  sok  és  nagy  nehézsé- 
gekkel, a  melyeket  csak  Deák  bölcsesége  és  tekintélye  volt 
képes  legyőzni,  de  következett  azzal  a  logikai  szükségességgel, 
a  melj'  a  történelemben  szintúgy  m-alkodik,  mint  kisebb  dolgok- 
ban, magán  viszonj-aink  közt. 

A  történetírás  és  az  életrajz  föladata  lesz  vázolni  e  fontos 
és  érdekes  eseményeket ;  részletesen  ismertetni  Deák  sok  oldalú 
működését  a  clubbokban,  a  képviselőházban,  a  bizottságokban, 
a  melyek  a  kiegyezés  pontozatait  előkészítették,  s  közben  több- 
szöri értekezését  magával  a  fejedelemmel  és  a  monarchia 
ügyeit  intéző  államférfiakkal.  A  történetírónak  lesz  föladata 
egyszersmind  kimutatni  azt  a  szerepet  is,  melyet,  mint  minden 
nagy  dolgok  létesítésénél,  ezen  alkalommal  is  a  közbejött  vélet- 
lenek játszottak,  a  mit  közönségesen  szerencsének  mondunk. 
Ki  fogja  emelni  ezek  fölött,  tanulságul  minden  időkre,  hogy  a 
központosítási,  a  beolvasztási    törekvés  alkotmányos  úton  és 

eszközöldiel  még  inkább  lehetttknnek  mutatkozott,  mint  a 
korlátlan  uralom  három  százados  törekvése  ezen  irányban. 
S  rámutat  az  utolsó  forradalmi  kisérlet  sikertelen  voltára  is,  a 
porosz  háború  alatt. 

Én  a  nagy  férfiúnak,  a  kinek  emlékünnepét  üljük  ez  emlé- 
kezetes napon,  mindenekfölött  ismét  bölcseségét  emelem  ki,  a 
mely  a  kiegyezés  tervezésében  nem  kevesbbé  bámulatosan  nyi- 
latkozott, mint  azon  küzdelem  megindításakor,  a  melynek 
alkotmányunk  visszaállítását  köszönhetjük. 

Ismerjük  az  ellentéteket,  a  melyek  a  közös  ügyek  megha- 
tározásánál fenforogtak.  Egyfelől  a  personal  unió  olyan  szigorú 
magyarázata,  a  mely  alig  engedett  meg  közös  ügyet  Magyaror- 
szág közt  és  Ausztria  között ;  más  részről  központosítási 
törekvés,  a  mely  minden  fontosabb  ügyet  a  közös  ügyek  közé 
kívánt  sorozni.  S  e  két  szélsőség  között  ismét  a  régi  magyar 
ellenzék  és  a  régi  conservativek  szorosabb  és  tágasabb  értelme- 
zései. Lehetett-e  kilátás  eredményre  a  nézetek  ezen  ellenkezései, 
eltérései  között,  ha  Deák  ol}'  biztos  alapot  nem  jelöl  ki,  a 
melyet  már  mindenik  rész  elfogadott ;  és  ha  ezen  alaphói  azzal 
a  szigorú  logikával  nem  vonja  le  a  következtetéseket,  a  melj'- 
nek  helyességét  szükségkép  el  kellett  ismerni  ? 

Ez  az  alap,  mint  tudjuk,  ismét  a  jiragmatica  sanctio  volt. 
Azon  alapszerződés,  a  mely  a  monarchia  országainak  és  tarto- 
mányainak a  közös  uralkodó  alatt  feloszthatatlan  és  elválaszt- 
hatlan  birtoklását  biztosítván,  ez  által  ezen  országokra  és  tar- 
tományokra nézve  a  közös  és  viszonos  védelem  kötelezettségét 
állapította  meg.  Oly  kötelezettség,  a  melylyel  Magyarország  ő 
felsége  töhbi  országainak  és  tartományainak,  és  ezek  Magyar- 
országnak egyaránt  tartoznak.  E  tartozásból  vonta  le  Deák  a 
közös  ügyeket,  gondosan  ügyelvén,  hogy  egészen  addig  elmen- 
jen, a  meddig  a  közös  védelem  kötelezettsége  követeli,  és  sem- 
mivel ne  menjen  e  kötelezettség  határain  túl. 

Határozott  álláspont,  a  mely,  Magyarország  érdekében  is, 
tekintettel  volt  a  monarchia  fenállásának  lehető  biztosítására : 

<Ie  tekintettel  volt  egyszersmind  Magyarország,  mint  egyik  szer- 
ződő fél,  alkotmányos  önállóságára  és  egyenjogúságára. 

Határozott  álláspont,  a  melynek  minden  oldalról  elisme- 
rését egyaránt  mozditotta  elö  a2;  alap  tekintélye  és  az  az  erős, 
biztos  logika,  a  melynek  helyessége  és  őszintesége  iránt  Deák- 
nak  esze  és  jelleme  nyújtott  kezességet. 

S  e  határozott  álláspont  kizárt  minden  alkudozást,  szint- 
úgy, mint  a  törvényes  állapot  teljes  visszaállításának  követelése. 

Tudjuk,  hogy  Deák  a  porosz  háború  előtt  sem  elégedett 
meg  kevesebbel,  s  e  háború  után  sem  követelt  többet. 

A  ki  bizonyos  mérséklettel  és  szilárdsággal  nem  bír  meg- 
állani bizon3'os  határoknál,  nagy  dolgokat  kezdeményezhet,  de 
bevégezni  bizonyára  nem  fog.  DsÁK-ban  megvolt  mind  ez  a 
mérséklet,  mind  ez  a  szilárdság.  Bölcsesége  után,  a  mely  a 
kiindulási  pontok  és  a  határok  kijelölésében  nyilatkozott,  ennek 
köszönhetjúk  alkotását.  Különben  sodortatott  volna  egyik  vagy 
másik  szélsőség  felé ;  s  elvesztette  volna  jóhiszeműségét. 

Tudjuk,  hogy  az  ókor  nagy  törvényhozóit,  Solont  és  Lykm-- 
got,  a  jóshely  tekintélye  is  támogatta  nagy  feladatukban.  Deák- 
nak  saját  bölcsesége  és  jelleme  biztosították  ezt  a  tekintélyt. 
Theseusról  írják,  hogy  egyedül  a  rábeszélés  istennője  segítségé- 
vel hozta  létre  Attika  politikai  egyesítését.  Senki  sem  bírt 
nagyobb  mértékben  a  rábeszélés  ezen  isteni  erejével,  mint 
Deák.  Egyszerű  beszélgetéseiben  és  parlamenti  szónoklataiban 
egyaránt  nyilatkozott  az.  Senki  sem  bírt  inkább  a  régiek  azon 
tudományával,  a  mely  nem  egyéb,  mint  a  legbiztosabb  és  leg- 
egyenesebb utak  ismerete,  mások  értelméhez  férhetni.  A  láng- 
ész alkalmazkodási  módja,  mint  Xisard  írja,  a  legközönsége- 
sebb elmékhez,  a  nélkül,  hogy  hozzájok  lealacsonyodnék.  Csak 
azt  mondta  gj'aki'an,  a  mit  mindenki  tudni  vélt,  holott  ez  a 
tudás  zavart  és  bizonytalan  volt ;  az  ő  dicsősége,  hogy  oly  vilá- 
gos és  szabatos  kifejezést  adott  ez  eszméknek,  a  mel^-ek  ellen- 
állhatlan  meggyőződéssé  emelték  azokat.  Mert  a  mit ő írt,  amit 
ő  mondott,  mindenkinek  megérthetővé  vált,  a  maga  értelmessé- 

gi'lifz  ki'pest.  S  ezt  tartotta  ü  fö föladatának.  Mc'íígyözni  viígyotfc 
hallgatóit,  nem  tetszésüket  vadászta.  Semmi  köznapi  i){itliosz, 
apró  érvelés,  feleselés  beszédeiben.  Semmi  ügyvédi  fogás,  rlie- 
tori  vagy  költői  diszítmény.  Fukar  volt  a  szónoklat  ékességei- 
ben ;  képet  vagy  képes  kifejezést  csak  annyit  használt,  a  meny- 
nyit az  antik  józanság  példányaiban  is  találhatni.  Irálya  nem 
változatos,  előadásában  több  a  szabatosság,  mint  a  kellem,  és 
mégis  nem  csak  meggyőzte,  de  gyakran  el  is  ragadta  hallgatóit. 
Senkinek  beszéde  alatt  nem  érezte  többször  a  hallgatóság  azt 
az  örömet,  a  melyet  a  látás  megnyerése  után  nyújt  a  világosság. 
Ez  a  világosság  minden  oldalról  teljesen  földeritette  a  tárgyat, 
és  minden  kételyt  eloszlatott.  Fölvilágositotta  az  értelmet,  de 
egyszersmind  a  szívet  is  melegítette.  A  meggyőződés  melege,  a 
tiszta  honszeretet  érzelme  és  a  mi  hatást  az  őszinte  egyeneslel- 
küség,  a  kedély,  az  erővel  párosult  gyöngédség,  a  lovagiasság^ 
az  önzetlenség,  a  nemes  jellem  nyilatkozása  írásban  és  beszéd- 
ben is  szükségkép  gyakorol,  minden  alkalommal  meghatott 
mindenkit.  S  míg  mindenekfölött  egyszerű,  világos  akart  lenni, 
az  eszmék  teljességének,  a  melyet  az  értelmességre  szükséges- 
nek vélt,  olykor  a  szabatosságot  is  feláldozván  :  nem  egy  tulaj- 
donnal bírt  előadása,  a  meh^  a  régi  remekírók  örök  példánj^aira 
emlékeztetett.  Azoktól  vette  az  eszmék  rendezésének  világossá- 
gát, a  bizonyítékok  csoportosításának  és  a  tárgyhoz  arányosítá- 
sának művészetét,  a  kifejezések  természetességét,  velős  tömörí- 
tését, takarékosságát  s  a  hang  és  az  irály  nemes  méltóságát. 
Szónokaink  közül  senki  sem  bírt  nagyobb  mértékben  a  lángész 
kiváltságával,  annyiszor  fejezni  ki  az  igazságot  olyan  tökéletes 
alakban,  a  melyet  minden  érintés  csak  gj'öngítene.  Mennja  poli- 
tikai igazságnak  adott  oly  kifejezést,  a  mely  azokat  mondhatni 
közmondásokká  emelte  ;  alapúi  vetvén  vagy  sarkköveknek  hasz- 
nálván e  philosophiai  lélek  sugallotta  közhel^'eket  okoskodásai- 
hoz. Láttuk,  hogy  alig  volt  fegyvere  a  szónoklatnak,  a  melylyel 
ne  rendelkezett  volna :  de  ő  úgy  vélekedett,  hogy  köztanácsko- 
zásokban a  logikai  fegyver  a  legillőbb  és  leghatalmasabb.  «Van- 

nak,  úgy  monda  egy  alkalommal,  más  feg3'verek  is :  de  én 
azokhoz  nem  értek.  Meglehet,  hogy  ezt  az  egyet  is  hibásan  for- 
gatom, de  használom,  mert  bizalmam  van  hozzá.))  Nem  is  ok 
nélkül.  ^lert  ha  nem  is  osztozunk  abban,  a  mit  a  szónoklat 
egyéb  fegyvereiről  állított  szerénysége,  ellenségei  sem  tagad- 
hatták, hogy  a  logika  fegyverét,  a  mely  soha  sem  fajúit  kezében 
szörszálhasgató  dialectikává,  a  köztanácskozásokban  senki  sem 
használta  hatalmasabban.  Mindenki  meghajolt  nagy  itélötehet- 
sége  előtt,  a  mely,  midőn  valamely  ügyet  védett  is,  ítéletet  lát- 
szott mondani.  S  e  nagy  ítélötehetségnek  az  eszmék  ritka 
bősége  állott  rendelkezésére.  Én,  a  kinek  oly  gyakran  volt 
alkalmam  oly  közekői  kísérnem  figyelemmel  e  nagy  szellem 
működését,  számtalanszor  voltam  tanúja,  miként  teremtek  e 
hatalmas  agyban  az  eszmék ;  nem  mint  gondolatcsirák,  a  melye- 
ket a  gondolkodás  fejtett  ki  utóbb,  hanem  terebély  élőfák  gya- 
nánt, ágastól,  lombostól,  teljes  kifejlettségökben  és  nem  egyszer 
mindjárt  olyan  alakban,  a  melyen  a  leggondosabb  stylista  keze 
is  alig  talált  volna  igazítnivalót.  S  az  író  és  szónok,  valamint 
az  államférfiú  hitelét  nem  kevéssé  emelte  az  a  lelkiismeretesség, 
a  mely ly el  minden  állítását  többször  megfontolta,  minden  adat- 
nak, a  melyet  idézett,  a  forrásokra  is  visszamenve,  mindenkor 
utána  járt,  mielőtt  államíratban  vagy  csak  hírlapi  czikkben  is, 
avagy  beszédben  felhasználta. 

Mennyivel  inkább  csodáljátok  vala  őt,  ha  hallottátok  volna  ! 
mondhatjuk  Ciceróval  az  utókornak.  Mert  előadását  nem  ke- 
vesbbé  emelte  nyugott,  nemes,  tekintélyes  egyénisége,  s  az  a 
tudat,  hogy  egy  nagy  párt,  olykor  az  egész  nemzet  vezére  állt 
előttünk.  Az  állam  feje,  a  nélkül,  hogj'  kormányon  ült  volna. 
Nagy  múltja  és  nagy  államférfiúi  tulajdonai,  s  a  bölcseségében 
és  hazafiságában  vetett  föltétlen  bizalom  ruházták  föl  az  egy- 
szerű polgárt  e  rendkívüli,  csaknem  dictatori  hatalommal,  a 
mely  mellett,  ha  szerénysége  engedi  vala,  többször  elmondhatta 
volna  magáról :  a  nemzet  én  vagyok.  Tudjuk,  hogy  ő  nem  mon- 
dotta ezt ;  tudjuk,  hogy  ő  csak  onnan  magyarázta  nagy  befolyá- 

sát,  mivel  oly  szerencsés,  liogy  honfitársai  kö;ít  sokan  vannak 
vele  egy  véleményen,  vagy  hogy  ö  van  olyan  véleményen,  a 
melyben  sokan  osztoznak.  Bármint  legyen  a  dolog,  ritka  sze- 
rencse a  nemzetre  nézve  a  vélemények  e  találkozása  :  de  nem 
kevesbbé  ritka  adomány,  a  mely  csak  kiváló  vezéri  tehetségnek 
adatott,  oly  kifejezést  tudni  adni  a  véleményeknek,  a  mely 
azoknak  föltétlen  elismerést,  diadalt  szerez. 

Egy  kezében  karddal,  a  másikban  mérleggel  ábrázolják  az 
igazság  istennőjét.  A  magyar  jogfolytonosság  hősének  adatott 
megmutatni  a  világnak,  hogy  míg  a  kard  mérleg  nélkül  nem 
egyéb  puszta  erőszaknál,  a  mérleg  kard  nélkül  sem  a  jog  erőt- 
lensége. wVictor  sine  sangvine»,  mondhatjuk  róla  méltóbb  jog- 
gal, mint  az  angol  restauratio  hőséről,  a  kit  erkölcsi  tekintetben 
is  annyira  felülmúlt. 

Macaulay  az  angol  forradalom  eredményeiről  szólván, 
miután  a  régi  viszályokat  említette,  a  melyek  alatt  olykor  a 
rend,  olykor  a  szabadság  látszott  lenni  veszendőben,  s  kormány 
és  municipiumok,  végrehajtó  és  törvényhozó  hatalom  olyan 
hatályosan  akadályozták  egymást,  hogy  az  államnak  semmi 
nyomatéka  sem  volt,  nagy  megelégedéssel  emeli  ki  többek  közt, 
liogy  most  már  egyezség  van  a  trón  és  a  parliament  közt ;  az 
állam  újra  megjelent  az  országok  sorában ;  a  törvények,  a 
melyek  a  korlátlan  uralmat  korlátozzák,  szintolyan  szentek, 
mint  maga  a  királyi  hatalom ;  a  végrehajtó  hatalom  a  nemzet 
képviselői  nézeteivel  egyetértőleg  jár  el ;  a  fejedelem  semmi 
reformnak  nem  szegül  ellene ;  a  bírák  függetlensége  biztosítva ; 
s  minden  becsületes  és  gondolkodó  lélekben  megvan  az  a  meg- 
győződés, hogy  mindazon  javítások  létesítésére,  a  melj^ekre  az 
alkotmánynak  még  szüksége  van,  magában  az  alkotmányban 
találhatni  föl  a  kellő  eszközöket. 

Mintha  csak  a  mi  nagy  erkölcsi  harczunk  eredményeiről 
szólana  az  angol  történetíi'ó.  S  nem  elég-e  a  legújabb  világese- 
ményekre hivatkoznom,  hogy  feltüntessem  a  kiegyezés  nemzet- 
közi, mondhatnám,  világtörténeti  jelentőségét  is  ? 

S  a  nagy  férfiú,  a  kinek  ez  eredményeket  főleg  köszönjük, 
hazájától,  mint  Epaminondásról  írják,  a  dicsőségen  kívül  semmi 
egyebet  nem  fogadott  el.  S  az  ő  dicsősége,  mint  annyi  nagy 
emberé,  nem  sérti  az  emberiség  lelkiismeretét ;  szintúgy  meg- 
érdemli az  emberek  magasztalását,  mint  csodálkozását.  S  ezt  a 
dicsőséget  sem  kereste  soha ;  az  kereste  őt  fel.  0  csak  polgári 
kötelességet  vélt  teljesíthetni,  mikor  nagy  hazafiúi  érdemeket 
szerzett.  Mi  jól  ismerte,  mi  jól  jellemezte  őt  a  költő  a  mi- 
dőn írta  : 

Tűrni  viszályt  és  pártharagot,  s  lia  keríUni  lehetlen, 

Régi  baráttól  is  tiü'ni  a  néma  döfést. 
S  a  mit  kezdettem  fiatalkori  lelkesedéssel, 

AiTÓl  háláimat  uaondani  végnapomon. 
Mindezekért  a  díj,  a  melyet  elérni  reményem  : 

Vajha  kicsiny  legyek  a  nagy  haza  hősei  közt. 

Tudjuk,  milyen  aggodalomban  voltak  a  koronázás  nai:)jai- 
ban  a  magasabb  körök,  hogy  kifejezést  találjanak  irányáljan  a 
hálás  elismerésnek.  De  ő  az  egyszerű  polgár  czíménél  nem  is- 
mert, nem  keresett  nagyobbat ;  s  vagyonnal  és  érdemjelekkel 
csak  megkínálni  is  sértésnek  tartották  volna  jellemére.  Egy  kis 
emléket,  ő  felségeik,  a  király  és  kirátyasszonyunk  arczképeivel, 
sem  fogadott  el,  nehogy  fölkeltse  az  irigységet.  Hiszen  negyven 
éves  feddhetetlen  közpályája  mellett  sem  kerülhette  ki  ő  se  a 
gyanúsítást.  S  ha  elfogadja  az  emléket,  némi  látszattal  mond- 
hatták volna,  hogy  még  sem  járt  el  önzéstelenűl ;  mert  bármi- 
lyen egyszerű  az  arczkép,  bizonyára  sokat  ér  kerete.  Alkotását, 
és  nem  személyét,  kívánta  megóvni  a  rágalomtól;  habár  hírne- 
vét is,  egyetlen  keresményét  a  hosszas  életpályán,  méltán  védte 
a  szennytől.  «0  felsége  —  monda  elvégre  Deák  a  ministerek- 
nek, a  kik  vele  ez  ügyben  értekeztek,  —  valószínűleg  túlél  en- 
gem. Ha  meghalok,  mondja  el  síromon,  hogy  Deák  Feeencz 
becsületes  ember  volt.  Ezt  kérem  jutalmul !»  Tehát  az  egyszerű 
polgár  czíme  ;  s  az  az  ambitió,  hogy  becsületes  embernek  tar- 
tassék.  Mily  szerény  igények:  mondja  a  köznapi  ész,  a  melynek 
a  becsületes  emberről  nincs  magasabb  fogalma,  mint  hogy  sen- 

liinek  nem  árt,  ós  talán  a  tíz  parancsolatot  is  megtartja.  Ilánv 
becsületes  ember  van  !  hallottuk  mondani.  De,  tisztelt  közön- 
ség, ember  még  több  van ;  és  mégis  egy  Goethével  kellett  Na- 
póleonnak a  nagy  Németországban  találkoznia,  hogy  elmond- 
hassa:  «ime  egy  ember  !»  S  a  mi  a  becsületességet  illeti:  a 
történelemben  egy  Washingtonnal  kellett  Byronnak  találkoznia, 
hogy,  a  mint  szép  költeményében  írja,  a  nagyok  szemlélésében 
kifáradt  szeme  megnyugodhassak ! 

Democraticus  kárörömmel  hallottuk  és  halljuk  ma  is  em- 
legetni, még  olyan  férfiak  részéről  is,  a  kik  Deák  politikáját 
kárhoztatták,  hogy  e  köztársasági  erényü  polgár  részére  a  mon- 
archiának nem  volt  jutalma  !  És  pedig  még  sincsen  így,  tisztelt 
közönség.  Volt  egy  jutalom,  a  melyet  Deák  Ferencz  elfogadott, 
jutalom,  a  melyet,  azon  kívül,  a  mit  saját  öntudata  nyújtott, 
mindennél  többre  becsült,  mert  olyan  kincs  volt,  a  mely  nem- 
zetének kamatozott.  Ez  a  jutalom,  ez  a  nag}^  kincs,  tisztelt 
közönség,  a  koronás  király  soha  meg  nem  szűnő,  föltétlen 
bizalma  ! 

0  felségeik,  a  királj-  és  királyasszonyunk  híven  teljesítet- 
ték a  nag}'  férfiú  kívánatát ;  ők  tették  az  első  koszorúkat  is  a 
ravatalra,  a  melyet  a  nemzet,  a  melyet  a  mívelt  emberiség  áll 
vala  körül.  Kövessük  e  magasztos  példát ,  tisztelt  közönség ; 
rójuk  le  mi  is,  e  tudományos  intézet  részéről  is,  a  hálaadót ;  te- 
gyük le  ez  ünnepélyes  alkalommal  mi  is  a  hazafiúi  kegyelet 
füzérét  a  férfiú  sírjára,  a  kiben  mindazt,  a  mi  nagj',  a  mi  ne- 
mes és  kiváló  tulajdon  van  nemzetünkben,  a  legmagasabb  ki- 
fejlettségben, mintegy  eszmémátve  láttuk  megtestesülni,  gyön- 
geségei  nélkül !  Tartsuk  szemeink  előtt  ez  eszményt  örökre 
feledhetetlenűl.  Igyekezzünk  elsajátítani  polgári  erényeit,  nagy 
államférfiúi  tulajdonait,  nem  feledkezvén  meg  azon  igazságról, 
hogy  a  mit  a  nemzeteknek  kivívni  sikerül,  ugyanazon  eszkö. 
zökkel  tarthatják  meg  és  fejleszthetik  tovább,  a  melyekkel  sze- 
rezték ! 

Igazitások  : 

A  32-ik  lap  24-ik  sorában  e  helyett:  lS40-ik;  olv.:  1840-ki. 
A  :3G-ik  lap  18— 19-ik  sorában  e  helyett:  szívbaja  miatt  áí^e- 
rette  is,  olvasd:  kereste  is. 

